text:
শেল-থুম মন্ত্রালয়
স্তেত মরিনা ইজ ওফ দুইং বিজিনেস রিফোর্ম্স পুরকখ্রে; অহেনবা শেন্ফম লুপা করোর ৫,০৩৪ পুবগী অয়াবা ফংখ্রে
হৌজিক ফাওবদা স্তেত ১২না ইজ ওফ দুইং বিজিনেস রিফোর্ম্স পায়খৎখ্রে অমদি অহেনবা শেন্ফম লুপা করোর ২৮,১৮৩ পুবগী অয়াবা ফংখ্রে
Posted On:
06 FEB 2021 11:59AM by PIB Imphal
অহেনবা স্তেত মরি – অসাম, হরিয়ানা, হিমাচল প্রদেশ অমসুং পঞ্জাবনা শেলথুম মন্ত্রালয়গী দিপার্তমেন্ত ওফ এক্সপেন্দিচরনা লাউথোকখিবা “ইজ ওফ দুইং বিজিনেস” রিফোর্ম্সকী থবক পায়খৎখ্রে। অসুম্না হায়রিবা স্তেতশিং অসি হৌজিক্তি অহেনবা শেলথুমগী মচাক খোমগৎপা য়াহল্লে অমদি ওপন মার্কেত বোরোৱিংগী খুত্থাঙদা লুপা করোর ৫,০৩৪গী অহেনবা শেন্ফম খোমগৎনবা অয়াবা পীখ্রে।
হায়রিবা স্তেত মরি অদুদি অসাম, হরিয়ানা, হিমাচল প্রদেশ অমসুং পঞ্জাবনি। অসুম্না লল্লোন ইতিক্কী লমদা লায়থোকহন্নবা লাউথোকখিবা অওনবশিং পুরকখ্রবা অপুনবা স্তেত মশিং ১২ শুরে। মমাঙদা অন্ধ্র প্রদেশ, কর্নাতকা, কেরলা, মধ্য প্রদেশ, ওরিসা, রাজস্থান, তামিল নাদু অমসুং তেলঙ্গনানা হায়রিবা অওনবা অসি মপুং ফানা পায়খৎলে হায়বা ৱাফম থম্লকখ্রবা মতুংদা দিপার্তমেন্ত ওফ প্রমোসন ওফ ইন্দস্ত্রী এন্দ ইন্তরনেল ত্রেদ (দি.পি.আই.আই.তি.)না কনফার্ম তৌখ্রে।
লল্লোন ইতিক্কী লমদা লায়থোকহন্নবা অওনবা মপুং ফানা পুরক্লবা মতুংদা স্তেত ১২সিদা লুপা করোর ২৮,১৮৩গী অহেনবা শেন্ফম পুবগী অয়াবা পীখ্রে। স্তেত স্তেতকী ওইনা পুনবগী অয়াবা পীখ্রবা অহেনবা শেন্ফমশিং মখাদা পীরি:
ইজ ওফ দুইং বিজিনেস অসি লৈবাকসিদা ইনভেস্তমেন্তকা চুনবা লল্লোন ইতিক্কী ফীভমগী মরুওইবা ইন্দিকেতর অমনি। ইজ ওফ দুইথ বিজিনেস ফগৎহনবনা স্তেতশিংগী শেন্মিৎলোন্দা তুংদা হেন্না য়াঙনা চাউখৎপা পুরকপা ঙমহনগনি। মরম অসিনা ভারত লৈঙাক্না মে ২০২০দা স্তেতশিংদা অহেনবা শেন্ফম পুনবগী অয়াবা পীববু ইজ ওফ দুইং বিজিনেসগী লমদা অওনবা পুরকপগা মরী লৈনহনখিবনি। হায়রিবা কাঙলুপসিদা লাউথোকখিবা অওনবা পুরক্কদবশিংদুদি:
(১) ‘দিস্ত্রিক্ত লেভেল বিজিনেস রিফোর্ম এক্সন প্লান’কী অহানবা এসেসমেন্ত লোইশিনবা
(২) তোঙান তোঙানবা এক্তশিংগী মখাদা বিজিনেসশিংনা লৌখিবা রেজিস্ত্রেসন সর্তিফিকেত/এপ্রুভেল/লাইসেন্সশিং অমুক রিনিউ তৌবগী মথৌ তাবা লৌথোকপা।
(৩) ইন্সপেক্তরশিং এলোকেত তৌবগী থবক কেন্দ্রদগী তৌরকপা, হায়রিবা ইন্সপেক্তর অদু চপ মান্নবা য়ুনিত অমদা থংনবা চহীদা এসাইন তৌদবা, বিজিনেস মপুশিংদা ইন্সপেক্সন নোতিস মাঙজৌননবা পীবা, অমসুং ইন্সপেক্সন রিপোর্ত ইন্সপেক্সন তৌরবা মতুং পুং ৪৮গী মনউংদা থাগৎপা হায়বনচিংবা কম্পুতরাইজ সেন্ত্রেল রেন্দম ইন্সপেক্সন সিস্তেমগী থবক এক্তশিংগী মখাদা পায়খৎপনি।
কোবিদ-১৯ লাইচৎনা পীরকপা শিংনবশিং থেংনবদা মথৌ তাবা মচাকশিং ফংহন্নবগীদমক ভারত লৈঙাক্না মে ১৭, ২০২০দা স্তেতশিংগী শেন পুবগী লিমিত মখোয়গী জি.এস.দি.পি.গী ২দা হেনগৎহনখি। হায়রিবা অখন্নবা থৌরাং অসিগী তঙ্খায় অমদি স্তেতশিংনা মীয়ামগী য়াইফনবা লৌখৎপা অওনবা পুরকপগী থৌওংগা মরী লৈনহল্লি। খঙদোক্লবা মীয়ামগী য়াইফনবা পুরক্কদবা অওনবা মরি অদুদি (ক) ৱন নেসন ৱন রেসন কার্দ সিস্তেম চৎনহনবা , (খ) ইজ ওফ দুইং বিজিনেস রিফোর্ম, (গ) অর্বান লোকেল বোদী/য়ুতিলিতী রিফোর্ম অমসুং (ঘ) পৱার সেক্তর রিফোর্মনি।
হৌজিক ফাওবদা স্তেত ১৭না লাউথোকখিববা অওনবা মরিসিগী মনুংদা অমা নৎত্রগা অমদি পুরক্তুনা অওনবা পুরকপগা মরী লৈননা শেন পুবগী অয়াবা ফংখ্রে। মসিগী মনুংদা স্তেত ১২না ৱন নেসন ৱন রেসন কার্দ সিস্তেম, স্তেত ১২না ইজ ওফ দুইং বিজিনেস রিফোর্ম্স, স্তেত ৫না লোকেল বোদী রিফোর্ম্স অমসুং স্তেত ২না পৱার সেক্তর রিফোর্ম্সকী থবক পায়খৎখ্রে। অওনবা পুরকপগা মরী লৈনননা স্তেতশিংদা অহেনবা শেন্ফম পুবগী অয়াবা পীখিবা অপুনবা শেন্ফম লুপা করোর ৭৪,৭৭৩নি।
***
(Release ID: 1695777)
Visitor Counter : 33


c: text/html

text:
বরাক তম্পাক্কী
খোমজিনবা পাউ খরা
০২-০৭-২০১৮
ফিফা ৱার্লদ কাপতা রাশিয়া অমসুং ক্রোয়েসিয়া ক্বাটর ফাইনেলদা খোঙ থাংজিনখ্রে।
⧭⧪➤ রাশিয়ানা স্পেইনবু পেনাল্টি শুটআউততা পাঞ্জল ৪-
৩ দা মাইথিবা পীরম্লগা ফিফা ৱার্লদ কাপকী ক্বাটর ফাইনেলদা খোঙ থাংজিনখ্রে। ঙরাং অহানবা প্রি-ক্বাটর ফাইনেল মেচকী অপিবা মতমগী মনুংদা মাইগৈ অনিনা গোল অমমম চন্নদুনা দ্রো
ওইরবা মতুংদা পেনাল্টি কাউনহনবদা পাঞ্জল ৪ – ৩ দা ৱার্লদ কাপতা অহানবা ওইনা ক্বাটর
ফাইনেলদা খোঙ থাংজিনজরিবা রাশিয়ানা ২০১০ গী ৱার্লদ কাপ চেম্পিয়ন স্পেইনবু থোইখি।
রাশিয়াগী দিফেন্দর সর্গৈ ইগ্নাসেভিচ্ না শোয়খিবদগী মশানা কাউশিনজখিবা বোল অমনা
স্পেইননা ১ – ০ দা মাঙজিন থাখিবনি। থৌদোক অসি ৱার্লদ কাপকী পুৱারীদা ১০শুবা মশানা কাউশিনজবা
বোলনি। পুং ১ খরা হেল্লপ শান্নখিবা মেচ অদু শান্নরোইশিং, অয়েংবশিং অমসুং মেচ
অদুবু মীৎনা উবা পাউদম পীরিবা কমেন্টেটরশিংসু খৌনাও কংখিদবা নত্তে।
অসোমদা মতুংগী ক্রোয়েসিয়া অমসুং ডেনমার্কগী
মেচসু অদুমঙাই অপিবা মতম অমসুং অহেনবা মতমফাওবদা গোল অমমম চন্নদুনা দ্রো ওইদুনা
লৈবদগী পেনাল্টি শুটআউততা ডেনমার্কপু ৩ – ২ দা মাইথিবা পীরম্লগা ক্রোয়েসিয়া ক্বাটর
ফাইনেল চঙখ্রে।
অঙকপনি শান্নবা হৌবগী অহানবা মিনিততা
দেনমার্কনা ১ - ০ দা মাংজিল থাখি। অনিশুবা মিনিততা অমুক ক্রোয়েসিয়ানা অমুক গোল অমা
চন্দুনা ১ – ১ মান্নখি। টাইব্রেকরদা মাইগৈ অনিমক্কী গোপকিপার অনিমক থোইদোক্না মখোয় মখোয়গী
হৈশিংবা উৎথোকখি। ক্রোয়েসিয়াগী গোলকিপার সুবাচিচ টাইব্রেকারদা বোল অহুম ঙাকখি। ডেনমার্ককীসু মখোয়গী গোলকিপারনা বোল অনি ঙাকখিবনি।
লাক্লিবা ইরাই নুমিৎ জুলাইগী তাং ৬ নুমিদাং পুং
৭-৩০ দা শান্নগদবা অহানবা ক্বাটর ফাইনেলদা উরুগুৱে অমসুং ফ্রান্স অদুগা মথং নুমিৎ
জুলাই তাং ৭ নুমিদাং পুং ১১-৩০ দা রাশিয়া অমসুং ক্রোয়েসিয়া থেংগাইনরগনি।
ঙসি ৱার্লদ কাপকী রাউন্দ অফ সিক্সটিন
(প্রি-ক্বাটর ফাইনেল)গী মেচ নুমিদাং পুং ৭-৩০ দা ব্রাজিল অমসুং মেক্সিকো
অদুগা নুমিদাং পুং ১১-৩০ দা বেলজিয়াম অমসুং জাপান শান্নরগনি। (www.lakhipuronline.in)
য়ুম অমত্তগী মীওই ১১ অমুক্তদা শিরগা লৈরম্বা থেংনরে।
⧭⧪➤ খরনা মমিৎ কিশিল্লম্বা, খরনা মখুৎ মনিংলোমদা পুনশিল্লম্বা অসুম্না য়ুম অমত্তগী অশিবা হকচাং কয়ামরুম রুম অমত্তদা জালি অমদা য়ান্দুনা লৈরম্বা থেংনখ্রে। অশিবা হকচাং ১১ গী মনুংদা তরেৎনা নুপী অদুগা মরিনা নুপানি হায়রি। থৌদোক অসি ঙরাং অয়ুকতা দিল্লিগী বুরারিদা থোকখিবা থৌদোকনি, থৌদোক অদু উবদা পুলিসসু পুমঙক ঙকখি। ললিত অমসুং ভূবনেশ্বর মচীন মনাও অনি মমা, মচাশিং অমসুং মপুরোইবা কায়নরবী মচননুপী অমগা বুরারিগী ২৪ সন্তনগরগী মথোল অনিগী য়ুমসিদা লৈমিন্নরকপনি। অশেংবা ময়ুমনা রাজস্থানদগীনি।
মচিন মনাও অনি দুকান ফম্মি। ঙরাং অয়ুকতা পোৎচৈ লৈবা লাকপশিংনা মতম থেংলফাওবদা দুকান লোন্দুনা লৈবদু য়েংশিল্লুবদা মখোয় পুন্না ১১ মক রুম অমত্তদা অমগা অমগা ইনক নক্ননা ঙকশমদা ফিনা য়ান্দুনা লৈরম্বা থেংনখিবনি হায়রি। শিদুনা লৈরম্বা ফিভম অদুদা চীংনবা কয়ামরুম লৈতবা নত্তে, অদুম ওইনমক অশিবশিং অদু পোস্ট মোর্টেমগী মতুংদা থৌদোক অদুগী তাংদাংবা লংলা লংজিন খঙলগনি।(www.lakhipuronline.in)
লালাদা কাং টোর্নামেন্ট হৌখ্রে।
⧭⧪➤ লালাগী বীরটিকেন্দ্রজিৎ
স্পোর্টস্ এন্দ কলচারেল এসোসিয়েসন অমসুং হাইলাকান্দি জিলা কাং এসোসিয়েসননা
শিল্লাংদুনা পাঙথোকপা কাঙ টোর্নামেন্ট হৌখ্রে। ঙরাং নোংমাইজিং নুমিৎতা টোর্নামেন্ট
অসি হাইলাকান্দি জিলা পরিষদকী সিইও শান্তিকুমার সিংহনা শান্নবা হৌদোকপিখি। ঙরাং হৌদোকপা
নুমিৎকী শান্নবদা চেংবিল নোংদোন লাইরেম্বী গা লাইশ্রমখুনগা শান্নখিবদা দ্রো ওইখি।
জুলাই তাং ১২দগী সিলেট (বাংলাদেশ), মনিপুর, জিরিবাম অমসুং হোজাই য়াওনা তোঙান
তোঙানবা মফমশিংদগী লাকপা কাংখুৎশিংসু শরুক য়ারগনি হায়রি। (www.lakhipuronline.in)
Pao sing asi ga loinana atei e-pao
gi damak

robotstxt: allowed

filter: keep


text:
চহি 1891 ফাওবদি মফম অসিদগী মণিপুরগী লৈঙাক সাসন তৌরমনা, ইতিহাসতা মণিপুরগী লৈঙাকপশিং অমদি মীয়ামগী তত্ন-থানবা য়াদবা মফম ওইবনা, কংলা অসি…
নুপীখক্তগী ওইবা তোপ-তোপ্পা কৈথেল অসিদা ইমা লিশিং 3000 হেনবনা পোত্ফমশিং ফম্লি । লমীগী নাকল অনিমক্তা সেক্সন অমমম খায়দোক্তুনা চল্লাইরি। মনা-মশীং,…
ইম্ফাল-কাংচুপ লমীদা ইম্ফাল সহরদগী কিমিঃ 6 চত্লগা উচান পামীশিং হৌরিবা ইরোইশেমা চীংগী চীংখোঙদা জুলোজিকেল গার্দেন অসি লৈ। অকোযবদা উ-বা মরাং…
পোলো গ্রাউনদ মনাক্তা লৈরিবা পুকনিং চীংশিন্নিংঙাই ওইরবা মু্য়জিয়ম অসিদা ত্রাইবেল হেরিতেজ অমদি মণিপুরগী মতম অমগী লৈঙাকপা নিংথৌশিংগী শক্তমশিং নীংথিজনা উত্তুনা…
কমপ্লেক্স অসি চহি ১৯৩৯গী দিসেমর ১২দা অচুমগীদমক বৃটিশকি মাযোক্তা লােঅ্ংনখিবা থৌনা ফরবী মণিপুরগী নুপীশিংনা মখোয়গী পুন্সি ফাওবা কত্থোকখিবা অদুদা ইকাইখুমনবা…
চহি ১৮৯১দা বৃটিশকী মায়োক্তা লােঅ্ংনখিবা মৈতৈ অমদি ত্রাইবেল লান্মীশিং অদুনা হনবা লৈতবা থৌনা পুথোকতুনা মখোয়গী থৱায় ফাওবা কত্থোকখিবা অদু ইম্ফাল…


text:
২০১৮গীনবেম্বর ২দা নই দিল্লীগী বিগ্যান ভাবন্দা কেন্দ্র সরকারনা মাইক্রো, স্মোল অমসুং মেদিয়ম ইন্তরপ্রাইজেস শৌগৎপগী থৌরম কয়া প্রধান মন্ত্রী নরেন্দ্র মোদীনা হৌদোক্লগনি ।
দিল্লীগী থৌরম অসিগী মথক্তা , য়ুনিয়ন মিনিস্তরশিং অমসুং রাজ্য সরকারশিংগী মিনিস্তরশিং শরুক য়াদুনা লৈবাক শীনবা থুংনা মফম ১০০দা চপ মান্নবা হৌদোকপগী থৌরমশিং পাংথোক্কনি । হায়রিবা মফমশিং অসিগা দিল্লীদা পাংথোক্কদৌরিবা মপুং ওইবা থৌরম অসিগা শম্নগনি অমসুং প্রধান মন্ত্রীনা মরুওইবা ৱারোল পীগনি । মহাক্না এম এস এম ই সেক্তরগী মরুওইবা ৱাফমশিং খন্নগনি হায়না থাজরি ।
হৌখিবা চহি খর অসিদা কেন্দ্র সরকারনা এম এস এম ই সেক্তরদা খন্নবা মীৎয়েং থম্লি ।লৈবাক শীনবা থুংনা নুমিৎ ১০০ রোম পাংথোক্কদৌরিবা শৌগৎপা থৌরম অসিদা সেক্তর অসি ফগৎহন্নবা পায়খৎলিবা থবকশিং হেন্না মপুং ফাহনগনি । মসিগী থৌরম অসিগী মহৈ অদু মিসনগী মওংদা থবক ওইনা পায়খৎকনি অমসুং কেন্দ্র অমসুং রাজ্য সরকারশিংগী সেনিয়র ওফিসিয়েলশিংনা লেপ্তনা য়েংশিনগনি ।
থৌরম অদুদা কেন্দ্রগী শেন-থুম অমসুং কোওপরেত এফেয়ার্স মন্ত্রী অরুন জেতলি অমসুং এম এস এম ই(ইন-চার্জ)গী রাজ্য মন্ত্রী গিরিরাজ সিংহসু শরুক য়াগনি ।


text:
প্রধান মন্ত্রী শ্রী নরেন্দ্র মোদী অমসুং রিপব্লিক ওফ মালদ্বীবকী প্রসিদেন্ত ঐচ.ই. ইব্রাহিম মোহমদ সোলিহগা ঙসি তেলেফোন্দা ৱারী শান্নখ্রে।
প্রসিদেন্ত সোলিহনা প্রধান মন্ত্রী মোদীবু কোবিদ লায়চৎ অসিবু লান্থেংনবদা ভারতনা পীরিবা কোওপরেসন অমসুং মতেং অসিদা থাগৎপা ফোংদোকখ্রে।
লুচিংবা অনিনা মালদ্বীবতা ভারতনা পীরিবা চাওখৎ থৌরাংগী প্রোজেক্তশিং চংশিল্লিবা থবকশিং য়েংশিনখি অমসুং কোবিদকী লায়চৎ মনুং অসিদা অপনবা কয়া অমগী মনুংদা অহেনবা চাওখৎপা পুরকপগীদংক অপেনবা ফোংদোকখি।
মালদ্বীব অসি ‘য়ুম্লোন্নবদা হান্না’ পোলিসী অমসুং সেক্যুরিতী এন্দ গ্রোথ ফোর ওল ইন দ রিজন (এস.এ.জি.এ.আর.)দা মরুওইবা য়ুম্বীনি হায়না প্রধান মন্ত্রীনা পাউদমখি।
ফোরেইন মিনিস্তর অব্দুলা শাহিদনা য়ু.এন. জেনেরেল এসেমব্লীগী প্রসিদেন্ত ওইনা খল্লকপদা প্রধান মন্ত্রীনা ঐচ.ই. প্রসিদেন্ত সোলিহদা হরাওবা ফোংদোকখি।
লুচিংবা অনিগী তেলেফোন্দা ৱারী শাবা অসিদা নাকন অনিগী লৈনরিবা মরী অসি য়েংশিন্নবগী খুদোংচাবা অমা পীখি অমসুং মখা তানা লৈবাক অনি অসিগী মরীদা কোওপরেসন পীনবা তাঞ্জা অমা ফংখি।
Spoke with President @ibusolih of Maldives. Assured him of India's commitment to support Maldives in the fight against the COVID-19 pandemic. We also reviewed progress of bilateral development projects. Conveyed congratulations for the election of FM Shahid as UNGA President.— Narendra Modi (@narendramodi) July 14, 2021


text:
সেক্সন অসিনা CSCশীং, কান্নরবা মখল-মখা কয়াগী লিঙ্ক অমসুং মরি লৈনবা সর্ভিসশীংগী মতাংদা অকুপ্পা মরোলশীং পীরি।
সেক্সন অসিনা ওনলাইন সিটিজেন সর্ভিসশীংগী অমসুং মসিগা মরি লৈনবা ইনফোর্মেসনগী কান্নরবা লিঙ্কশীংগী অকুপ্পা মরোলশীং অশম্বা শক্তাক-ৱা অমমমগা লোয়ননা পিরি।
ই শাসন বিভাগের এক তথ্যের অধিকার ইত্যাদি উপলব্ধ অনলাইন নাগরিক পরিষেবা, রাজ্য নির্দিষ্ট ই গভর্নেন্স উদ্যোগ, মোবাইল সরকার, তথ্য এক্সেস থামাতে প্রদান করে
সেক্সন অসিনা দিজিটেল পেমেন্টগী মতাংদা তাক্লি।
পেজ অসিনা মখল মখা কয়াগী সরকারগী স্কিমশীংদা নাগরিকশীংনা পীরকপা ফিদবেক রেজিষ্টর তৌনবা ফংলিবা মোবাইল এপশীংগী মতাংদা ইনফোর্মেসন পীরি।
তোপিক অসিনা হিদাক-লাংথক্কী মমল, অৱাৎ-অপা অমসুং ফংদবগা মরি লৈনবা কমপ্লেন্টশীংবু মওং তানা পাংথোক্নবা গ্রিভান্স রিদ্রেসেল সিষ্টেম অমা ওইরিবা ফার্মা জন সমাধানগী মরমদা ইনফোর্মেসন পীরি।
সেক্সন অসিনা ওনলাইন লিগেল সর্ভিসেস ইনিসিএটিভ অমসুং মরি লৈনবা কান্নরবা লিঙ্ক ইনফোর্মেসন কয়াগী মতাংদা কুপ্না তাক্লি।
সেক্সন অসিনা ভারত্তা পায়খৎলক্লিবা মোবাইল গবর্ণান্সকী অকুপ্পা মরোলশীং অমসুং মসিগা মরি লৈনবা কান্নরবা লিঙ্ক ইনফোর্মেসন কয়া অতেনবা ৱাহৌদোক অমমমগা লোয়ননা পীরি।
মসিনা লিঙ্ক অসিদা রাইট তু ইনফোর্মেসনগী মখাদা ইনফোর্মেসন লৌবা, রিসোর্সশীং পাবা অমসুং এক্ট অসিগা মরি লৈনবা মায়পাকপগী ৱারিশীং পানবগী খুদোংচাবা পিরি।
সেক্সন অসিনা মখল-মখা কয়াগী সিটিজেন সর্ভিসশীংগী মতাংদা অকুপ্পা ৱারোলশীং পীরি।


text:
মন্ত্রীমন্দল
দীনদয়াল অন্ত্যোদয় য়োজনা – নেস্নেল রুরেল লাইফলিহুদস মিসনগী মখাদা জম্মু অমসুং কাশ্মীর অমসুং লদাখ য়ু.তি.গী অখন্নবা পেকেজশিং মন্ত্রীমন্দলনা অয়াবা পীখ্রে
Posted On:
14 OCT 2020 4:50PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা জে অমসুং কে অমসুং লদাখ য়ু.তি.শিং অসিগী এফ.ৱাই. ২০২৩-২৪ ফাওবগী চহি মঙাগী ওইগদবা লুপা করোর ৫২০গী অখন্নবা পেকেজ অমা অয়াবা পীখ্রে অমসুং হায়রিবা মতম অসিগী মনুংদা পভর্তী রিসিওগী এল্লোকেসনগা মরী লৈনহন্দনা জম্মু অমসুং কাশ্মির অমসুং লদাখ য়ু.তি.শিং অসিদা দিমান্দদা য়ুম্ফম ওইবা দীনদয়াল অন্ত্যোদয় য়োজনা – নেস্নেল রুরেল লাইফলিহুদস মিসন (দি.এ.ৱাই.-এন.আর.এল.এম.) শেন্থং ফংহল্লগনি।
মসিনা য়ু.তি.শিংগী মথৌ তাবগী মতুং ইন্না মিসন অসিগী মখাদা ফন্দশিং মরাং কায়না ফংহনবা ঙম্লগনি অমসুং মসি জে অমসুং কে অমসুং লদাখ য়ু.তি.শিংদা কেন্দ্রনা স্পোন্সর তৌবা বেনিফিসরী-ওরিয়েন্তেদ স্কিম পুম্নমক অকক্নবা মতমগী মনুংদা মীপুম খুদিংদা য়ৌহন্নবগী ভারত সরকারগী পান্দম অদুগসু মান্নরি।
মসি মিসন অসিনা খুঙ্গংগী য়ুমথোংশিংগী পুন্সি মহি ফগৎহনবা অমসুং নুপীশিং থৌনা হাপা ঙমগদবা অমসুং জে অমসুং কে অমসুং লদাখ য়ু.তি.শিংদা অহোংবা অসি পুরকপদা ওইগদবা ফীভম অদু কুপ্না য়েংলগা ফংলকপা ফলশিংদা য়ুম্ফম ওইখি।
দীনদয়াল অন্ত্যোদয় য়োজনা – নেস্নেল রুরেল লাইফলিহুদস মিসন (দি.এ.ৱাই.-এন.আর.এল.এম.) অসিনা লৈবাক শিনবা থুংনা লৈরিবা খুঙ্গংগী লাইরবা য়ুমথোংশিংগী হিংনবগী পাম্বৈ মখল কয়া ফংহনবগী খুত্থাংদা খুঙ্গংদা লাইরবা মুত্থৎনবা পান্দম থম্লিবা কেন্দ্রনা স্পোন্সর তৌবা প্রোগ্রাম অমনি। খুঙ্গংগী লাইরবা কোকহন্নবা জুন ২০১১দা হৌদোকখিবা দি.এ.ৱাই.-এন.আর.এল.এম. অসিনা লাইরবগী ফীভম ফগৎহন্নবা প্রোগ্রামশিংদা পেরাদাইমদা অহোংবা অমা পুরকখি। দি.এ.ৱাই.-এন.আর.এল.এম.না য়ুমথোং করোর ১০রোম ওইগদবা খুঙ্গংগী লাইরবা য়ুমথোং খুদিংমক য়ৌশিন্নবা হোৎনরি অমসুং খুঙ্গংগী লাইরবা য়ুমথোং অমমমদগী নুপী মীহুৎ অমমম খনগৎতুনা সেল্ফ হেল্প গ্রুপশিং (এস.ঐচ.জি.শিং) য়াওহন্দুনা, মখোয়বু ত্রেনিং পীদুনা অমসুং কেপাসিতী বিল্দিং তৌদুনা, মখোয়গী অপীকপা হিংনবগী পাম্বৈশিংগী পোরম য়াৎপদা মতেং পাংদুনা য়ুনিবর্সেল সোসিএল মোবিলাইজেসন তৌবগী খুত্থাংদা মখোয়দা কান্নবা ফংহনবা হোৎনরি অমসুং মখোয় মশাগী ইন্সতিত্যুসনশিং অমসুং বেঙ্কশিংগী ফাইনান্সিএল রিসোর্সশিং ফংহন্দুনা মখোয়গী হিংনবগী পাম্বৈশিংগী পোরমশিং অদু ইমপ্লিমেন্ত তৌহনবা ঙমহনগনি।
মিসন অসিনা ইশানা ইশা মতেং পাংজনবা ৱাখল্লোন্দা কম্ম্যুনিতী প্রোফেস্নেলশিংগী খুত্থাংদা কম্ম্যুনিতী ইন্সতিত্যুসনশিংগা লোয়ননা থবক তৌমিন্নবা য়াওরি।মসি দি.এ.ৱাই.-এন.আর.এল.এম.গী তোপ-তোপ্পা মওংনি অমসুং অসুম্না মমাংগী লাইরবা মুত্থৎনবা প্রোগ্রামশিংদগী তোঙালহল্লি।প্রোগ্রাম অসিগী অতোপ্পা থোইদোক হেনদোকপা ফীচরশিংদি মসি দেদিকেতেদ ইমপ্লিমেন্তেসন সপ্পোর্ত য়ুনিৎশিংগা লোয়ননা অখন্নবা পর্পজ ভেহিকলশিংনা (ওতোনোমস স্তেৎ সোসাইতীশিং) জাতি, রাজ্য, জিলা অমসুং ব্লোক্কী থাকশিংদা প্রফেস্নেল হ্যুমেন রিসোর্সশিং শীজিন্নদুনা খুঙ্গংগী লাইরবা ইমুং-মনুং অমমমদা লেপ্তনা অমদি মতম শাংবা মতেং পীবা ঙম্নবা মিসন মোদ অমদা ইমপ্লিমেন্ত তৌখি।
বেকগ্রাউন্দ:
দি.এ.ৱাই-এন.আর.এল.এম. অসি হান্নগী রাজ্য জে. অমসুং কে.দা জম্মু অমসুং কাস্মীর স্তেৎ রুরেল লাইফলিহুদস মিসন (জে.কে.এস.আর.এল.এম.)না “উমীদ” প্রোগ্রাম ওইনা ইম্প্লিমেন্ত তৌখি। রাজ্যশিংগী মরক্তা লাইরবশিংগী মনুংগী চাকথুংশিংদা য়ুম্ফম ওইবা দি.এ.ৱাই-এন.আর.এল.এম.গী মখাদা হৌজিক লৈরিবা ফন্দ এলোকেসন প্রোসিদ্যুগী মতুং ইন্না দি.এ.ৱাই-এন.আর.এল.এম.গী মখাদা পীবা চহিগী এলোকেসন্দগী জে. অমসুং কে.গী শিয়র অসি ১% তারি। মিসন অসিগী মখাদা জে. অমসুং কে.গী ফন্দিংগী মতেং মতিক আনা ফংনবা অমসুং রাজ্য অসিদা লৈরিবা খুঙ্গংগী লাইরবা মীয়াম মতিক চানা কোনশিনবা ঙম্নবা জি.ও.আই.না এফ.ৱাই. ২০১৩-১৪দগী এফ.ৱাই. ২০১৭-১৮ ফাওবগী অকক্নবা মতম অমগী মনুংদা রাজ্য অসিদা লৈরিবা খুঙ্গংগী লাইরবা য়ুমথোং খুদিংমক (খুঙ্গংগী য়ুমথোংগী অপুনবা মশিংগী শরুক অহুম থোকপগী অনিদা হোৎলগা) জম্মু অমসুং কাশ্মীর রাজ্যগী দি.এ.ৱাই-এন.আর.এল.এম.গী মখাদা অখন্নবা পেকেজ অমা অয়াবা পীখি। মন্ত্রী মন্দলনা অখন্নবা পেকেজ অসি প্রোভর্তী রেসিওগা মরী লৈনহন্দনা ইম্প্লিমেন্ত তৌনবা তঙাইফদবা মওংদা দি.এ.ৱাই-এন.আর.এল.এম.গী মখাদা রাজ্য অসি ফন্দ পীথবগী অয়াবসু পীখি। প্রপোজল অসিগী অহানবা এপ্রুব তৌরবা ফাইনান্সিএল আউৎলে অসি চহি মঙাগী লুপা করোর ৭৫৫.৩২ (কেন্দ্রগী শিয়র করোর ৬৭৯.৭৮)নি।
তোঙান তোঙানবা মরমশিং অমসুং রাজ্য অসিগী তংদু লৈতদবা ফীভমশিংনা মরম ওইরগা অখন্নবা পেকেজ অসি মে ২০১৩দা অয়াবা পীখরি, লোয়ননা ২০১৮-১৯ ফাওবা চহি অমা শাংদোক্লবসু মপুং ফানা ইমপ্লিমেন্ত তৌবা ঙমখিদে। ২০১৯দা জে অমসুং কেদা প্রোগ্রামশিং মাই পাকখিবা অদু তোঙানবা থর্দ পার্তী অমনা কুপ্না য়েংশিনখি অমসুং মখা তানা অখন্নবা পেকেজ অসি ইমপ্লিমেন্ত তৌনবা স্তেৎ মিসন্না শেম-শারিবা অদুগী এসেসমেন্ত ইন্সতিত্যুত ওফ রুরেল মেনেজমেন্ত (আই.আর.এম.এ.), অনন্দ, গুজরাতনা পাঙথোকখি। ইভাল্যুএসন অসি পাঙথোকপনা অতপ্পা রাজ্যশিংদা দি.এ.ৱাই-এন.আর.এল.এম. ইমপ্লিমেন্ত তৌবগী অফবা ফল কয়া পুথোকপা ঙমখি। মসিদা ইনকমগী চাংশিং, এসেৎ বেজশিং ফগৎহনবা, নু্পীশিংগী অনৌবা/মখল কয়াগী হিংনবগী পাম্বৈশিংগী খুদোংচাবশিং ফংহনবা, হেন্না তুংশিনবা ঙমহনবা, পোৎ পুথোকপগী হিরমশিংগী হেন্না ইনবেস্তমেন্তশিং তৌবা, পোৎ পুথোক্লিবা অদু শীজিন্নবা অসিনচিংবা য়াওখি। মসিগী মথক্তা কাংলুপকী থাক্তা থোকপা সমস্যাশিং কোকহনবা, বেনিফিসরীশিং খনবদা অরোৎপা লৈহন্দবা, খুন্নাইদা শন্তি পুরকপা অমসুং অমনা অমগী মতেং পাংনবা অসিগুম্বা অফবা ফলশিং ফংখি। এস.ঐচ.জি.শিংগী মেম্বরশিং অমসুং থৌ পুবাশিং ওইনা কম্ম্যুনিতী রিসোর্স পর্সনশিং অমসুং সোসিএল কেপিতেলগী অচৌবা কেদর অমা শেমখি।
****
(Release ID: 1664435)
Visitor Counter : 38
Read this release in:
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ভেটনরি অমশুং এনিমেল হসবেন্দরী ডিপার্টমেন্ট, থৌবাল ডিষ্ট্রিক্ট
ঐখোয়গী থৌবাল ডিষ্ট্রিক্ট অসিদা য়ুমদা য়োকপা য়ুমশাশিং অসি মখল অয়াম্বা ফংই হায়বা য়াই, মরুওইনা ষন, ইরোই, হমেং, ওক, শগোল, হুই অমশুং ঙানু-য়েন্নচিংবনি।
-
- ষন-ইরোইশিং অসিনা মরুওইনা ঐখোয়না থবক শুনবগী অমসুং শঙ্গোম পুথোক্নবগীদমক্তা য়োক্নৈ। ষন লাবনা লোবুক অমশুং ইংখোন্দা শম্পোৎ খোইদুনা, উকাই তক্তুনা অমদি গড়ী চিংদুনা ফার্মারশিংদা শেল-থুমগী ফিভমদা য়াম্না চাওনা কান্নবা ফংহল্লি। ষন অমোমশিংনা শঙ্গোম পুথোকপা অমদি থবক শুবদা শিজিন্নবা অমশুং মচা ধরা পুথোক্তুনা সমাজ অসিগী সোসিও-ইকোনোমিক্স , শেল-থুমগী ফিভমদা য়াম্না চাওনা মতেং পাংই। হৌজিক্তি শঙ্গোম হায়বা পোৎশকসি মীওইবগী হকচাং ফনা থম্বগীদমক খ্বাইদগী মচি ওইবা চঙদ্রবা য়াদ্রবা য়াম্না কান্নরবা চিঞ্জাক অমসু ওইরে। লোয়ন-লোয়ন্না ডিপার্টমেন্ট (ভিভাক) অসিনা হেন্না চাথোক লৈনবগীদমক ঐখোয়গী হান্না লৈজরম্বা ষন অমোমশিং অসিদা মপান লমদগী অফবা ধারাগী মরু মচাশিং পুরক্লগা খুৎশেমগী পম্বৈনা কাপশিন্দুনা অফবা মচা ধারা লৌবগী থবক হুজিক-হুজিকসু মায় পাক্না চৎথরি।
- ওক, হমেং, য়াউঃ- হায়রিবা শা মখলশিং অসিদি মীওইবগী চীঞ্জাক ওইনা চাননবগীদমক্তা য়োক্নৈ। ডিষ্ট্রিক্ট অসিদা য়াওগী মশিং খরা হন্থরবসু ওক অমদি হমেং মরাং-কাইনা ফংহন্দুনা ঙসিগী সমাজ অসিদা মতিক চানা চাননবগীদমক ফংহন্দুনা সমাজদা শেল-থুমগী ফিভমদা চাউনা কান্নবা ফংহল্লি।
- য়েন অমসুং ঙানুঃ- য়েন অমদি ঙানু অসিসু ডিষ্ট্রিক্ট অসিদা মরাং কাইনা ফংই। ফার্মার খুদিংমক্না মানা-মানা পাম্বা মওংদা মরুম চাননবগীদমক্তা ১দি মশা চাননবগীদমক্তা য়োক্নৈ। ডিষ্ট্রিক্ট অসিগী ফার্মারশিংনা অরায়বা মওংদা ফার্ম মচা-মচা তৌদুনা পোত্থোক য়াম্না পুথোক্নবা হোৎনৈ।
- শগোলঃ- ডিষ্ট্রিক্ট অসিদা মণিপুরগী ওইনা পীকতক তৌবা পোনি হায়না খঙনবা শগোল, মতম অমদা শা-লান্দা শিজিন্নরম্বা হুজিক্না শগোল কাঙজৈ শান্নবদা শিজিন্নরিবা শা মখল অসিসু ডিষ্ট্রিক্ট অসিগী মফম খরদা ফংই।
- ভেটনরি হোসপিতাল অমসুং দিসপেনসরীঃ- ডিষ্ট্রিক্ট অসিদা অপুনবা ভেটনরি হোসপিতাল নিপাল (৮) অমশুং দিসপেনসরী কুন্নিথোই (২২) লৈদুনা মথক্তা পঞ্জখ্রিবা য়ুমশাশিং অসি নাবা-য়েক্লকপা মতমদা, মতম-মতমগী ওইবা টিকা থাদোকপা অমদি অনাবা য়াওরক্লগনা মদুগী চপ-চাবা হিদাক-লাংথক পীদুনা লয়েংবগী থবক তৌজরি।
স্কীম অমশুং বিনিফিত –
শা-ষনশিংদা ভেক্সিনেসন তৌবা, অফবা মপাশাগী মরু মচা কাপ্পা অমদি লয়েংবা নত্তনা ডিপার্টমেন্ট অসিগী অকক্নবা স্কীম থোইদোকপা লৈতে। মতম-মতমদুগী মতুংইন্না সরকারনা লেপ্লকপা ফিভমগী মতুংইন্না শঙ্গোম থোকপী ষনবী , ইরোইনচিংবসু অদুমক পীবা য়াওই। করিগুম্বদা ওক , য়েণ ঙানু , ষনবী , ইরোইনচিংবা লোইবাগী মাকোন সাবগী স্কীমসু লৈতবদি নত্তে। চহী খুদিংগী শোইদনা শঙ্গোম থোকপী ষনবী, ইরোই, ওক লোইবা, য়েণ ঙানু গী স্কীম পীবগী ৱাফমদি লৈতে।
হাও তু এপ্লাই –
করীগুম্বদা চহীসিমদি স্কীম অমা সরকারনা পীবিরক্লবদি মাঙজৌননা খঙহন্দুনা তৌদুনা প্রজা মীয়ামদা খঙহল্লি অমশুং জোইন্ট ডিরেক্টর, ডিষ্ট্রিক্ট ভেটিনরি ওফিস, থৌবালদা লাক্লগা তান্নবীরনবা প্রজা মীয়ামদা খংহঞ্জরি।
কে এস এচ শ্যামজাই সিংহ
জয়ন্ত ডিরেক্টর ডিষ্ট্রিক্ট ভেটিনরি ওফিস, থৌবাল


text:
ইনকম সার্টিফিকেত্
এপ্লিকেন্টনা পীশিনগদবা দোকুমেন্টশিং:
- এপ্লিকেন্টকী শক্তাকচে
- লৈফমগী শক্তাকচে
- প্রাইভেট সেক্তর নত্ত্রগা পি এস ইউশিংনা পীরকপা মফমশিং অসিদা থবক তৌবা মমা মপাশিংগী ইনকম উত্পা চে
- অনওর্গনাইজ প্রাইভেট সেক্তরদা থবক তৌবা নত্ত্রগা সেলফ এমপ্লোই মমা মপাশিংগী ইনকম উত্পা চে
- গভর্নমেন্ট সেক্তর নত্ত্রগা অতোপ্পা পি এস ইউদা থবক তৌবা মমা মপাশিংনা পাযরিবা ফমশিংগী থাক তাকপা চে
- পি এস ইউ যাওনা গভর্নমে-ট সেক্তরদা থবক তৌবা মমা মপাশিংগী অতোপ্পা গভর্নমেন্ট নত্ত্রগা পি এস ইউদগী লাকপা ইনকম উত্পা চে
বিজিট: https://eservicesmanipur.gov.in
ওফিস ওফ ডি দিপুটি কমিসণার
মফম : লমফেলপাত | সহর : ইম্ফাল ৱেষ্ট | পিন কোড : 795004


text:
শিলচর মেহেরপুরদা থোকখিবা লম্বীগী থৌদোক্কী মতুংদা মখা তানা থোকহন্নিংদবা থৌদোক থোক্তনবা কাছার জিলা শিনবা থুংনা সিআরপিসিগী ধারা ১৪৪ চৎনহনখ্রে। ওক্টোবরগী তাং ৩০ য়ুমশাকৈশা নুমিৎকী অহিংদা থোকখিবা লাইবক থিবা গারীগী থৌদোক অদুনা নুপী ২ য়াওনা মীওই কয়ামরুম অসোক অপন নংহনখিবা অদুনা মরম ওইরদুনা মথং শগোলশেন নুমিৎতা শিলচরগী মফম মফমদা লম্বী থীংবা অমসুং খোয়শাওনরবা মীয়াম্না গারী থুগাইবনচিংবা হৌরকপদগী মতম খরগী ওইনা শহরগী মফম মফমদা নেনা তাদবা ফিভমদা লৈখি। ওক্টোবরকী তাং ৩১ শগোলশেন নুমিৎকী অয়ুক্কী পুং ১১ দগী হৌদুনা শিলচর রাঙ্গিরখারী পোইন্টতা লম্বী থীংবগী খোংজং হৌখিবগা লোয়ননা বন্দ শৌগৎপা অমসুং গারী থৌরিবশিংগী মরক্তা মুক্নবা থোকখি।
নুংথিলগী পুং ২ রোম তাবদা দিস্ট্রিক্ট এদমিনিস্ট্রেসনগী মাইগৈদগী ৱারী শান্নদুনা লম্বী থীংবগী খোংজং হন্দোকখ্রবসু হোসপিতাল রোদকী মফম খরদা মীওই খরনা গারী অমসুং দুকানশিংদা অকায় অতোয় থোকহন্নবা হোৎনরকখি। বন্দ শৌগৎপশিংগী মরক্তগী কাহেনবা মীওই খরনা সরকারগী বাস, মিউনিসিপালিতিগী অমোৎ অকায় পুবা গারী, কার অমসুং অতো অমা অমাং অতা থোকহনখি। মতুংদা থৌদোকফমদা শিলচর সদরগী পুলিস অমসুং সিআরপিএফ কী কাংবু লাক্তুনা খুদক্তা ইরাং লাকশিনখিবগা লোয়ননা মীওই ৩ ফাজিনখি।
সন্ধ্যাদা নো-এন্ট্রিগী মতুংদা শিলচর সহর মনুংদা গারী অচৌবা চংবা থীংনবা পুলিসকী মাইগৈদগী চপ চাবা থবক লৌখৎপা অমসুং লম্বীগী লাইবক থীবা থৌদোক অদুদা লৈখিদ্রবা মীওই ২ গী ইমুং মনুংদা সরকারগী থবক পীবগী দাবী তৌরদুনা রাঙ্গিরখারী পোইন্টতা লম্বী থিংবগী খোংজং অদু চৎথখিবনি।
মেহেরপুরদা থোকখিবা লম্বীগী থৌদোক্কী মতুংদা অতৈ মখা তানা থোকহন্নিংদবা থৌদোক থোক্তনবা মখা তানা লাউথোকত্রিবফাওবা ওক্টোবরগী তাং ৩১ দা সিআরপিসিগী ধারা ১৪৪ কাছার জিলা শিনবা থুংনা চৎনহল্লে হায়না কাছার জিলাগী দিস্ট্রিক্ট মেজিস্ট্রেতনা লাউথোকখ্রে। মসিগী মতুং ইন্না মীয়াম তিনবা মফমদা, লম্বীনচিংবদা মীওই ৫ নত্রগা মসিদগী হেন্না তীনবা, মীয়াম তীনবা মফমদা অশোক অপন থোকহনবা য়াবা খুৎলাই পুদুনা চৎপা য়ারোই লোয়ননা দিস্ট্রিক্ট এদমিনিস্ট্রেসনগী অয়াবা য়াওদনা লাউদস্পীকর/মাইক শিজিন্নবা, প্রোসেসন চৎপদা অথীংবা থমখ্রে।
পনবা য়াই, ওক্টোবরগী তাং ৩০ য়ুমশাকৈশা নুমিৎ নুমিদাং পুং তরেৎ মখায়রোম তাবগী অদুৱাইদা মিজোরামদগী পোৎচৈ পুদুনা লাকখিবা চাকা তরামরি পানবা ট্রাক অমনা শিলচর সহরগী মনাক আউলিয়া টিল্লা বাজারগী নাগাটিল্লা লম্বীদা গারী অদুনা মীওই ২ থেঙ্গাইরম্লবা মতুংদা খোংজেল য়াংনা থৌরকখি। পুলিস অমসুং মীয়াম চংদুনা গারী অদুবু ফানবা তান্নরকখিবনি হায়রি। খোংজেল য়াংনা থৌরকখিবা ট্রাক অদু মেহেরপুর য়ৌরকপদা কালীপুজাগী লাই পুদুনা প্রোসেসন চৎলিবা মীয়ামগী মরক্তা থৌজিল্লখিবনি। থৌদোকফমদা প্রোসেসন চৎপদা য়াওবা নুপী ২, সোনালী দাস (চহী ২০) অমসুং পম্পা দাস (চহী ১৮) শিখি। অতোপ্পা মীওই ২১ রোম অশোক অপন নংখি। অসোকপশিং অদু শিলচর মেদিকেল কোলেজ হোসপিতালদা লাইকন্নখি। তাঞ্জা অদুদা খোয়শাওনরবা মীয়াম্না ট্রাক অদু মৈ থাদোকখি। গারীগী দ্রাইভর অমসুং হেন্দলমেন পুলিসনা ফাজিনখি।
Pao sing asi ga loinana atei e-pao gi damak


text:
কমর্স অমসুং ইন্দস্ত্রী মন্ত্রালয়
সরকারনা ভারত্তা ইনবেস্তমেন্ত তৌবদা পুক্নিং চিংশিন্নবা মন্ত্রালয়শিংদা/বিভাগশিংদা “এম্পৱর্মেন্ত গ্রুপ ওফ সেক্রেতরিজ (ই.জি.ও.এস.)” অমা লিংখৎনবা অয়াবা পীখ্রে
ভারত্তা ইনবেস্তমেন্ত তৌবা হেনগৎহন্নবা ৱাফম থাঙ্গৎপা
মসিনা ভারত্তা অসি হেন্না ইনবেস্ত তৌনিংবা মফম অমা ওইহনগনি অমসুং ইনবেস্তরশিংবু মখা তানা অপনবা য়াওদনা লৈবাক অসিদা ইনবেস্ত তৌবা হেলহনগনি। মসিনা ঐখোয়গী ইরমগী ইন্দস্ত্রীশিং অসি হেন্না চাওখৎহনগনি
প্রধান মন্ত্রী নরেন্দ্র মোদীগী ৱাখল্লোন দোলর ত্রিলিয়ন ৫গী শেন্মিৎলোন অসি মপুং ফাহনবদা ই.জি.ও.এস. অমসুং পি.দি.সি. অসি মরুওইবা খোংথাং অমনি
ইনবেস্তমেন্তকা মরী লৈননা পুক্নিং থৌগৎনিংঙাই ওইবা পোলিসীশিংদা মন্ত্রালয়শিং/বিভাগশিংগী মরক্তা অমসুং কেন্দ্র অমসুং রাজ্য সরকারগী মরক্তা চুশিন্নহনগনি
শেন্মিৎলোন অমসুং তোঙান-তোঙানবা সেক্তরশিংদা হকথেংননা অমসুং নাকোইননা থবক্কী খুদোংচাবা অদু হেনগৎহন্নবা ইনোৎ অমা পীবা
Posted On:
03 JUN 2020 5:10PM by PIB Imphal
প্রধান মন্ত্রী নরেন্দ্র মোদীগী লীচিং মখাদা কেন্দ্রগী কেবীনেৎনা ভারত্তা ইনবেস্তমেন্ত তৌবদা পুক্নিং চিংশিন্নবা মন্ত্রালয়শিংদা/বিভাগশিংদা “এম্পৱর্মেন্ত গ্রুপ ওফ সেক্রেতরিজ (ই.জি.ও.এস.)” অমসুং প্রোজেক দিবেলপমেন্ত সেল্স (পি.দি.সি.) লিংখৎনবা অয়াবা পীখ্রে। অনৌবা মেকানিজম অসিনা ২০২৪-২৫ ফাওবদা ভারত অসি য়ু.এস. $ ত্রিলিয়নগী ৫গী শেন্মিৎলোন ওইবগী ৱাখল্লোন অদু ওইহনবদা মতেং পাংগনি।
সরকার অসিনা ইনবেস্ত তৌবদা নুংঙাইবা মফম অমা ওইহন্দুনা ইরমগী ইনবেস্তরশিংবু কন্না শৌগৎপগা লোয়ননা এফ.দি.আই. তৌহন্নবা অমসুং শেন্মিৎলোন অসি মখল কয়াদা হেনগৎহন্নবা লেপখ্রে। দি.পি.আই.আই.তি.না ইনবেস্তমেন্তকা মরী লৈননা পুক্নিং থৌগৎনিংঙাই ওইবা পোলিসীশিংদা মন্ত্রালয়শিং/বিভাগশিংগী মরক্তা অমসুং কেন্দ্র অমসুং রাজ্য সরকারগী মরক্তা চুশিন্নহনগদবা অপুনবা মওংগী লাল্লোং অমা চত্থহন্নবগী ৱাফম পুখৎখ্রে।
হৌজিক তমথিরবা কোবিদ-১৯ থোক্লিঙৈগী মতম অসিদা ভারতনা লৈবাক অসিদা এফ.দি.আই.শিংগী পুক্নিং চিংশিন্নবা মরু ওইনা মখোয়গী ইনবেস্তমেন্ত অদুগী মায়োন অদু ওন্থোক্তুনা মালেম অসিগী অতোপ্পা মফমশিংদা হোংদোক্নবা অমসুং অরুবশিং হন্থহন্নবা থীরিবা অচৌবা কম্পেনীশিংদগী খুদোংচাবা অদু চিংশিন্নবা থোরক্লি। মসিদা নত্তনা প্রদক্কী লাইনশিং হেনগৎহনবনা অমেরিকা, য়ুরোপিয়ন ইয়ুনিয়ন, চাইনা অমসুং অতৈ মফমশিংদা অচৌবা মার্কেৎকী থৌগল তৌবদা মতেং ফংগনি। মসিগী ৱাফম অসিগী পান্দমদি মালেমগী শেন্মিৎলোন্দগী ভারত অসি মালেমগী মমলগী পরিংদা লৈরিবা খ্বাইদগী অথোইবা শান্নরোইশিংগী মনুং চন্নবগীদমক্তা খুদোংচাবা লৌবা য়াগনি।
ভারতা ইনবেস্তমেন্তকীদমক্তা অমসুং শেন্মিৎলোনগী অথোইবা লমশিংদা চাওখৎহনবা ইনবেস্তরশিংবু তেংবাং অমসুং খুদোংচাবশিং পীনদবগীদমক মখাদা পীরিবা ৱাফমশিং অমসুং পান্দমশিং অসিগা লোয়ননা এম্পৱর গ্রুপ ওফ সেক্রতরিজ(ই.জি.ও.এস.)অমগী অয়াবা পীখ্রেঃ
- কেবিনেৎ সেক্রেতরী (চেয়রপর্সন)
- সি.ই.ও., নীতি আয়োগ (মীহুৎ)
- সেক্রেতরী, দিপার্তমেন্ত ফোর প্রমোসন ওফ ইন্দস্ত্রী অমসুং ইন্তর্নেল ত্রেদ (মীহুৎ কনভেনর)
- সেক্রেতরী, দিপার্তমেন্ত ওফ কম্মর্স (মীহুৎ)
- সেক্রেতরী, দিপার্তমেন্ত ওফ রিভিন্যু (মীহুৎ)
- সেক্রেতরী, দিপার্তমেন্ত ওফ ইকোনোমিক এফেয়র্স (মীহুৎ)
- মরী লৈনবা দিপার্তমেন্তকী সেক্রেতরী (চুনবা খনগদবা)
ই.জি.ও.এস.কী পান্দমশিং:
- তোঙান-তোঙানবা বিভাগশিং অমসুং মন্ত্রালয়শিংদা চুশিন্নহনবা অমসুং মতম চানা অয়াবশিং অদু লেপথোকপা
- মালেমগী ওইবা ইনবেস্তরশিংবু ভারত্তা ইনবেস্ত তৌবা হেনগৎহন্নবা ইনবেস্তমেন্তকী তেংবাং পীবা অমসুং খুদোংচাবা পীবা।
- তার্গেৎকী মওংদা অমসুং ইনবেস্ত তৌবগী মওং অদু অচেৎপা মওংদা অমসুং চেৎশিনহনবা অদু হৌদোক্নবগীদমক্তা মকোক থংবা ইনবেস্তরশিংদা খুদোংচাবা পীবা।
- মখোয়গী (i) প্রোজেক শেম্বা (ii) ওইরক্কদবা চপ চাবা ইনবেস্তমেন্তশিংদা য়ুম্ফম ওইরগা ইনবেস্তমেন্তশিং অদু মমাংলোমদা চংশিনহন্নবা খংদোকপা। মখা তানা মসিগী বিভাগশিং অসিদা এম্পৱর গ্রুপ অসিনা তোঙান-তোঙানবা তাঙ্ককশিং মপুং ফানবা তার্গেৎশিং পীগনি।
কেন্দ্র সরকার অমসুং রাজ্য সরকারশিংগী মরক্তা তেংবাংনদুনা তৌবা ইনবেস্ত তৌবা য়াবা প্রোজেকশিং ‘প্রোজেক দিবেলপমেন্ত সেল্স (পি.দি.সি) অমা শেম্বগী অয়াবা পীখ্রে। মসিনা ভারত্তা ইনবেস্ত তৌবা য়াবা প্রোজেকশিংগী মশিং হেনগৎহনগনি অমসুং এফ.দি.আই.গী খোংজেলসু হেনগৎহনগনি। সেক্রেতরীগী লমজিং মখাদা মরী লৈনবা কেন্দ্র মন্ত্রালয়গী ওফিসর অমবু ইনবেস্ত তৌবা য়াবা প্রোজেকশিংগা মরী লৈননা ৱাখল্লোন শেম্নবা, লাল্লোং য়াৎননবা, থবক পাংহন্নবা অমসুং দিতেলশিং অদু পি.দি.সি.তৌনবা থবক শিন্ননবা জোইন্ত সেক্রেতরীগী রেঙ্কতগী তাদবা অমনা পি.দি.সি. অসিগী ইন-চার্জ ওইগনি।
পি.দি.সি. অসিগী মখাদা পীরিবা পান্দমশিং অসি ওইগনিঃ
- অয়াবা ফংলবা পুম্নমক এলোকেসনগীদমক ফংবা লম অমসুং ইনবেস্তরশিংদগী অয়াবা/ইনবেস্তমেন্তকীদমক মরীকলচুম্বা প্রোজেক শেম্বা।
- ইনবেস্তমেন্তশিং অদু পুক্নিং চিংশিন্নবা অমসুং অরোইবা মওং শেম্নবগী পরিংদা য়াশিন্নবগী মথৌ তাবা অমসুং এম্পৱর গ্রুপকী মমাংদা থম্নবা অসিগুম্বা ৱাফমশিং মশক খংদোকপা।
মসিগী ৱারেপ অসিদগী ভারতনা ইনবেস্তরশিংনা নুংঙাইবা মফম অমগী মওংদা মমাং থানা থোরক্কনি অমসুং লৈবাক অসিদা ইনবেস্তকী খোংজেল অদু শৌগত্তুনা অমসুং লায়থোকহন্দুনা ইকাইখুম্নরবা প্রধান মন্ত্রীগী আত্মনির্ভর ভারত মিসন অদুবু পুক্নিং থৌগৎপা ঙমগনি। মসিদগী শেন্মিৎলোন অসিবু হেনগৎহনগনি অমসুং তোঙান-তোঙানবা সেক্তরদা মশিং য়াম্না হকথেংননা অমসুং নাকোইননা থবক ফংবগী খুদোংচাবা হেনগৎহনগনি।
*****
(Release ID: 1629288)
Visitor Counter : 25


text:
লখিপুর, ১৭ সেপ্তেম্বর ২০২০ঃ লোনগী ওইবা খোঙজং মথং মথং চৎথরকপা ওইনা মায়ফাগী ৭৬ শুবা এৱের্নেস কেম্পেইন ঙরাং লখিপুর সাবদিবিজনগী মনুং চনবদা মনিপুর পার্ত ৱান অমসুং পার্ত টু দা লৈবা কমিনিতি হোলদা অঞ্জুমানে উলেমা-ই মনিপুরী আসাম, আসাম মনিপুরী মুসলিম য়ুথ ফ্রোন্ত, ওল আসাম মনিপুরী মুসলিম স্টুদেন্টস্ ইউনিওননা শিল্লাংদুনা পাঙথোকখ্রে। অব্দুল গনি পাঙন না মীফম মপু ওইদুনা পাঙথোকখিবা কেম্পেইন অসিদা মায়ফাগী প্রেসিদেন্ট সেরাম হেরাজিৎ, মৌলুভি আলতাব উদ্দিন, মৌলানা রেহন উদ্দিন, এক্স জিপি প্রেসিদেন্ট নজরুল ইসলাম, নাজিল আহমেদ, এমদিসি গী মেম্বর জমীর উদ্দিন, অল আসাম মনিপুরী মুসলিম স্তুদেন্টস্ ইউনিওনগী চীফ কনভিনর জিৱাউল হাজারি, জাবির আহমেদ, ইমা সনাথোই, রেহান উদ্দিন, সিরাজ উদ্দিন, আসাম মনিপুরী মুসলিম য়ুথ ফ্রোন্তগী ফাউন্দর প্রেসিদেন্ট আহমদ চৌধুরী নচিংবা মীওইশিংনা দাইজতা ফমখি।
Barak Tampak ki Khomjinba Pao 17 Sep 2020
কেম্পেইন অসিগী ৱাহৌদোক পীরদুনা মায়ফাগী প্রেসিদেন্ট সেরাম হেরাজিৎনা ঐখোয় আসামদা ইমালোননা লাইরিক তমদুনা মিৎ মায়পাঙবা ফুরুপ অমা ওইবা ঙম্লকলিবনি হায়রদুনা ইমালোন মীরায়বা হায়বসি ঐখোয় ইশাগী খোংদা ইসানা য়ানশিনজবনি হায়খি। মনিপুরী লোনগীসু হক ফংহনগদবনি হায়খি। মৌলানা রেহান উদ্দিননা ইমালোন তীন্নবা ঐখোয় পুন্না আসামদা মনিপুরী লোনবু কন্ননবা হোৎনমিন্নরসি হায়খি। মৌলুভি আলতাব উদ্দিননা ইমালোন পুনবা ফুরুপ ঐখোয় পুন্না চঙশিনমিন্নদুনা লোন অসি কনবা মতৌ তায় হায়খি। মায়ফাগা লোয়ননা তোঙান তোঙানবা লুপশিংনা হীরমসিদা চঙসিল্লিবা খোংজং অসিদা থৱাই হকচাং য়াওনা শৌগৎচরি হায়খি।
আব্দুল গনি পাঙননা মীফম মপুগী ৱারোল পীরদুনা আসাম সরকারনা ঐখোয়বু মীকপ থোকহল্লকপসি ঐখোয়গীদি লাইবক ফবনি হায়খি। হন্দক্কী খোঙজং অসিদা মনিপুরী লোন ঙাংবা ঐখোয় খুদিংমক অচেৎপা ফিরেপ অমা লৌমিন্নবগী মতম ওইরে, ধর্মগী খেৎনবা থমদনা ইমালোন কনসি হায়খি। অরোইবদা মৌলানা রেহন উদ্দিন সাহেবনা মপুগী মীংখৈ শোন্দুনা শোন্দুনা মনিপুরী লোনবু আসাম সরকারগী এসোসিয়েত অফিসিয়েল লেঙ্গুয়েজ ওইহনগদবনি হায়খি। থৌরমগী মখা চৎথরকপা ওইনা পোস্ত কার্দকী কেম্পেইনসু পাঙথোকখি।মায়ফাগী ইমালোনগী খোংজং অসিবু মপুঙ ফানা শৌগৎলদুনা এগ্রিকলচর ইন্সপেক্তর ওইনা থবকতগী পোৎথাখ্রবা বিন্নাকান্দি পার্ত তুগী মৈস্নাম বাবাহল সিংহনা খোংজং অসি মায়পাকত্রিফাওবা লেপ্পা লৈতনা চংশিনবা ঙম্বা ওইবিয়ু হায়না মায়ফাগী প্রেসিদেন্ট হেরাজিৎতা লুপা লিশিং ১০ মতেং পাঙখ্রে।


text:
নেস্নেল এজুকেসন পোলিসী ২০২০গী রিফোর্মশিং চহি অমা মপুং ফারকপগা মরী লৈননা প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা ২০২১গী জুলাই ২৯দা লৈবাক অসিদা লৈরিবা মহৈরোইশিং, ওজাশিং, এজুকেসন অমসুং স্কিল দিবলপমেন্তগী দোমেন্দা লৈরিবা পোলিসী মেকরশিংদা ৱারোল ফোংদোক্লগনি৷ মহাক্না এজুকেসন সেক্তরদা ইনিসিয়েতিব কয়ামরোমসু লোঞ্চ তৌরগনি৷
প্রধান মন্ত্রীনা হাইয়র এজুকেসন ইন্তরনেস্নেলাইজেসন তৌবগী গাইদলাইনশিং; রিজনেল লোনশিংদা অহানবা চহিগী ইঞ্জিনিয়রিং প্রোগ্রামশিং অমসুং হাইয়র এজুকেসন তম্লিবা মহৈরোইশিংগী এন্ত্রী অমসুং একজিৎ ওপ্সন কয়ামরোম ফংহনগদৌরিবা একাদেমিক বেঙ্ক ওফ ক্রেদিৎ অদু লোঞ্চ তৌরগনি৷
লোঞ্চ তৌগদৌরিবা ইনিসিয়েতিবশিং অসিগী মনুং চল্লিবশিং অদুদি গ্রেদ ১ মহৈরোইশিংগী থা অহুমগী ওইবা প্লে বেজ স্কুল প্রিপরেসন মোদ্যুল অমা ওইরিবা বিদ্য প্রবেশ; সেকেন্দরী লেবেলদা সবজেক্ত অমা ওইনা ইন্দিয়ন সাইন লেঙ্গুয়েজ; এন.সি.ই.আর.তি.না দিজাইন তৌখিবা ওজাশিং ত্রেনিং তৌবগী ইন্তিগ্রেতেদ প্রোগ্রাম অমা ওইরিবা নিস্থা ২.০; সি.বি.এস.ই. স্কুলশিংদা লৈরিবা গ্রেদ ৩,৫ অমসুং ৮গী কম্পিতেন্সী বেজ এসেসমেন্ত ফ্রেমৱার্ক অমা ওইরিবা এস.এ.এফ.এ.এল. (স্ত্রকচর এসেসমেন্ত ফোর এনালাইজিং লর্নিং লেবেলশিং); অমসুং আর্তিফিসিএল ইন্তিলিজেন্সতা দেদিকেত তৌরিবা ৱেবসাইত অমনি৷
মখাতানা, থৌরম অসিদা নেস্নেল দিজিতেল এজুকেসন আর্কিতেকচর(এন.দি.ই.এ.আর.) অমসুং নেস্নেল এজুকেসন তেক্নোলোজী ফোরম(এন.ই.তি.এফ.) লোঞ্চ তৌরগনি৷
এন.ই.পি. ২০২০গী পান্দমশিং অসি ফংনবা হোৎনবদা হায়রিবা ইনিসিয়েতিবশিং অসিনা মরু ওইবা খোঙথাং অমা মার্ক তৌরগনি অমসুং এজুকেসন সেক্তর অসি হেন্না মঙাল নাইহল্লগনি অমসুং মপুং ফাহল্লগনি৷
এন.ই.পি., ২০২০ অসিনা লর্নিং লেন্দস্কেপ অদু হোংদোক্নবগী, এজুকেসন অসি হোলিস্তিক ওইহন্নবা অমসুং অত্মনির্ভর ভারত অমগী অফবা ফাউন্দেসনশিং শেমগৎনবগী গাইদিং ফিলোসোফী ওইরি৷
মসিনা ২১শুবা চহি-চাগী ইহান-হানবা এজুকেসন পোলিসী ওইরি অমসুং মসিনা চহি কুনথ্রাগা মরি শুরবা নেস্নেল পোলিসী ও এজুকেসন(এন.পি.ই.), ১৯৮৬ শিন্দোকখ্রে৷ এসেস, ইক্বুইতী, ক্বালিতী, এফোর্দেবিলিতী অমসুং একাউন্তেবিলিতীদা য়ুমফম ওইদুনা শেমগৎখিবনা, মসিগী পোলিসী অসি ২০৩০গী এজেন্দা ফোর সস্তেনেবল দিবলপমেন্ত অদুদা য়ুমফম ওইদুনা চৎলি অমসুং মসিনা ভারত অসি ২১শুবা চহি-চা অসিদা দরকার ওইরিবশিং অসিগা চান্নবা মওংদা স্কুল অমসুং কোলেজ এজুকেসন অসি হেন্না হোলিস্তিক, ফ্লেক্সিবল, মল্তিদিসিপ্লিনরী ওইহন্দুনা লৈবাক অসি হেন্না মপুং ফাবা নোলেজ সোসাইতী অমদা পুরক্নবা অমসুং গ্লোবেল নোলেজ সুপরপৱারদা ওন্থোক্নবা পান্দম থম্লি অমসুং মহৈরোই খুদিংমক্কী মখন্ননা তৌবা ঙম্বশিং অদু পুথেক্নবা পান্দম থম্মী৷
থৌরম অসিদা কেন্দ্রগী মহৈ-মশিং মন্ত্রী অদুসু শরুক য়ারগনি৷


text:
ন্যাশনাল নিউট্রেশন মিশন থৌবাল ডিষ্ট্রিক্টপবলিশ ওন: 21/09/2018
থৌবাল ডিষ্ট্রিক্ট তা ন্যাশনাল নিউট্রেশন মিশন পাংথোকপা অন.ৱাই.কে অমসুং সি পি ও থৌবাল অাই সি দী এস পি এহ ঈ দীহেন্না
মিজলস রুবেল্লা অমশুং ভেক্সিনেসন ক্যেম্পেইন হৌদোকপাপবলিশ ওন: 13/02/2018
মিজলস রুবেল্লা অমশুং ভেক্সিনেসন ক্যেম্পেইন মার্চকী টরিখ ২৬, ২০১৮ইং নিংথৌকাবা নুমীত্তা ডিপুটি কম্মিসিনীার, হাওবম রোসিতা, আইঃএঃএস,না থৌবাল ডিষ্ট্রিক্টক্কি ওইনা খাঙবোক্তা লৈবা কেঃএমঃ ব্লুমিং ইংলিস স্কুলদা ডিষ্ট্রিক্ট অসিগী মনুংদা লৈবা রিভিন্যু সব-ডিভিজনগী সব-ডিভিজনেল ওফিসার শিংগা লোয়ননা হৌদোখ্রে, থৌরমদুদা ডিস্ট্রিক হেল্থ সোসাইটি , থৌবাল সু য়াম্না চাওনা মতেং পাংখি।হেন্না


text:
মালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশ
মালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশিং য়াম্না ঙাংনদবা ফুরুপশিংগী লোলনা অমুক নোংম-নোংমগী নেতিভ স্পিকর মশিং হন্থরক্তুনা লোল অদু ময়েং তাবা, মদুগী মরু ওইবদু হন্থরকপা কয়াসু য়াওদবা নত্তে। অসিগুম্বা ফিভম অসিদা মালেমগী ওইনা ইন্তরনেস্নেল ত্রান্সলেসন দে হায়দুনা পাঙথোকনবা হৌরক্লিবসি য়াম্না ফবা খোঙথাং অমনি। মীওঈবা খুনাইনা অনৌবা সভ্যতাগী মঙাল ফংদ্রিঙৈদা খ্বাইদগী মরু ওইনা খন্নরম্বা লাইরিক হায়রগদি লাইনিং লাইশোলগা মরি লৈনবা লাইরিকশিংনি হায়না লৌবা য়াই। মসিদা হিন্দুশিংগী গীতা, খ্রিস্তানশিংগীনা বাইবল, মুস্লিমশিংগী কূরান অসিনচিংবা কয়া লৈখ্রে। হায়রিবা লাইনিং লম্বীগী ওইবা তেক্সশিং অসি লোল অমদগী লোল অমদা হন্দোকপা হায়বসি অরায়বা থবক অমদি নত্তে। অসিগুম্বা লোল হন্দোকপা অসি ঙল্লৈ মতমদা লাইনিং লম্বেলদা থৱায় লুপচরবা ভক্তশিংনা তৌরম্মি। মনিপুরদসু অরিবা পুয়া লাইরিকশিং অনৌবা লোলদা ত্রান্সক্রাইব তৌবা অমদি হিন্দু লাইনিংগী লাইরিকশিং অমদি ইপিক মাহাভরত অমদি রামায়ান্না ফাওবা মনিপুরীদা হন্দোকপা লাই গুরুশিং লৈরি। অসুম্না ঙল্লৈঙৈ মতমদা লোল হন্দোকপগী থবক্তা মায়পুনখিবা হন্দোক্লোইশিংবু ঙসিগী মীরোলনা কাওফদে। মখোয়বু ইকায়খুম্নবা উৎফম থোকই। অদুননি য়ুঃএননা সেন্ট জেরোম্না লৈখিদবা নুমিৎ সেপ্তেম্বর ৩০বু ইন্তরনেস্নেল ত্রান্সলেসন ডে হায়না নীংশিং থৌরম পাঙথোক্লিবা।
মালেমসিদা লৈরিবা মশিং য়ামখ্রবা মীওই বিলিয়ন কয়াগী ফুরুপ কাংলুপ, লাইনিং লাইশোল খেন্নবা কয়াগী মরক্তা ঙাংনরিবা লোলসি চাওরাকপা অপুনবা মশিং লীশিং ৭ খরা হেল্লি হায়না পানরি। লাইবক থিবদি অপিকপা ফুরুপশিংনা ঙাংনবা লোল কয়াসু মালেমগী লৈমায়দগী অদুমক মুৎখিবসু য়াওদবা নত্তে। মীশিং য়াম্বা ফুরুপশিংনা ঙাংনবা লোলশিংদি সরকারনা মসিগী থৌশিল থৌরাং কয়া পায়খত্তুনা চাওখৎনবা হোৎনরি মালেমগী লৈবাক কয়াদা। তৌইগুম্বসুং অপিকপা ফুরুপশিংনা মশাগী লোল ময়েক লৈজরগসু গ্লোব্লেলাইজনগী অমদি ৱেস্তর্ন্নাইজেসন্না পিবা শাফুদা ঙাংনরিবা লোলদা অহোংবা কয়া লাক্লি। অখঙ অহৈশিংনা লিংগ্যুইসশিংনা হায়বসু চুম্মি, অহিংবা লোল খুদিংমক অহোংবা লৈগনি। অহোংবা অওনবা কয়াগী মরক্তা ইমালোলদি কৈদৌনুংদা মীরাইফদে। ফজবা অরিবা লোনগী পূক্কৈদা করি য়াওরি হায়দুনা থিরগা মদু শিজিন্নবদা হেন্না কান্নবা ওইগনি। মসিদা লোলগী শিনফমদা লৈরিবা লম অসিদা কত্থোকপা অমগা লোয়না থবক তৌরিবা ত্রান্সলেটরশিংগী থৌদাংসু য়াম্না চাওই।
মীওইবনা ঙাংনরিবা লোল অসিদা য়াওরি কলচর, ত্রেদিসন, পুৱারী, চৎনবী থাজনবী অমদি চিনবুং সাহিত্যগী মচাক কয়া। মীওইবনা হেক পোকপদ্গী শিবা ফাওবদা চংলিবা, শিজিন্নরিবা মচাক পুম্নমক ঐখোয়না ঙাংনরিবা লোলসিদা খুদিংমক য়াওরি। মালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশিং য়াম্না ঙাংনদবা ফুরুপশিংগী লোলনা অমুক নোংম-নোংমগী নেতিভ স্পিকর মশিং হন্থরক্তুনা লোল অদু ময়েং তাবা, মদুগী মরু ওইবদু হন্থরকপা কয়াসু য়াওদবা নত্তে। অসিগুম্বা ফিভম অসিদা মালেমগী ওইনা ইন্তরনেস্নেল ত্রান্সলেসন দে হায়দুনা পাঙথোকনবা হৌরক্লিবসি য়াম্না ফবা খোঙথাং অমনি। মীওঈবা খুনাইনা অনৌবা সভ্যতাগী মঙাল ফংদ্রিঙৈদা খ্বাইদগী মরু ওইনা খন্নরম্বা লাইরিক হায়রগদি লাইনিং লাইশোলগা মরি লৈনবা লাইরিকশিংনি হায়না লৌবা য়াই। মসিদা হিন্দুশিংগী গীতা, খ্রিস্তানশিংগীনা বাইবল, মুস্লিমশিংগী কূরান অসিনচিংবা কয়া লৈখ্রে। হায়রিবা লাইনিং লম্বীগী ওইবা তেক্সশিং অসি লোল অমদগী লোল অমদা হন্দোকপা হায়বসি অরায়বা থবক অমদি নত্তে। অসিগুম্বা লোল হন্দোকপা অসি ঙল্লৈ মতমদা লাইনিং লম্বেলদা থৱায় লুপচরবা ভক্তশিংনা তৌরম্মি। মনিপুরদসু অরিবা পুয়া লাইরিকশিং অনৌবা লোলদা ত্রান্সক্রাইব তৌবা অমদি হিন্দু লাইনিংগী লাইরিকশিং অমদি ইপিক মাহাভরত অমদি রামায়ান্না ফাওবা মনিপুরীদা হন্দোকপা লাই গুরুশিং লৈরি। অসুম্না ঙল্লৈঙৈ মতমদা লোল হন্দোকপগী থবক্তা মায়পুনখিবা হন্দোক্লোইশিংবু ঙসিগী মীরোলনা কাওফদে। মখোয়বু ইকায়খুম্নবা উৎফম থোকই। অদুননি য়ুঃএননা সেন্ট জেরোম্না লৈখিদবা নুমিৎ সেপ্তেম্বর ৩০বু ইন্তরনেস্নেল ত্রান্সলেসন ডে হায়না নীংশিং থৌরম পাঙথোক্লিবা।সেণ্ট জেরোম্ ইতালিগী অৱাং নোংপোক্তা পোকখি। গ্রিক মনুস্ক্রিপ্তা লৈবা বাইবলগী ন্যুউ টেস্তামেন্টবু লেতিন্দা মরিক চুম্না ত্রান্সেলসন তৌখি অমদি হিব্রু গোস্পেলবু অমুক গ্রিক্তা ত্রান্সলেসন তৌখিবা অদুগীদমক মহাকপু ঙসিসু শোন্নরি। মহাক ইল্লিরিয়ান ফুরুপকি চাদা নাওদানি অমদি মমালোনদি ইল্লিরিয়াননি। স্কুলদা লেতিন তমখি অমসুং গ্রিক নীংথিজনা ঙাংবা হৈ অমদি য়াম্না খঙই। শিংথানিংঙাই ওইবা থবক কয়া তৌরমখি। মহাকনা লৈখিদবা সেপ্তেম্বর ৩০বু য়ুনাইতেদ নেসন্সনা ২০০৫তগী হৌনা UN St. Jerome Translation Contest হায়দুনা অথোই অহেন তান্নবগী থৌরম অমা সেন্ট অসিবু নীংশিংবা অমদি তর্পন কৎপা ওইণা পাঙথোক্তুনা লাক্লি। অসুম্না ত্রান্সেলেসনগী অথোই অহেন তান্নবা অসিনা মালেমগী তোঙান তোঙানবা লোল ঙাংলিবা মীওই কাংলুপ কয়াগী মরক্তা অমনা অমগী লোল, কলচর, ত্রেদিসন, চৎনবী কয়াবু হেন্না মশক খঙনবা হোৎনবদা অমদি নুংশি চান্নবা পুরকপকপদা চাওনা মতেং পাংলি। মসিদা ত্রান্সলেটরশিংনা লৌরিবা চাওরবা থৌদাং অসিবুসু মশক খঙবা হেনগৎহল্লি অমদি লোল হন্দোকপা অমদি মসিগী শিনফমদা লৈরিবা পুম্নমক্কি মফমদা ইকায়খুম্নবা অমদি পুকনিং থৌগৎপা মতম অদু লাক্লে। মরমদি লৈবাক অমা খুনাই অমা চাওখৎনবা হোৎনবদা য়াংলেন ওইরিবসি ঙাংলিবা অমদি ইরিবা লোল অদুনা ওইরিবনি। খোরিলোলদা খুনাইগী মমি তারিবনি। সাইন্সতা, টেকনোলোজিদা লাক্লিবা অহোংবা অওনবা কয়া অসিসু লোল হন্দোকপগী শিনফমদা লৈরিবা মীওইশিংনা শিংথানিংঙাই ওইবা থৌদাং লৌরিবনি। খুদম ওইনা প্রিন্ট অমদি ইলেকত্রোনিক মেদিয়াদা লৈরিবা জর্নেস্লিসশিংনা লৈবাক মীয়ামদা ই-পাউ কয়া পীরিবা, ইরিবা হায়রিবা কয়াসিদা ত্রান্সলেসন হায়বসিনা চাওরবা থৌদাং লৌরি। অদুনা নুমিৎ অসি নীংশিংদবা য়াদে। ত্রান্সলেটরশিংবু থৌণা পাঙ্গল হাপ্তবা য়াদে, মখোয়বু ইকায়খুম্নবা উৎফম থোকই। থেংলবসু থেংনা য়ুঃ এনগী জেণরেল এসেমব্লিগী ৱারেপ৭১/২৮৮না মে ২৪ ২০১৭দা লোল হন্দোকপগী শিনফমদা লৈরিবশিংনা মালেমগী লৈবাক কয়াবু অমত্তা ওইবগী ৱাখল্লোন শাগৎপদা অমদি ই-পাউ ফাওনবা লোয়ননা মালেমদা শান্তি পুরকনবা হোৎনবদা লৌরিবা মপাল নাইদ্রবা থৌদাং অসিবু ইকায়খুম্নবা ওইনা সেপ্তেম্বর ৩০বু ইন্তরনেসনেল ত্রান্সলেসন দে হায়না নীংশিং নুমিৎ পাঙথোকনবা ৱারেপখিবনি। মসিগী মমাংদা ইন্তরনেস্নেল ফেদরেসন ওফ ত্রান্সলেটর ২০১৪দগী হৌনা তোঙান তোঙানবা থিমদা ইন্টরনেস্নেল ত্রান্সলেসন ডে পাঙথোক্তুনা লাক্লি। 2014−Language Rights: Essential to All Human Rights. 2015−The Changing Face of Translating and Interpreting. 2016−Translation and Interpreting: Connecting Worlds. 2017−Translation and Diversity.2018−Translation: promoting cultural heritage in changing times. 2019−Translation and Indigenous Languages during International Year of Indigenous Languages. 2020−Finding the words for a world in crisis.2021−United in translation. অসুম্না থিম কয়াদা নুমিৎ অসিবু সেলেব্রেত তৌবনা লোল অমসুং ত্রান্সলেটরশিংগী শিনফম অমদি ইমালোল ঙাংবগী মরু ওইবদু হৌরক্লিবা মীরোলদা হেন্না মমল লৈহনবা, ভেল্যুস অদু খঙহনবা ঙমহল্লি।
মনিপুরী লোল ভারত সংবিধানগী ৮শুবা সেদ্যুলদা ১৯৯২গী আগস্ট ২০ চনখি। তরাই তরাইনা ফংখিবদি ওইখিদে।Manipuri Language Demand Coordinating Committee হায়দুনা শেমখিবা কমিতি অসিনা কন্না মখল কয়াগী খোঙজং চংশিনখি। মীশি মীনা ফাওবা থোকখি। শকনাইরবা পোলিতিকেল এনালিস্ত লৈহাওথাবম শরতচন্দ্রা মাংজিল থাখি ইমালোলগীদমক। সাহিত্য থৌপাংলূপ্না মালেমগী ইমালোলগী নুমিৎ ফেব্রুৱারি ২১দা ইকায়খুম্নবা উৎখি অহানবা ওইনা। পুকনিং থৌগৎনিংঙাই ওইরিবদি মনিপুরদা লৈরিবা খোরিলোলগী লুপশিং অমদি লেঙ্গুয়েজ বিভাগ্না থৌরমশিং অসি পাঙথোকনরকপসিনি। লৈবাক অসিগী অমত্তা ঙাইরবা খোরিলোল্গী খ্বাইদগী অৱাংবা থাক্তা থবক তৌরিবা সাহিত্য একাদেমিনা শকখঙলবা লোল ২৪দা সাহিত্য একাদেমি মনা পিদুনা লাক্লি। মসি লোল ময়েক অমদি সাহিত্য চাওখৎনবা হোৎনরিবা অইবশিংদা হনবা লৈত্রবা থৌণা হাপ্লি। অসিগুম্বা মনা কয়াগী মরক অসিদা ত্রান্সলেসন প্রাইজসু ১৯৮৯দগী পিদুনা ত্রান্সলেটরশিংবু পুকনি থৌগত্তুনা লাক্লি। চাওথোকচনিংঙাই ওইরিবদি ১৯৮৯দা অহানবা মনিপুরী লোলগী ওইনা ত্রান্সলেসন প্রাইজ ফংখিবী অইবী অসি তাখেল্ললমবম থোইবী দেবিনি। মমিং লৈরবা বেঙ্গলি নোভেল ‘দ্রিস্তিপাঠ’ মনিপুরীদা হন্দোকপগীদম পীখিবনি। ১৯৭৩দগী ঙসি ফাওবসিদা মনা কয়া ফংলবা অইবা অইবী কয়া মনিপুরী খোরিলোলদসু মরাং কায়না লৈরে। অদুবু লৈরিবা ঐখোয়গী ইদুকেসনগী সিস্তেমসিনা ইমালোল মনিপুরী অসিবুদি থাক হন্থবা লোল ওইনা খলহনবা অমা ঙসিগী মীরোলশিংদা ফাওহল্লি। ইংলিস অমসুং হিন্দি ঙাংবা হৈতবা লাইরিক হৈবা মীওইশিং লাইরিক হৈতবা ওইনা খনবসি য়াম্না লাল্লি। অদুননি নেস্নেল ণোলেজ কমিসন্না রিকমেন্দ তৌদুনাMinistry of Human Resource Developmentনা Central Institute of Indian Languages বু নোদেল ওর্গ্নাইজেসন ওইনা থবক কয়া পাঙথোকনবা হায়দুনা থৌরাং অমা ওইনা নেস্নেল ত্রান্সলেসন মিসন হায়দুনা নোলেজ তেক্স পুম্নমক ইমালোলদা হৌরক্লিবা মীরোলশিংদা তমহন্নবা পান্দম থৌরাং কয়া লৌখত্তুনা ত্রান্সলেসনগী থবক কয়া লেপ্তনা পাঙথোকলক্লিবা। মসিনা পাক চাওখ্রবা ভারতকুম্বা লৈবাক্তা লৈরিবা শক চু মান্নদা, লাইনিং লাইশোল খেণ্ণবা, চৎণবী থাজনবী মান্নদবা লৈবাক অমদা অপুনবগী শক্তম শাগৎপদা চাওনা মতেং পাংলি হায়বা য়াই। ঙসিদি মনিপুরী লোল অমদি ময়েকসু নৌহৌননা হিংগৎনবা খোঙথাং কয়া লৈঙাকনা হোৎনদুনা ইশাগী লৈজরিবা ইরোল ঈয়েক্তা য়ুনিভর্সিতিগী থাক্তা মহৈ মশিন তমদুনা হৌরক্লিবা মীরোলশিং তাকপী তম্বিরি।
অমরোমদা য়েংলুবদা মালেম অসি য়াম্না থাজদবা মওং অমদা টেকনোলোজিগী এদ্ভান্সমেন্টনা শাথিনা অহোংবা কয়া ঐখোয়গী মাংদা লাক্তুনা লৈরবা মতম অমা ওইরি। আর্তিফিসিয়েল ইন্তিলিজেন্সকী য়াওল্ডা ঙসিদি ত্রান্সলেসন অসিফাওবা মেসিন ত্রান্সলেসন তৌদুনা অঙকপা মওং অমদা নোলেজসি এক্সপ্লোজন অমা লাক্লি। মসিনা হান্নবা তৌরম্বা থবক কয়া মেসিন্না পুম্নমক শিজিন্নবা য়াবগী ওইথোকপা লৈরে। স্কুল কলেজ অমদি য়ুনিভর্সিতিদা লাইব্রেরিদা লাইরিক পাবগী মহুত্তা তেব্লেট অমদা ই-বুক ওইনা তেক্স খুদিং দাউনলোড তৌদুনা খঙবা অমদি পাবা য়ারে। লোল অসি গুগল ত্রান্সলেসন তৌদুনা ঐনা খঙনিংবা পুম্নমক খুদোম্বী মতোন্দা য়াওদুনা লৈবগুম্না লাক্লি অহোংবা হায়বদু। তার্মস অমদি তর্মিনোলোজী কয়া লাক্লি। মনিপুরী লোলসু অহিংবা লোল ওইবনা অহোংবা কয়া লাক্লি। মীলিয়ন ২খরা হেনবনা ঙাংলিবা লোল অসিগী পুৱারী মসিগী ইনাকখুনবা মশক অদুনা ঙসিদি ভারতকি ক্লাসিকেল লেঙ্গুয়েজকি লোল অমা ওইনা শকখঙনবসু হোৎণরি। অসিগুম্বা হোংলক্লিবা অওনবা অহোংবা কয়া মরক্তা মালেমগী ওইনা ইন্তরনেস্নেল ত্রান্সলেসন দে হায়দুনা পাঙথোকনবা হোৎনরক্লিবসিদা মনিপুরদসু সাহিত্য থৌপাং লূপ্না হৌদোক্তুনা ইন্তরনেস্নেল ত্রান্সলেসন দে ২০১২তগী সেলেব্রেত তৌদুনা লাকখি। লূপ অসিগী সেক্রেটরিগী থৌ পুরম্বা নিংঙোম্বম রবিচন্দ্রগী লৈখিদ্রবা মনেগী মিংদা সর্দা ত্রান্সলেসন এৱার্দ হায়দুনা অহানবা ওইনা মনিপুর য়ুনিভর্সিতিগী ইংলিস দিপার্টমেন্তা প্রোফেসর ওইরিবা থৌনাওজম রতনকুমারদা পীদুনা ইকায়খুম্নবা উৎখি। মথং মথং ত্রান্সলেসনগী মনাশিং অইবা রোবিন এস ঙাঙোম, তয়েঞ্জম বিজয়কুমার, এম মনি মতৈ অসিনচিংবশিংদা ত্রান্সেলেসন মনা পীদুনা লাক্লি। মতুং তারকপদা শকনাইরবা নোংথোম্বম কুঞ্জমোহনগী মিংদা ত্রান্সলেসন মনা মথং মথং পীদুনা লাক্লি। মরমদি লোল অমদি খোরলোল মশক তাকপদা ত্রান্সলেটর অমদি অইবশিংগী থৌদাং য়াম্না চাওই। ২০২১দা শকনাইরবা অইবা অরিবম কুমার শর্ম্মদা এনঃ কুঞ্জমোহন ত্রান্সলেসন এৱার্দ পীগদৌরি। অইবা অমসুং ত্রান্সলেটর এঃ কুমার শর্ম্মনা মমিং লৈরবা মনিপুরী দ্রামা ৫ হেন্না হিন্দিদা ত্রান্সলেসন তৌদুনা মনিপুরী খোরিলোলবু মশক তাকখি। অমদি মমিং লৈরবা হিন্দি দ্রামা ২১ হেন্না মনিপুরীদা হন্দোকতুনা ওল ইন্দিয়া রেদিও, ইম্ফালদসু শন্দোকখি। নীংশিংবা য়াই অইবা অসি ২০০৩দসু সাহিত্যা একাদেমি ত্রান্সলেসন প্রাইজ ফংখি মহাকনা হিন্দি অইবা ধরম্ভির ভারতিগী নোভেলবু মনিপুরীদা ‘নুমিৎকি তরেৎশুবা শাগোল’ হায়না হন্দোকপগী।
মালেমসিদা লৈরিবা তোঙান তোঙানবা লোল ঙাংলিবা য়ামখ্রবা মীওই বিলিয়ন কয়া অসিগী মরক্তা ত্রান্সলেতরশিংনা লৌরিবা মপাল নাইদ্রবা থৌদাংসি তশেংনা হনগৎনা য়েংলবদি মপাল নাইদ্রবা খুদোল অমনি। মীওইবগী পুকনিং ৱাখল অমদি থম্মোয়বু অমত্তা ওইনা পুনশিল্লবসি অসিগুম্বা ত্রান্সলেসনগী খুদোল অসিনসু হেন্না নকশিন্নহল্লি।


text:
প্রধান মন্ত্রী, শ্রী নরেন্দ্র মোদীনা হায় মদুদি, লায়চৎ অসি লৈজরবসু, হদক্কী চহিগী অন্তরজাতি য়োগ নুমিৎকী থীম “য়োগ ফোর ৱেলনেস”না মীয়ামগী ৱাখলদা থাজবা হেনগৎলক্লি অমসুং মহাক্না লৈবাক খুদিং, সমাজ অমসুং মীপুম খুদিংগী হকচাং ফনা লৈনবা লৈরসনু হায়না নিজখ্রে অমসুং ঐখোয় অমগা অমগা পুনশিনবা অমসুং শক্তি হেনগৎহল্লগনি হায়না আসা তৌই। মহাক্না ঙসি ৭শুবা অন্তরজাতিগী য়োগ নুমিৎকী থৌরমদা ৱা ঙাংখি।
প্রধান মন্ত্রীনা লায়চৎ মনুংদা য়োগনা লৌরিবা থৌদাংশিংগী মরমদা হায়খি। য়োগনা মসিগী অৱাবা তারবা পুংফম অসিদা মীয়ামদা শক্তি অমসুং ফিরেপগী লাকফম অমনি হায়না হায়খি। য়োগ নুমিৎ অসি লায়চৎ মনুং অসিদা লৈবাক অসিদা মশাগী চৎনবিদা য়াওদবগুম্না ইরায় লাইনা কাওথোকপা য়াই অদুবু মালেমগী ওইনা য়োগদা থৱায় য়াওবদি হেনগৎলক্লি হায়না মহাক্না হায়খি। য়োগনা মালেম অসিদা লায়চৎ অসিবু লান্থেংনবদা মীয়ামদা থাজবা অমসুং থৌনা পুনশিনবগী মতেং পীগনি। প্রধান মন্ত্রীনা মতৌ করম্না ফ্রন্তলাইন কোরোনা লান্মীশিংনা য়োগবু ঙাক্লৌ ওইনা শিজিন্নবা অমসুং মখোয়বু য়োগগী মতেংনা মশা কন্না লৈবা অমসুং মতৌ করম্না মীয়াম্না, দোক্তরশিং, নর্সশিংনা ভাইরস অসিদগী ঙাকথোক্নবা য়োগগী মতেং লৌরিবা অসি অমুক হন্না পনখি। এক্সপার্তশিংনা প্রানায়ামা অমসুং অনুলোম-ভিলোমনচিংবা অসিনা ঐখোয়গী রেস্পিরেতরী সিস্তেমদা মপাঙ্গল কনহল্লদুনা শ্বর হোনবগী শাজেলদা মরুওইবা পীরি হায়না মহাক্না হায়খি।
থিরুভাল্লুবারগী শক্নাইরবা তামিলগী মুনি পল্লদুনা প্রধান মন্ত্রীনা হায় মদুদি য়োগ অসি লায়নাশিং মরু ফংনা মুৎথৎনবা খুলায় অমনি। মালেম পুম্বনা য়োগগী লায়েং অসিদা থিজিন হুমজিনবা চৎথরিবা অসিদা মহাক্না অপেন্বা ফোংদোকখি। য়োগনা ইন্দ্রী ফগৎহনবা অসিদা নৈনরিবা অমসুং ওনলাইন ক্লাস মনুংদা অঙাংশিংনা য়োগ চৎথরিবা অসি মহাক্না পনখি। মসি অঙাংশিংনা কোরোনা লান্থেংননবা শেম-শারিবনি হায়না মহাক্না হায়খি।প্রধান মন্ত্রীনা য়োগগী মপুং ওইবা মওং মতৌগী মরুওইবা পীখি অমসুং মসি হকচাংগীখক্তা নত্তনা ৱাখলশু ফহল্লি হায়খি। য়োগনা ঐখোয়গী নুংগী ওইবা শক্তিবু খঙহন্দুনা ফত্তবা ৱাখল কয়াদগী ঙাকথোকই। য়োগগী অফবা মায়কৈদা মরুওইবা পীদুনা প্রধান মন্ত্রীনা হায়খি, “তোখাই তাবদগী পুনশিন্নবগী লম্বীদি য়োগনি। অমত্তা ওইবগী পান্দম ফংনবগী চুম্লে খঙলবা লম্বীদি য়োগনি”। হিরম অসিদা মহাক্না গুরুদেব রাবিন্দ্রনাথ তেগোর পল্লদুনা হায়খি “ঐখোয় ইশা কনানো হায়বগী পাউখুম অসি লাই অমসুং অতৈদগী তোখাই তাদুনা লৈবনা ফংবা ঙম্লোই, য়োগ অমসুং পুনশিনবগী মরমদা লেপ্পা নাইদনা খঙলবা মতমদা খঙগনি”।
প্রধান মন্ত্রীনা হায় মদুদি ভারতনা মতম কয়াদগী চৎনরক্লিবা মন্ত্র ‘বাসুধাইবকুতুমবকম’ অসি মালেমনা য়াবা অমা ওইরে। ঐখোয় পুম্বনা অমগা-অমগা নুঙাই-য়াইফনবা থৌনিরি, করিগুম্বা মীওইবা জাতিদা শিংনরক্লবা য়োগনা তৎতনা মপুং ফাবা হকচাং ফবা পীগনি। “য়োগনা পুন্সিদা হেন্না নুঙাই-য়াইফবা পীগনি। ঐহাক্না থাজৈ, মীপুম খুদিংগী হকশেলগী চেকশিন থৌরাংদা য়োগনা ঙাকথোকপা লোয়ননা অফবা থৌদাং অমা পীদুনা লৈগনি” হায়না প্রধান মন্ত্রী মোদীনা হায়খি।
ভারত অমসুং দবল্যু.ঐচ.ও.না য়াম্না মরুওইবা খোঙথাং অমা ঙসি লৌখৎলে হায়না প্রধান মন্ত্রীনা লাওতোকখি। মালেম পুম্বনা এম.-য়োগ এপ ফংহন্দুনা লোল কয়া অমদা চপ মান্নবা য়োগ প্রোতোকোলদা য়ুম্ফম ওইবা য়োগ ত্রেনিংগী ভিদিও কয়া অমা ফংহল্লগনি। হায়রিবা অসি মতমগা চুনরবা তেক্নোলোজী অমসুং মমাংঙৈগী সাইন্সকী পুনশিনবগী য়াম্না চাওবা খুদম অমা ওইনা পীদুনা, প্রধান মন্ত্রীনা আসা তৌরি হায়না ফোংদোক্লি মদুদি এম.-য়োগ এপনা য়োগবু মালেম পুম্বদা শন্দোক্কনি অমসুং ‘ৱান ৱার্লদ ৱান হেলথ’ অসিগী হোৎনরিবা অসদা মতেং পীগনি।
গীতাগী ৱাহৈশিং পল্লদুনা প্রধান মন্ত্রীনা হায় মদুদি য়োগ অসিনা মীপুম খুদিংগী অমত্তা ওইরবা পাম্বৈনি হায়না য়োগগীদমক ঐখোয় পুন্না চৎমিন্নবা মথৌ তারে হায়খি। হৌরকফম অমসুং মনুং হকচিন্না লৌদ্রিঙৈদা য়োগ অসি মীপুম খুদিংদা য়ৌহনবা অসি মরু ওইরি। য়োগ অসি মীপুম খুদিংমক্তা য়ৌহন্নবা য়োগগী অচার্য়া অমসুং ঐখোয় পুম্বনা থবক অসিদা থৌদাং লৌগদবনি, হায়না প্রধান মন্ত্রীনা হায়খি।
आज जब पूरा विश्व कोरोना महामारी का मुकाबला कर रहा है, तो योग उम्मीद की एक किरण बना हुआ है।— PMO India (@PMOIndia) June 21, 2021
दो वर्ष से दुनिया भर के देशो में और भारत में भले ही बड़ा सार्वजनिक कार्यक्रम आयोजित नहीं हुआ हों लेकिन योग दिवस के प्रति उत्साह कम नहीं हुआ है: PM @narendramodi #YogaDay
दुनिया के अधिकांश देशों के लिए योग दिवस कोई उनका सदियों पुराना सांस्कृतिक पर्व नहीं है।— PMO India (@PMOIndia) June 21, 2021
इस मुश्किल समय में, इतनी परेशानी में लोग इसे भूल सकते थे, इसकी उपेक्षा कर सकते थे।
लेकिन इसके विपरीत, लोगों में योग का उत्साह बढ़ा है, योग से प्रेम बढ़ा है: PM #YogaDay
जब कोरोना के अदृष्य वायरस ने दुनिया में दस्तक दी थी, तब कोई भी देश, साधनों से, सामर्थ्य से और मानसिक अवस्था से, इसके लिए तैयार नहीं था।— PMO India (@PMOIndia) June 21, 2021
हम सभी ने देखा है कि ऐसे कठिन समय में, योग आत्मबल का एक बड़ा माध्यम बना: PM #YogaDay
भारत के ऋषियों ने, भारत ने जब भी स्वास्थ्य की बात की है, तो इसका मतलब केवल शारीरिक स्वास्थ्य नहीं रहा है।— PMO India (@PMOIndia) June 21, 2021
इसीलिए, योग में फ़िज़िकल हेल्थ के साथ साथ मेंटल हेल्थ पर इतना ज़ोर दिया गया है: PM @narendramodi #YogaDay
योग हमें स्ट्रेस से स्ट्रेंथ और नेगेटिविटी से क्रिएटिविटी का रास्ता दिखाता है।— PMO India (@PMOIndia) June 21, 2021
योग हमें अवसाद से उमंग और प्रमाद से प्रसाद तक ले जाता है: PM @narendramodi #YogaDay
If there are threats to humanity, Yoga often gives us a way of holistic health.— PMO India (@PMOIndia) June 21, 2021
Yoga also gives us a happier way of life.
I am sure, Yoga will continue playing its preventive, as well as promotive role in healthcare of masses: PM @narendramodi #YogaDay
अब विश्व को, M-Yoga ऐप की शक्ति मिलने जा रही है।— PMO India (@PMOIndia) June 21, 2021
इस ऐप में कॉमन योग प्रोटोकॉल के आधार पर योग प्रशिक्षण के कई विडियोज दुनिया की अलग अलग भाषाओं में उपलब्ध होंगे: PM @narendramodi #YogaDay
जब भारत ने यूनाइटेड नेशंस में अंतर्राष्ट्रीय योग दिवस का प्रस्ताव रखा था, तो उसके पीछे यही भावना थी कि ये योग विज्ञान पूरे विश्व के लिए सुलभ हो।— PMO India (@PMOIndia) June 21, 2021
आज इस दिशा में भारत ने यूनाइटेड नेशंस, WHO के साथ मिलकर एक और महत्वपूर्ण कदम उठाया है: PM @narendramodi #YogaDay


text:
বরাক তম্পাক্কী খোমজিনবা পাউ - ২২ জুলাই ২০২০
লক্ষীপুরওনলাইন ২২ জুলাই :- মনিপুরী য়ুথস্ ফ্রোন্ত অফ আসাম (মাইফা)না মনিপুরী লোনবু আসাম সরকারগী এসোসিয়েত অফিসিয়েল লোন ওইহন্নবগী লেপতনা চংশিল্লকলিবা খোঙজংগী মখা তারকপা ওইনা ঙরাংসু কছার জিলাগী বরখোলা কন্সতিতুয়েন্সিগী ভৈরবনগর দা পোস্তর কেম্পেইন পাঙথোকখ্রে। থৌরম অদুদা আসাম মনিপুরী মুসলিম যুথ্স ফ্রোন্তকী ফাইনেন্স সেক্রেতরী আহমেদ হুসেন কাজি, মাইফাগী প্রেসিদেন্ত সেরাম হেরাজিৎ, জেনরেল সেক্রেতরী অক্রম লখিকান্ত, সিফাতুর রহমান কাজি, সলিম উদ্দিন চৌধুরী, আবুল কাসিম চৌধুরীনচিংবা মীওইশিংনা শরুক য়াখি। থৌরমগা মরী লৈননা ৱা ঙাংলদুনা অহমদ হুসেন কাজিনা হায়খি আসাম সরকারনা মনিপুরী লোনবু এসোসিয়েত অফিসিয়েল লোন ওইহন্নবগী হোৎনবদা ঐখোয় মীতৈ পাঙল ইচিন ইনাউ শিংনসু থৱাই য়াওনা শৌগচরি হায়বা ৱাফম ফোঙদোক্লদুনা মাইফানা চঙশিল্লকলিবা খোঙজং খুদিংমক্তা মপুং ফানা শৌগৎকনি হায়খি। মাইফাগী প্রেসিদেন্ত সেরাম হেরাজিৎনা হায়খিবদা ঐখোয় আসামদা ধর্ম মান্নদ্রবসু ইমালোন মান্নরিবা ঈগী মরী লৈনরীবা ইচিন ইনাউ ঙাক্তনি, ঐখোয় অমত্তা ওইনা ইমালোনগী খোঙজং অসিদা চঙশিনমিন্নসি হায়খি। শরুক য়াখিবা মীয়ামনসু থৱাই হকচাং য়াওনা শৌগৎকনি হায়বগী ৱাফম পীনখি। থৌরমদা মাইফাগী অনিত সিংহ, রোবিন শর্মা শ্যামন্ত সিংহ নচিংবা মীওইশিংসু শরুক য়াখি। (Pao Asi YouTube ta yengbiyu)
লক্ষীপুরওনলাইন ২২ জুলাই :- চহীসিগী ঐইচএসএলসি পরিক্ষাদা চাদা ৭৫ নত্রগা মসিদগী হেন্না ফংদুনা মায়পাকলকখ্রবা মহৈরোইশিংদা মনা্ মথুম পীদুনা পুক্নিং থৌগৎপা থৌরম পরেংগী মখা চৎথরকপা ওইনা ঙরাংসু সোনাই কন্সতিতিউয়েন্সিনা কোনবা মফমসিংগী মনিপুরী মেদিয়ামগী মহৈরোই মরিদা গুদৱিল ফাউন্দেসননা মনামথুম পীদুনা হরাও তয়াম্বা ফোঙদোকখ্রে। কাছার জিলাদা বেজ তৌবা এনজিও অসিনা কোভিদ মতমসিগী চৎনপথাপ ঙাকপগা লোয়ননা মহৈরোইশিংগী য়ুম য়ুমদা চৎতুনা মনা মথুম অদু খুৎশিন্নখি। সোনাই কন্সতিতিউয়েন্সিনা কোনবা মফমদগী খনগৎলবা মহৈরোইশিং অদুদি টিঐইচ রোসন লমারগ্রাম, এ রোহন বেরাকাক, কে প্রিয়ারানি দেবী ঝরাগুল, অদুগা সিঐইচ সোনিয়া থেংনাপারদগীনি। ওর্গেনাইজেসন অসিগী মাইগৈদগী মখোয়দা খুৎশিন্নখিবদা লুপা লিশিং ১ গা লোয়ননা মহৈরোই অমগী তঙাইফদনা চংবা পোৎলমশিংসু য়াওখি। মনামথুম য়েন্থোকপগী খোঙচৎ অসিদা গুদৱিল ফাউন্দেসনগী এদভাইজর নোংথোম্বম ধীরেন অমসুং কে করুনা মুর্তী মীশ্রা, প্রেসিদেন্ত এম বিদ্যামনি, জেনরেল সেক্ত্রেতরী খোমদ্রাম রাজকুমার অমসুং ফাইনেন্স সেক্রেতরী প্রীয়বর্তা সিংহ শরুক য়াখি। (Pao Asi YouTube ta yengbiyu)


text:
শেল-থুম মন্ত্রালয়
শ্রীমতী নির্মলা সিতারমন্না ভিদিও কনফরেন্সকী খুত্থাংদা ন্যু দিবেলপমেন্ত বেঙ্ককী রাজ্যপালশিংগী বোর্দকী অখন্নবা মীফম শরুক য়াখ্রে
Posted On:
27 MAY 2020 5:55PM by PIB Imphal
ফাইনান্স অমসুং কোর্পোরেৎ এফিয়র্সকী কেন্দ্র মন্ত্রী শ্রীমতী নির্মলা সিতারমন্না ঙসি ভিদিও কনফরেন্সকী খুত্থাংদা ন্যু দিভেলপমেন্ত বেঙ্ককী রাজ্যপালশিংগী বোর্দকী অখন্নবা মীফম য়াওখ্রে।
এজেন্দা অদুদা এন.দি.বি.গী মথংগী প্রসিদেন্তকী মীখল, ভাইস-প্রসিদেন্ত অমসুং চীফ রিস্ক ওফিসর খনবা অমদি মেম্বরশিপ চাওথোকপা য়াওখি।
শেল-থুমগী মন্ত্রীনা মহাক্কী অহানবা থম্বা ৱাফমদা ইনফ্রাস্ত্রকচরশিং শেমগৎনবগীদমক্তা এন.দি.বি.না লৌখিবা থৌদাং অদুনা ভারত য়াওনা মীহুৎ ওইরিবা লৈবাকশিংদা অফবা মায়কৈরোমদা ফগৎহনখিবা অদুগীদমক্তা থাগৎপা ফোংদোকখি। অতেনবা মতমদা, এন.দি.বি.না মীহুৎ ওইরিবা লৈবাকশিংগী বিলিয়ন $১৬৬.৬কী শেনফম ওইবা প্রোজেক ৫৫ অয়াবা পীখিবা অসি শিংথানিংঙাই ওইবা মওংদা মায় পাকপা অমনি। বেঙ্ক অসিনা মশাগী ওইবা মফম অমা মায় পাক্না শেম্লে অমসুং চাওথোকচনিংঙাই ওইনা এম.দি.বি.শিংগা লোয়ননা হোৎনমিন্নদুনা লেপ্লি হায়না শ্রীমতী সিতারমন্না হায়খি।
শেল-থুমগী মন্ত্রীনা ইং কুমজা ২০১৪দা ব্রিক্সকী মকোকথোংবশিংনা শেমখিবা ভিজন অদু য়াম্না থুনা মওং শেম্বদা লৌখিবা খ্বাইদগী অথোইবা থৌদাং লৌখিবগীদমক এন.বি.দি.গী মমাংদা প্রসিদেন্ত ওইরম্বা শ্রী কে.ভি. কামথপু থাগৎখি। কোবিদ-১৯ ইমর্জেন্সী প্রোগ্রাম লোন প্রদক্ত হৌদোক্তুনা কোবিদ-১৯বু য়াম্না থুনা লোইশিনহনখিনবা তৌরম্বা মহাক্কী থৌদাংশিং অদুনা মহাকপু নিংশিংদুনা লৈহৌরগনি।
শেল-থুমগী মন্ত্রীনা নৌনা খনবা প্রসিদেন্ত ব্রাজীলদগী শ্রী মেতেরোস ত্রোইজো অমসুং নৌনা খনবা ভাইস-প্রসিদেন্ত অমসুং সি.আর.ও. ভারত্তগী অনিল কিশোরাদা হরাও-নুংঙাইবা ফোংদোকখি। মখোয়বু হরাও-নুংঙাইবা ফোংদোকপা মতম অদুদা মসিগী খ্বাইদগী য়াংনা মাংলোমদা চংশিনবগী মওং অসি মখা তানা চত্থবগা লোয়ন-লোয়ননা মীহুৎ ওইরিবা লৈবাকশিংদা শেন পুনবা পীবদা মনুং-মপান ফাওনা, ইন্তর্নেস্নেলগী ওইবা মওংগী থাজবা অমসুং এন.দি.বি.গী মেন্দেৎ অদু থোইদোক-হেন্দোকপা মওংদা ফংনবগী মতাংদা এন.দি.বি.বু মথংগী থাক্তা পুখৎপদা নৌনা লুচিংলকপা অসিদগী আশা য়াম্না তৌই হায়না শ্রীমতী সিতারমন্না হায়খি।
*****
(Release ID: 1627402)
Visitor Counter : 33


text:
প্রধান মন্ত্রী শ্রী নরেন্দ্র মোদীনা ঙসি প্রধান মন্ত্রী ভার্তীয় জনঔশধী পরিয়োজনা অমসুং কেন্দ্র সরকারগী অতোপ্পা হেল্থ কেয়র স্কিমশিংগী কান্নবা ফংলবা মীওইশিংগা ভিদিওগী থোংদা ৱারী শানখ্রে। মসিনা সরকারগী স্কিমশিংগী তোঙান তোঙানবা কান্নবা ফংলবা মীওইশিংগা ভিদিওগী থোংদা প্রধান মন্ত্রীগা লোইননা ৱারী শানবগী মঙাশুবা পরিংনি।
হকচাং ফবা অমসুং য়াইফবগী মরুওইবা অদু শুগাইনা তাক্লদুনা হকচাং ফবা অসি মায় পাকপা অমসুং চাউখৎপগী হৌরকফম্নি হায়না প্রধান মন্ত্রীনা ফোংদোকখি। ভারতকী মীওই কোতি ১২৫না মশা-মউ ফনা লৈরবা মতমদা ভারতসু মশা-মউ ফবা ওইগনি হায়না মহাক্না মখা তাখি।
কান্নবা ফংলবা মীওইশিং অদুগা ৱারী শানরদুনা শ্রী মোদীনা হায়খি মদুদি, অনা অয়েক য়াওবনা ইমুংশিং অদুদা শেলগী অচৌবা পোৎলুম অমা নলহনবতা নত্তনা ঐখোয়গী সোসিও ইকোনোমিক সেক্তরদসু অচৌবা পোৎলুম অমা ওইহল্লি। মরম অদুনা মীওই খুদিংমক্তা অহোংবা হেল্থকেয়র ফংহনবা অসি সরকারগী মথৌনি। প্রধান মন্ত্রী ভার্তীয় জনঔশধী পরিয়োজনা অসি লাইরবশিং, লৱর ক্লাস অমসুং মিদল ক্লাসকী মীওইশিংদা অহোংবা মমলদা হিদাক লাংথক ফংহন্দুনা মখোয়গী শেল থুমগী পোৎলুম অদু হন্থহন্নবা পান্দমদা হৌদোকখিবনি হায়না প্রধান মন্ত্রীনা মখা তাখি।
লৈবাক্কী মফম পুম্নমক্তা সরকারনা জন ঔশধী কেন্দ্র ৩৬০০ হেন্না হাংদোক্লে, মফমশিং অদুদা জেনরিক মেদিসিন ৭০০ হেন্না অহোংবা মমলদা ফংহল্লে। জন ঔশধী কেন্দ্রদা ফংলিবা হিদাকশিংগী মমল অসি কৈথেলগী মমলদগী চাদা ৫০দগী ৯০ ফাওবা তাথরি হায়না প্রধান মন্ত্রীনা হায়খি। অথুবা মতমগী মনুংদা জন ঔশধী কেন্দ্রগী মশিং অসি ৫০০০ হেল্লগনি হায়না মহাক্না মখা তাখি।
হেল্থ স্তেন্তসকী মতাংদা ঙাংলদুনা প্রধান মন্ত্রীনা হায়খি মদুদি মমাংদদি মীয়াম্না হেল্থ স্তেন্তস লৈনবগীদমক মখোয়গী মরন মথুম য়োন্থোক্নরম্মি নত্রগা বন্ধান থম্নরম্মি। লাইরবা অমসুং মিদল ক্লাসতা মতেং ওইনবগীদমক সরকারনা স্তেন্তসকী মমল অসি চাউনা হন্থহল্লে হায়না মহাক্না মখা তাখি। হার্ত স্তেন্তসকী মমল অসি লুপা লাখ ২দগী লুপা ২৯,০০০দা হন্থহল্লে।
ৱারী শানখিবা অদুদা প্রধান মন্ত্রীনা ফোংদোকখি মদুদি সরকার অসিনা খুউ ত্রান্সপ্লান্ত তৌবগী মমল চাদা ৬০দগী ৭০ ফাওবা হন্থহন্দুনা লুপা লাখ ২.৫দগী লুপা ৭০,০০০- ৮০,০০০দা পুথরক্লে। ভারত্তা চহি খুদিংগী খুউগী ওপরেসন লাখ ১দগী লাখ ১.৫ ফাওবা পাংথোকই হায়না পানরি। খুউ ত্রান্সপ্লান্ত তৌবগী মমল হন্থহনবনা মীয়াম্না লুপা কোতি ১৫০০গী শেনফম কনবা ঙমলে।
প্রধান মন্ত্রী রাষ্ট্রীয় দাইলাইসিস প্রোগ্রামগী খুত্থাংদা সরকারনা জিলা ৫০০ হেনবদা অনাবা মীওই লাখ ২.২৫গীদমক দাইলাইসিস সেসন লাখ ২২ হেন্না পাংথোকখ্রে। মিসন ইনদ্রধনুশকী খুত্থাংদা জিলা ৫২৮দা অঙাং কোতি ৩.১৫ অমদি মীরোনবী নুপী লাখ ৮০ হেন্না তিকা থাদোকখ্রে। হোস্পিতাল অমসুং দাক্তরগী মশিং হেঙ্গৎহন্নবা সরকারনা মেদিকেল কোলেজ ৯২ হাংদোক্লে অমদি এম বি বি এসকী সিৎ মশিং ১৫০০০ হেঙ্গৎহল্লে।
অয়ুশ্মান ভারতকী মখাদা ইমুং কোতি ১০বু লুপা লাখ ৫গী হেল্থ ইন্সুরেন্সনা কোনশিল্লগনি হায়না প্রধান মন্ত্রীনা ফোংদোকখি। স্বচ্ছ ভারত মিসনগী মতাংদা ঙাংলদুনা মশা-মউ ফবা ভারত অমা শেমগৎপদা স্কিম অসিনা মরুওইবা থৌদাং অমা লৌরি হায়না প্রধান মন্ত্রীনা হায়খি। স্বচ্ছ ভারত অভিয়ান্না মরম ওইরগা ভারত্তা হৌজিক্তি মপানদা মাংশিন্দবা খুঙ্গং লাখ ৩.৫ লৈরে অমদি সেনিতেসন কোভরেজ তৌবগী চাং চাদা ৩৮ হেঙ্গৎলে।
প্রধান মন্ত্রীগা ৱারী শানখিবা অদুদা মতৌ করম্না প্রধান মন্ত্রী ভার্তীয় জনঔশধী পরিয়োজনানা হিদাক্কী মমল হন্থহন্দুনা অহোংবা মমলদা ফংহনবগে হায়বগী মতাংদা কান্নবা ফংলবশিং অদুনা শন্দোক্না পাউদমখি। হার্ত স্তেন্ত অমসুং খুউ ত্রান্সপ্লান্তকী মমল হন্থহনবনা মতৌ করম্না মখোয়গী পুন্সিদা অহোংবা পুরকপগে হায়বগী মতাংদসু কান্নবা ফংলবশিং অদুনা পাউদমখি।
প্রধান মন্ত্রীনা মীয়ামগী মফমদা যোগবু পুন্সি মহিংগী শরুক অমা ওইহন্দুনা মশা-মউ ফবা খুন্নাই অমা শেমগৎপদা মতেং পাংনবা অপিল তৌখি।
Due to illness, the financial burden is immense for the poor and the middle class. Our constant endeavour is to ensure affordable healthcare to every Indian: PM @narendramodi #HealthKiBaatPMKeSaath https://t.co/zftBBVBr0P— PMO India (@PMOIndia) June 7, 2018
Access to medicines is a big concern for the poor.— PMO India (@PMOIndia) June 7, 2018
To ensure the poor get access to affordable medicines, the Pradhan Mantri Bhartiya Janaushadhi Pariyojna has been launched. Several people are benefitting due to this Yojana across India: PM @narendramodi #HealthKiBaatPMKeSaath
Five months ago I developed a cholesterol and high blood pressure problem. Every ten days I spent Rs. 1000 but due to Pradhan Mantri Bhartiya Janaushadhi Pariyojna the cost has come down to Rs. 200. Now, I purchase stock in advance. Life has become easier: Mala Ji from Hyderabad— PMO India (@PMOIndia) June 7, 2018
I am running a store under Pradhan Mantri Bhartiya Janaushadhi Pariyojna. I see that poor people from various parts come to the store and purchase medicines at affordable. I feel very happy that my effort is helping others: Anjan Ji from Ramgarh, Jharkhand #HealthKiBaatPMKeSaath— PMO India (@PMOIndia) June 7, 2018
I must also add, there was no corruption in the process to set up these stores. Things are very transparent: Anjan Ji from Ramgarh, Jharkhand #HealthKiBaatPMKeSaath— PMO India (@PMOIndia) June 7, 2018
The Government of India has reduced prices of stents substantially. This is helping the poor and the middle class the most: PM @narendramodi #HealthKiBaatPMKeSaath— PMO India (@PMOIndia) June 7, 2018
For two months I was in great pain. Doctors said I would require a stent. My wife also had the same problem sometime back but I saw the difference in cost of stents for her and me. Cheaper stents is a wonderful thing and I thank PM for it: Veerbhan Singh Ji from Lucknow— PMO India (@PMOIndia) June 7, 2018
Knee transplants have become cheaper and this helps me a lot. Due to this, I can work more: Laxmi Devi Ji from Alwar Rajasthan #HealthKiBaatPMKeSaath— PMO India (@PMOIndia) June 7, 2018
For the last three years I have been undergoing dialysis. Treatment in private hospitals was turning out to be expensive. The dialysis centres of the Government of India have reduced my costs: Vijay Babu Ji from Andhra Pradesh #HealthKiBaatPMKeSaath— PMO India (@PMOIndia) June 7, 2018
Earlier, for dialysis I had to travel all the way to Vadodara but now things have changed due to the efforts of the Central Government: Rukshana Ben from Chhota Udepur in Gujarat— PMO India (@PMOIndia) June 7, 2018
The Swcahh Bharat Mission is playing a central role in creating a healthy India: PM @narendramodi— PMO India (@PMOIndia) June 7, 2018


text:
মহাক্না থমখিবা ৱারোলগী মরু ওইবা ৱাফমশিং মখাদা পীরি:
১. ঙসি আজাদী কা অমৃত মহোৎসবকী শেংলবা নুমিৎ অসিদা লৈবাক অসিনা লৈবাক অসি ঙাকশেন্নবা অয়ুক নুমিদাং খাইদনা লেপ্তনা কত্থোকখিবা ঐখোয়গী নীংতম লান্মী অমসুং থৌনা ফরবা পুম্নমক্তা ইকোক নোন্না খুরুমজরি। নীংতম্নবা মীয়ামগী ইহৌ অমা শাগৎলম্বা, জাতিনা ইকাই খুম্নরিবা বাপু, নীংতম্বা ফংনবা পুম্নমক কত্থোকখিবা, নেতাজী সুভাশ চন্দ্র বোস নত্ত্রগা ভগত সিংহ, চন্দ্রশেখর আজাদ, বিস্মিল অমসুং অশফাক উল্লা খান অসিগুম্বা অথোইবা য়াওল্লোইশিং; ঝান্সীগী রানী লক্ষ্মীবাই, কিত্তুরগী রানী চেন্নম্মা নত্ত্রগা রানী গাইদিনলু নত্ত্রগা মান্তগিনী হাজরাগী মথৌনা-মরিংজেল; লৈবাক অসিবু অপুনবা লৈবাক অমা ওইনা পুনশিনবীরম্বা লৈবাক অসিগী অহানবা প্রধান মন্ত্রী পন্দিৎ নেহরুজী, সরদার বল্লভ ভাই পতেল, অমসুং ভারতকী তুংলমচৎকী মাইকৈ লেপ্পীরম্বা অমসুং লম্বেল য়াৎপীরম্বা বাবা সাহেব আম্বেদকর য়াওনা লৈবাক অসিনা মশক নাইরবা মীওই খুদিংমকপু নীংশিংলি। লৈবাক অসিনা মশক নাইরবা মীওইশিং অসিগী লমন তোনশিল্লি।
২. ঙসি ঐখোয়না নীংতম্বা ফংবগী নুংঙাইবা ফোঙদোকপা অসিদা ভারত মচা পুম্নমক্কী থমোইদা চৈনা পীখিবা পার্তিসনগী চৈনা অদুদি ঐখোয়না কাউঙম্লরোই। মসি মমাংগী চহিচাগী খ্বাইদগী নুংঙাইরবা থৌদোকশিংগী মনুংদা অমনি। নীংতম্বা ফংলবা মতুংদা মীওইশিং অদুবু থুনমক কাউখি। ঙরাংতা ভারতনা পুক্নীং নুংশিনীংঙাই ওইবা ৱারেপ অমা লৌখি, ঐখোয়না মতুং তারকপদা ওগস্ত ১৪ অসি “পার্তিসন হোরর্স রিমেমব্রেন্স দে” হায়না পার্তিসনগী অৱাবা নংখ্রবা মীওই খুদিংমকপু নীংশিংবা ওইনা পাঙথোক্লগনি। নুংশিহৈত্রবা ফীভমশিং মায়োক্নখিবা, তমথিরবা অৱাবা মায়োক্নখিবা মীওইশিং অদু নীংথিনা পোৎলোইবা ফংখিদে। মখোয় পুম্নমক ঐখোয়না কাউথোকপা তৌদনা হিংহন্দুনা থমগদবনি। ৭৫শুবা নীংতম নুমিৎতা “পার্তিসন হোরর্স রিমেমব্রেন্স দে” পাঙথোকপগী ৱারেপ অসিনা মখোয়দা ভারত মচা খুদিংমক্না ফংফম থোকপা ইকাই খুম্নবা অদু উৎপনি।
৩. মতমগা চুনবা ইনফ্রাস্ত্রকচরগা লোইননা ইনফ্রাস্ত্রকচর শেমগৎপদা হোলিস্তিক ওইবা অমসুং ইন্তিগ্রেতেদ ওইবা থৌশিল পাইখৎপা য়াম্নমক মথৌ তাই। চহি খরগী মতুংদা ঐখোয়না প্রধান মন্ত্রীগী নেস্নেল মাস্তর প্লান ‘গতি শক্তি’ হৌদোক্লগনি মসি অচৌবা স্কীম অমা ওইগনি অমসুং ইরৈবাকচা করোর কয়াগী মঙলানশিং মঙফাওনহনগনি। লুপা করোর লাখ ১০০ হেনবগী স্কীম অসিনা নহারোল লাক কয়াদা অনৌবা থবক্কী খুদোংচাবশিং পীবা ঙম্লগনি।
৪. ঐখোয়গী বিজ্ঞানিকশিংনা মরম ওইরগা ভারত্তা শাজবা ভেক্সিন অনি পুথোকপা ঙম্বা অমসুং মালেমগী খ্বাইদগী অচৌবা ভেক্সিন দ্রাইব চত্থবা ঙম্বা অসি ঐখোয় পুম্নমক্কী চাউথোকচনীংঙাই ওইবা মীকুপ অমনি।
৫. মালেম পুম্বদা লাইচৎ অসিনা চৈথেং পীরিঙৈ অসিগুম্বা অচৌবা খুদোংথিবা অসিগী মনুংদা ভেক্সিন পুথোকপা অসি অচৌবা অৱাবা ওইখি। ভারতনা মসি ফংবা য়াই নত্ত্রগা ফংদবা য়াই অমসুং করিগুম্বা ফংবা তারবসু মদু মতম চানা ফংগনি হায়বা ঙমদে। অদুবু ঙসিদি ঐখোয়না চাউথোক্না হায়বা ঙম্লে মদুদি মালেমগী খ্বাইদগী অচৌবা ভেক্সিনেসন প্রোগ্রাম লৈবাক অসিদা চত্থরি। ভেক্সিনগী দোজ অসি মীওই করোর ৫৪ হেনবনা কাপখ্রে। কোৱিন অমসুং দিজিতেল সর্তিফিকেৎশিং অসিগুম্বা ওনলাইন সিস্তেমশিং অসিনা ঙসিদি মালেমগী পুক্নীং চিংশিল্লি।
৬. মালেমগী ওইরিবা লাইচৎ কোরোনা অসিগী মনুংদা শেবগী ওইবা থবক তৌরিবা ঐখোয়গী দোক্তরশিং, নর্সশিং, পেরামেদিকেল স্তাফ, সেনিতেসন স্তাফ, ভেক্সিন পুথোকপগী থবক তৌরিবা বিজ্ঞানিকশিং, ইরৈবাকচা করোর কয়া অসি ঐখোয় পুম্নমক্না থাগৎফম থোকই।
৭. ভারতকী হৌরক্লিবা নহারোলশিং অসিনা তোকিও ওলিম্পিক্সতা ঐখোয়গী লৈবাক অসিগী মীংচৎ পুরকখি। অসিগুম্বা শান্নরোইশিং অসি ঙসি ঐখোয়গী ইরক্তা য়াওরি। মখোয়না ঐখোয়গী থমোই জোই তৌবতা নত্তনা ঐখোয়গী হৌরক্লিবা নহাশিংবুসু ইথিল পীখি।
৮. লাইচৎ মনুংদা ইরৈবাকচা করোর ৮০দা থা কয়া লেপ্পা লৈতনা লেম্না চেং-হৱাই পীদুনা ভারতনা লায়রবা ইমুংগী চাকশঙগী মৈ মুৎহনখিদবগী মওং অসিদা মালেমনা অঙকপা পোকপতা নত্তনা ৱারীননবা ৱাফম অমসু ওইখি।
৯. অতৈ লৈবাকশিংগা চাংদম্নবা মতমদা ভারতনা নাখিবা মীওইগী মশিং অসি হন্থৈ হায়বা অসি চুম্মি; মালেমগী অতৈ লৈবাকশিংগী মীশিংগা চাংদম্নবা মতমদা ভারত্তা ঐখোয়না কনবা ঙমখিবা প্রজা মশিংনা হেন্না হেল্লি হায়বা অসিসু চুম্মি অদুবু মসি চাউথোকচনীংঙাই ওইবা ৱাফম অমদি নত্তে! ঐখোয়না মাইপাকপা অসিদা লেপ্পা য়াদে। শীংনবা লৈতে হায়বা অসিনা ঐখোয় ইশাগী চাউখৎ-থৌরাংগী লম্বীদা অপনবা থোকহনগদবা ৱাখল্লোন অমা ওইরক্কনি।
১০. ঐখোয়গী পান্দমদি মালেমগী থাক্কী ইনফ্রাস্ত্রকচর লৈবতা নত্তনা ‘মিনিমম গভর্নমেন্ত, মেক্সিমম গভর্নান্স’কী মন্ত্রগা লোইননা মাংদা চংশিল্লিবা লৈবাক অমা শেমগৎপনি।
১১. ভারতকী ৭৫শুবা নীংতম্বা ফংখিবগী থৌরম অসি শুপ্নগী থৌরম অমা খক্তা ওইহল্লগা তোক্লোইসি। ঐখোয়না অনৌবা ফিরেপশিংগী গ্রাউন্দৱর্ক্কী য়ুম্ফম থোনসি অমসুং অনৌবা ফিরেপশিংগা লোইননা মাংদা চংশিনসি। মসিদগী হৌদুনা মথংগী চহি ২৫গী খোঙচৎতা, ঐখোয়না ভারতকী নীংতম্বা ফংবগী চহি ১০০ শুবগী পালন তৌবা মতম অদু ফাওবা অসি অনৌবা ভারত অমা শেম্বগী অমৃতকী মতম ওইগনি। অমৃতকী মতম অসিদা ঐখোয়গী ফিরেপশিং থুংহনবনা ঐখোয়বু ভারতকী নীংতম্বগী চহি চামা শুবগী কুমওন অসি চাউথোক্না পাঙথোকপা ঙমহনগনি।
১২. ‘অমৃত কাল’কী পান্দম অসি ভারত অমসুং ভারতকী প্রজাশিংগী চাউখৎপগী অনৌবা পন্দোম লোম্নবা হোৎনবা অদুনি। ‘অমৃত কাল’কী পান্দম অসি খুঙ্গং অমসুং শহর খাইদোক্তনা খুদোংচাবশিং ফংবগী থাক্তা লৈবা ভারত অমা শেমগৎপনি। ‘অমৃত কাল’গী পান্দমদি প্রজাশিংগী পুন্সিদা সরকারনা মরম লৈতনা খুৎথিংজিনদবা ভারত অমা শেমগৎপনি। ‘অমৃ কাল’গী পান্দমদি মালেমগী অনৌবা ইনফ্রাস্ত্রকচর খুদিংমক লৈবা ভারত অমা শেমগৎপনি।
১৩. অমৃত কাল অসি চহি ২৫ ওইগনি। অদুবু ঐখোয়গী পান্দমশিং ফংনবা ঐখোয়না মতম শাংনা ঙাইবগী মথৌ তাদে। ঐখোয়না হৌজিক্তগী হৌবা তাই। ঐখোয়না মতম মাংহনবা য়াদে। মসি চপ চারবা তানফম অদুনি। ঐখোয়গী লৈবাক অসিদা অহোংবা পুরকপা তাই অমসুং ঐখোয়না প্রজা ওইনা ঐখোয় ইশাদসু অহোংবা পুরকপা তাই। ঐখোয়না হোংলক্লিবা চহিচা অসিদা এদাপ্ত তৌনবা হোৎনবা তাই। ঐখোয়না ‘সবকা সাথ, সবকা বিকাস, সবকা বিশ্বাস’কী ৱাখল্লোন অসি হৌদোকখ্রে। ঙসি ঐহাক্না লাল কিলাগী লানবন অসিদগী ‘সবকা সাথ, সবকা বিকাস, সবকা বিশ্বাস’ অমসুং হৌজিক সক্কা প্রয়াস অসি ঐখোয়গী পান্দমশিং ফংনবা হোৎনবদা য়াম্না মরু ওই হায়া হায়না হায়জরি।
১৪. ভারতকী চাউখৎ খোঙচৎ অসিদা ঐখোয়না ভারতকী নীংতম্বগী চহি ১০০ পালন তৌবা মতমদা আত্মনির্ভর ভারত অমা শেমগৎনবগী ঐখোয়গী পান্দম অদু শোইদনা থুংহন্নবা হোৎনবা তাই।
১৫. ঐখোয়না য়ুমথোং চাদা ১০০দা মৈ ফংহনখিবগুম্না য়ুমথোং চাদা ১০০দা অমাংশঙশিং শান্নবা শেংনা হোৎনখি, মসিগা মান্ননা ঐখোয়না হৌজিক স্কীমশিং মপুং ফানা য়ৌহন্নবগী পান্দম অসিগা লোইননা হৌজিক মাংদা চংশিনবা তাই অমসুং মসিগীদমক ঐখোয়না লাপ্না দেদলাইন থাবগী মথৌ তাদে। ঐখোয়না চহি খরগী মনুংদা ঐখোয়গী ফিরেপশিং অসি মঙফাওনবা ঙম্নবা হোৎনবা তাই।
১৬. হৌজিক্তি ঐখোয়না হেন্না লাপ্না চংশিনবা মথৌ তারে। খুঙ্গং চাদা ১০০দা লম্বী-থোং শেম্লে, য়ুমথোং চাদা ১০০গী বেঙ্ক একাউন্ত লৈরে, বেনিফিসিয়রী চাদা ১০০না আয়ুশ্মান ভারত কার্দ পাইরে, ইলিজিবল ওইবা মীওই চাদা ১০০না উজ্বলা স্কীমগী মখাদা গ্যাস কন্নেক্সন ফংলে অমসুং বেনিফিসিয়রী চাদা ১০০না খোঞ্জেল থোকপা তাই।
১৭. ঐখোয়না চাদা চামা মাই পাকপা ঙম্নবা ৱাখল্লোন অমগা লোইননা মাংদা চংশিনবা তাই। হৌজিক ফাওবদা লম্বীদা, ফুৎপাথশুংদা অমসুং থেলদাদা মখোয়গী পোৎ য়োল্লিবা ঐখোয়গী স্ত্রীত ভেন্দরশিংগীদমক্তা খনবা তৌরমখিদে। হৌজিক্তি মরুপশিং অসি স্বনিধি স্কীমগী খুত্থাংদা বেঙ্কিং সিস্তেমগা লিঙ্ক তৌরি।
১৮. ঐখোয়না প্রজা খুদিংমক সরকারগী অওনবা পুরক্নবা স্কীমশিংগা শম্নহন্নবা পান্দমগা লোইননা মাংদা চংশিনবা তাই। হৌখিবা চহি খরা অসিদা ঐখোয়গী সরকারনা খুঙ্গংশিংদা লম্বী-থোং অমসুং মৈ ফংহনখ্রে। হৌজিক খুঙ্গংশং অসিদা ওপ্তিকেল ফাইবর নেৎৱর্ক দেতা অমসুং ইন্তর্নেৎ ফংহন্দুনা মপাঙ্গল কনখৎহনখ্রে।
১৯. জল জীবন মিসননা শুপ্নগী চহি ২ ফারকপাদা ইমুং করোর ৪.৫ হেনবনা তোতি ঈশিং ফংবা হৌখিবা অসিদা ঐহাক্না নুংঙাইবা পোকই; লাস্ত মাইল সিতিজেনদা কান্নবা অসি ফংবা ঙম্লবা মতমদা ঐখোয়গী পান্দম মপুং ফানা ফংবা ওইগনি।
২০. মচি ওইবা চিঞ্জাক হায়বা অসি ঐখোয়গী সরকারনা মরু ওইবা মীৎয়েং চংলিবশিংগী মনুংদা অমনি। সরকারনা লাইনা ঙাকথোক্নবা হেল্থকিয়র অমসুং হেল্থ এন্দ ৱেলনেস ইনফ্রাস্ত্রকচর শেমগৎপগী থবক চত্থরি।
২১. ঐখোয়না শোত্থরবা কাংলুপশিং অমসুং সেক্তরশিং হেন্দ হোল্দিং তৌবা মথৌ তাই। তঙাই ফদনা মথৌ তাবশিং থুংহন্নবা ৱাখল্লোনগা লোইননা দলিতশিং, শোত্থরবা কাংলুপশিং, ত্রাইবেলশিং অমসুং জেনরেল কাতগোরীদা চনবা লায়রবা মীওইশিংগী রিজর্বেসন থম্নবা তৌরি। হন্দক্তা মেদিকেল এজুকেসনগী লমদা ওল ইন্দিয়া কোতাদা ও.বি.সি. কেতগোরী হাপচিনখ্রে। পার্লিয়ামেন্তদা লো অমা শেমদুনা রাজ্যশিংনা মখোয় মশাগী ও.বি.সি. লিস্ত শেমজনবগী হক পীখ্রে।
২২. রাসন দুকান্দা ফংবা চেং, মিদ-দে মীলগী ফংবা চেং ওইরবসু স্কীম খুদিংমক্কী খুত্থাংদা ফংবা চেং অসি ২০২৪দদি ঙাকশেল পীরগনি।
২৩. জম্মু কশ্মিরদা দিলিমিতেসন কম্মিসন শেমখ্রে অমসুং এসেমব্লী মীখলশিং পাঙথোক্নবসু শেম-শারি।
২৪. লদাখতা অওনবা তাঙ্কক অমা উবা ফংলি মসিদা সরকারনা মালেমগী থাক্কী ইনফ্রাস্ত্রকচর শেমগৎপদা মীৎয়েং চংলি। নাকল অমরোমদা, লদাখতা অনৌবা ইনফ্রাস্ত্রচর শেমগৎপা উবা ফংলি অমরোমদনা লদাখ অসি হায়র এজুকেসনগী সেন্তর অমা ওইহন্নবা ‘সিন্ধু সেন্ত্রেল য়ুনিভর্সিতী’ শেমগৎলি।
২৫. অৱাং নোংপোক্তা তুরিজম, এদভেনচর স্পোর্তস, ওর্গানিক ফার্মিং, হর্বেল মেদিসিন অমসুং ওইল পম্পগী লমশিংদা অচৌবা পোতেন্সিএল লৈ। ঐখোয়না পোতেন্সিএল অসি মপুং ফানা শেম-শাবিবা তাই অমসুং মসি লৈবাক অসিগী চাউখৎ খোঙচৎকী শরুক ওইহনগদবনি। অমসুং মসি ‘অমৃত কাল’গী দিকেদ খরগী মনুং অসিদা থবক অসি লোইশিনহৌগদবনি। পুম্নমক্না তৌবা ঙম্বশিংদা চপ মান্ননা খুদোংচাবা পীবা হায়বা অসি প্রজাতন্ত্রগী অশেংবা ৱাখল্লোন্নি। জম্মু নত্ত্রগা কশ্মির ওইরবসু চাউখৎপগী চাং অসি হৌজিক ময়েক শেংনা উবা ফংলে।
২৬. নোংপোক, অৱাং-নোংপোক, জম্মু কশ্মির, লদাক ওইগেরা, অপুনবা হিমালয়গী রিজন ওইরবসু, ঐখোয়গূ কোস্তেল বেল্ত নত্ত্রগা ত্রাইবেল রিজন অসি তুংলমচৎতা ভারতকী চাউখৎপা পুরকপদা অচৌবা য়ুম্ফম অমা ওইরগনি।
২৭. ঙসি অৱাং-নোংপোক্তা লম্বী-থোংগী মতাংদা অনৌবা পুৱারী অমা ইরি। মসি থমোইশিং অমসুং ইনফ্রাস্ত্রকচর অনিমক শম্নহনবনি। অৱাং-নোংপোক্কী রাজ্যশিংগী কেপিতেল পুম্নমক রেল সর্ভিসনা শম্নহন্নবগী থবক অসি য়াম্না অথুবদা লোইশিল্লগনি।
২৮. এক্ত-ইস্ত পোলিসীগী মখাদা ঙসি অৱাং-নোংপোক, বাংলাদেশ, ম্যান্মার অমসুং খা নোংপোক এসিয়া অসিসু শম্নহল্লি। হৌখিবা চহিশিংদা লৌখৎখিবা খোঙথাংশিংনা মরম ওইরগা হৌজিক শ্রেস্থা ভারত শেমগৎনবা অমসুং অৱাং-নোংপোক্তা শান্তি থম্বগী থৱাই য়াওশিনবা শরুক কয়া হেনগৎখ্রে।
২৯. ঐখোয়গী খুঙ্গংশিংগী চাউখৎ থৌরাংগী খোঙচৎতা অনৌবা তাঙ্কক অমা ঐখোয়না উবা ফংলি। মসিদা মৈ অমসুং ঈশিং ফংবতা নত্তনা দিজিতেল ওন্তপ্রিনোরশিংসু য়োকখৎলি। লৈবাক অসিগী এস্পিরেস্নেল জিলা ১১০ হেনবদা এজুকেসন, হেল্থ, ন্যুত্রিসন, লম্বী-থোং, থবক পীবগা মরী লৈনবা স্কীমশিংদা মীৎয়েং চংলি। অয়াম্বা জিলাশিং অসি ত্রাইবেলনা খুন্দাবা মফমশিংদা লৈ।
৩০. অপীকপা লৌমীশিং মতেং পাংবদা ঐখোয়না মীৎয়েং চংবা তাই। দি.বি.তি. নত্ত্রগা ক্রিশি রেলগী খুত্থাংদা ঐখোয়না মখোয়দা সরকারগী স্কীমশিংগী কান্নবা য়ারিবা মখৈ ফংহনবা তাই।
৩১. কিসান রেলনা পুথোকপা অমসুং ত্রান্সপোর্তেসনদা শেল চংহনদনা য়াম্না অরাপ্পা মফমশিংদা মোদর্ন ফেসিলিতী অসিগা লোইননা অপীকপা লৌমীশিং মতেং পাংবা ঙমগনি। কমালম, শাহি লিতচি, ভুত জোলোকিয়া চিলি, ব্লেক রাই নত্ত্রগা য়াইঙং অসিগুম্বা প্রদক্ত কয়া মালেমগী তোঙান-তোঙানবা লৈবাকশিংদা থাদোক্লি।
৩২. সরকারনা হৌজিক অপীকপা লৌমীশিংগী য়াইফ-থৌরাংদা মীৎয়েং চংলি। লৌমীগী ইমুং করোর ১০না মখোয়গী একাউন্তশিংদা হকথেংননা লুপা করোর লাখ ১.৫ ফংখি।
৩৩. স্বামিত্বা য়োজনানা ভারতকী খুঙ্গংগী পুন্সিদা অওনবা পুরক্লি। ঐখোয়গী খুঙ্গংগী প্রজাশিংনা মখোয়গী লম মেপ তৌবদা দ্রোন শীজিন্নদুনা মতেং পাংলি অমসুং মখোয়না তোঙান-তোঙানবা স্কীমশিং/লোনশিং ওনলাইন্দা এপ্লাই তৌবা য়াহল্লি।
৩৪. কো-ওপরেতিবশিং অসি শুপ্নগী লোশিং অমসুং রুলশিংগী নেৎৱর্ক্কী সিস্তেম অমতা নত্তনা কো-ওপরেতিব অসি থৌনা-লিংজেল, নাৎ অমসুং কলেক্তিব গ্রোথকী ৱাখল্লোন অমনি। ঐখোয়না তোখাইবা মন্ত্রালয় অমা শেমদুনা মখোয়দা শক্তি পীনবা খোঙথাংশিং পাইখৎলি। রাজ্যশিংদা লৈরিবা কোওপরেতিব সেক্তর শক্তি পীনবা ঐখোয়না খোঙথাংসু লৌখৎখি।
৩৫. লাক্কদৌরিবা চহিশিং অসিদা ঐখোয়না লৈবাক অসিগী অপীকপা লৌমীশিংগী অপুনবগী শখ্তি অসি হেনগৎহনগদবনি। মখোয়দা অনৌবা খুদোংচাবশিং পীগদবনি। ঐখোয়না স্বামিত্বা য়োজনাগী খুত্থাংদা লৌমীশিংবু শক্তি পীনবা হোৎনরি।
৩৬. ঐখোয়না আজাদী কা অমৃত মহোৎসব অসি চয়োল ৭৫ পালন তৌনবা ৱারেপ লৌখি। মসি মার্চ ১২দগী হৌদুনা ২০২৩গী ওগস্ত ১৫ ফাওবা চত্থগনি। ঐখোয়না অনৌবা ইথিলগা লোইননা মাংদা চংশিনবা তাই অমসুং মসিনা মরম ওইরগা লৈবাক অসিনা মরু ওইবা ৱারেপ অসি লৌখিবনি।
৩৭. আজাদী কা অমৃত মহোৎসবকী চয়োল ৭৫ অসিগী মনুংদা, লৈবাক অসিগী কাচিন কোয়া থূংনবা ভন্দে ভারত ত্রেন ৭৫ চেনহলগনি। লৈবাক অসিদা এয়রপোর্তশিং শারিবগী খোঙজেল অমসুং উরান স্কীমনা অরাপ্পা মফমশিংগা কন্নেক্ত তৌরিবা অসি মমাংদা অমুক্তা ওইখিদ্রি।
৩৮. কত্তিং-এদজ ইনোভেসন অমসুং ন্যু এজ তেক্নোলোজী শীজিন্নদুনা ঐখোয়না মালেমগী থাক্কী প্রদক্তশিং শেম্নবা পুন্না হোৎনমিন্নবা তাই।
৩৯. জন ওশাধি য়োজনাগী মখাদা লৈতা লায়রবশিংনা হোংনা হীদাক-লাংথকশিং ফংলি। হেল্থ এন্দ ৱেলনেস সেন্তর ৭৫,০০০ হেন্না শাখ্রে অমসুং ঐখোয়না ব্লোক লেবেলদা হোস্পিতালশিংগী নেৎৱর্ক অমা শেমগৎনবা থবক পাইকখৎলি।
৪০. ঐখোয়গী চাউখৎ-থৌরাংগী খোঙজেল অসি য়াংখৎহন্নবা ঐখোয়না মেন্যুফেকচরিং অমসুং এক্সপোর্ত্তা মীৎয়েং চংবা তাই।
৪১. কোরোনানা মরম ওইদুনা থোকহল্লকপা অনৌবা শেন্মীৎলোনগী ওইবা ফীভমশিং অসি য়েংলগা লৈবাক অসিনা মেক ইন ইন্দিয়া কেম্পেন কন্সোলিদেৎ তৌনবা প্রদক্সন লিঙ্ক ইন্সেন্তিবসু লাউথোকখ্রে। স্কীম অসিগী খুত্থাংদা অহোং পুরকখিবগী খুদম অমা ইলেক্ত্রোনিক শারিবা সেক্তরনা ওইরি। চহি তরেৎকী মমাংদা ঐখোয়না দোলর বিলিয়ন নিপানরোমগী মোবাইল মপালদগী পুশিল্লখি। অদুম ওইনমক হৌজিক মপালদগী পুশিলকপা অসি চাউনা হন্থরকখ্রে অমসুং ঙসি ঐখোয়না দোলর মিলিয়ন অহুমগী মোবাইল ফোনশিংসু মপালদা থাদোক্লি।
৪২. চাউখৎ-থৌরাংগী লমদা মচাদা চংশিন্দুনা ভারতনা মেন্যুফেকচরিং অমসুং এক্সপোর্ত অনিমক চাউখৎহনবা তাই। অদোম্না উবা ফংখ্রে মদুদি নুমিৎ খরগী মমাংদা ভারতনা সমুদ্রদা ত্রাইএল তৌনবা অহানবা ইন্দিজিনস এয়রক্রাফ কেরিয়র আই.এন.এস. বিক্রান্ত লোঞ্চ তৌখ্রে। ঙসি ভারতনা মশাগী ইন্দিজিনস ওইবা ফাইতর এয়রক্রাফ, মশাগী সবমেরিন শাজরি। গগায়ননসু শুন্দ্রংদা ভারতকী ফিরাল চিংখৎনবা শেম শারি। মসিনা ইন্দিজিনস মেন্যুফেকচরিংদা ঐখোয়না তৌবা ঙম্বশিং অদুগী খুদম উবা ফংলি।
৪৩. ঐহাক্না মেন্যুফেকচর্রশিংদা য়াজনীংবদি – নখোয়না শাবা প্রদক্ত খুদিংমক ভারতকী ব্রান্দ এম্বেসেদর অমনি। প্রদক্ত অসি শীজিন্নরিবা মখৈদি লৈরিবা মীওই অদুনা – মান্নি মসি ভারত্তা শাজবনি হায়গনি।
৪৪. ঐখোয়না কপ্লেক্স পোলিসীশিংগী মওংদা সরকারনা কা হেন্না খুৎ থিংজিনবা অসি থিংবা তাই। ঙসি ঐখোয়না কান্নদবা কম্প্লাইন্স ১৫,০০০ হেন্না মুত্থৎখ্রে।
৪৫. ইজ ওফ লিবিং অমসুং ইজ ওফ দুইং বিজিনেসতা ইনোৎ হাপকদবা তেক্স রিফোর্মশিং ঐখোয়না পুরকপা তাই। রিফোর্মশিং অসি ইমপ্লিমেন্ত তৌবদা অফবা অমসুং হৈশিংবা গভর্নান্স মথৌ তাই। ঙসি, মালেমনা ভারতনা গর্নান্সকী অনৌবা পন্দুপ অমা করম্না ইরি হায়বা য়েংলি।
৪৬. ব্যুরোক্রেসীদা পিপল সেন্ত্রিক এপ্রোচ চৎনহন্নবা ঐখোয়না মিসন কর্মায়োগি অমসুং কেপাসিতী বিল্দিং প্রোগ্রাম হৌখ্রে।
৪৭. ঙসি লৈবাক অসিগী ২১শুবা চহিচাগী মথৌ তাবশিং থুংহন্নবা অনৌবা এজুকেসন পোলিসী অমসু লৈরে। হৌজিক ঐখোয়গী অঙাংশিংনা স্কিলগী অৱাৎপা লৈবনা নত্ত্রগা লোলগী অপনবশিং লৈরবনা মরম ওইরগা মহৈ তম্বা লেপ্লরোই। অনৌবা নেস্নেল এজুকেসন পোলিসী অসিনা নাকল অমরোমদা লায়রবা থেংননবা অচৌবা খুৎলাই অমা ওইরগনি। লায়রবগা শোক্নবা লানদা মাইপাক্নবা মরু ওইরিবা অসিসু এজুকেসন, ইজৎ অমসুং ভর্নকুলর লোলগী মরু ওইবা অসিনা ওইরি।
৪৮. বেতি বচাও, বেতি পরাও ইনিসিয়েতিব মপাঙ্গল হাপনবা খোংথাং অমা ওইনা ঐখোয়গী ইচানুপীশিংনা সাইনিক স্কুলশিংদসু মহৈ তম্বা য়ারগনি। ঙসিদি এজুকেসনবু ওইরো ওলিম্পিক্সপু ওইরো ঐখোয়গী ইচানুপীশিংনা শিংথানীংঙাই ওইরবা মওংদা পর্ফোর্ম তৌরি। ঐকোয়না মখোয় অসি মান্নবা খুদোংচাবা পীনবা হোৎগদবনি অমসুং মখোয়দা শাফবা অমসুং ইকাইখুম্নবা উৎকদবনি।
৪৯. খুঙ্গংশিংদগী ইচে-ইচল করোর নিপান হেনবনা সেল্ফ-হেল্প গ্রুপশিংদা য়াওরি অমসুং মখোয়না মগুন লৈরবা পোত্থোকশিং পুথোক্লি। হৌজিক্তি সরকারনা মখোয়গী পোত্থোকশিংগীদমক্তা লৈবাক অসিদা অমসুং মপান লৈবাক্তা অচৌবা কৈথেল অমা ফংহন্নবা ই-কম্মর্স প্লেৎফোর্ম অমা শেম্লগনি। লৈবাক অসিনা ভোকেল ফোর লোকেলগী মন্ত্রগা লোইননা মাংলোমদা চংশিল্লিঙৈ অসিদা মসিগী দিজিতেল প্লেৎফোর্ম অসিনা নুপী সেল্ফ-হেল্প গ্রুপশিংগী পোত্থোকশিং অসি লৈবাক অসিগী কাচিন কোইয়াদা লৈবা মীওইশিংগা লোইননা মপান লৈবাক্তা ফংহল্লগনি অমসুং মখাতানা অরপ্পা মফমশিংদসু ফংহনগনি।
৫০. ভারত অসি ইনর্জী ইন্দিপেন্দেন্ত ওইদে। মসিনা ইনর্জী ইম্পোর্ত তৌবদা লুপা লাখ করোর ১২গী মথক্তা চাদিং তৌরি। ঐখোয়না নিংখাতম্বগী চহি ৭৫শুবা থৌরম পাংথোকপা অসিগা লোইননা ঐখোয়না ভারত অসি ইনর্জী পুথোকপদা অত্মনির্ভর ওইহন্নবা ৱারেপ লৌরসি।
৫১. ঐখোয়না নেস্নেল সিক্যুরিতীদা অহেনবা মীয়েং চংলিবা অসিগা মান্ননা এনভাইরনমেন্তল সিক্যুরিতীদসু মীৎয়েং চংলি। বাইওদাইবর্সিতী নত্ত্রগা লেন্দ ন্যুত্রেলিতীবু ওইরো, ক্লাইমেৎ চেঞ্জ নত্ত্রগা ৱেস্ত রিসাইক্লিংবু ওইরো, ওর্গানিক ফার্মিংবু ওইরো হায়রিবা সেক্তরশিং অসিদা ভারতনা মাংলোমদা চংশিল্লি।
৫২. ২১শুবা চহিচা অসিগী দিকেদ অসিদা ভারতনা ব্লু ইকোনোমী ফংনবা মাইকৈদা মখাতানা খোংজেল য়াংনা চংশিল্লগনি। দীপ ওক্সিন মিসন অসি ওক্সিনগী লোইবা নাইদ্রবা ওইথোকপা য়াবশিং পুথোক্নবা ঐখোয় অপাম্বা অদুগী ফলনি। সমুদ্রদা লোত্তুনা লৈরিবা মিনরেলগী লনশিং, সমুদ্রগী ঈশিংদা লৈরিবা থর্মেল ইনর্জী, অসিনা লৈবাক অসিগী চাওখৎ থৌরাংদা অনৌবা পনখৈ অমা পীবা ঙম্লগনি।
৫৩. গ্রিন হাইদ্রোজেন অসি মালেমগী তুংলমচৎনি। ঐহাক্না নেস্নেল হাইদ্রোজেন মিসন লিংখৎনবা লাওথোকচরি।
৫৪. ঐখোয়না ভারত অসি অমৃত কালদা গ্রিন হাইদ্রোজেন পুথোকপা অমসুং এক্সপোর্ত তৌবদা মালেমগী হব অমা ওইনবা ঐখোয়না হোৎনগদবনি। মসিনা ভারতপু ইনর্জী সেল্ফ রিলাইন্সকী ফিল্দদা অনৌবা পান্দম অমা ফংহনবতা মতেং পাংবতা নত্তনা মালেম পুম্বদা ক্লিন ইনর্জী ত্রাঞ্জিসনগী অনৌবা ইথিল পীবা ঙম্লগনি। ঐখোয়গী স্তার্তঅপ অমসুং নহাশিংগী ঙসিদি গ্রিন গ্রোথতগী গ্রিন জোব ফাওবদা অনৌবা খুদোংচাবশিং ফংহল্লগনি।
৫৫. ভারতনা ইলেক্ত্রিক মোবিলিতীদা খোং থাংজিনবা হৌরে অমসুং রেলৱেজকী ইলেক্ত্রিফিকেসন চাদা ১০০ ফংনবা খোঙজেল য়াংনা থবক পাইখৎলি। ইন্দিয়ন রেলৱেজনা ২০৩০ ফাওবদা নেত জিরো কার্বোন ইমিত্তর ওইনবা পান্দম অমা থমখ্রে।
৫৬. লৈবাক অসিনা মিসন সর্কুলর ইকনোমীদসু অহেনবা মিৎয়েং চংলি। ঐখোয়গী ভেহিকল স্ক্রেপ পোলিসী অসি মসিগী মতিক চারদা খুদম অমনি। ঙসিদি জি-২০ লৈবাকশিংগী মনুংদা অইং-অশাগী পান্দমশিং ফংনবা মাংলোমদা য়াংনা চংশিল্লিবা লৈবাক অসি ভারত খক্তা ওইরি।
৫৭. ভারতনা দিকেদ অসি লোইরকপদা রিন্যুৱেবল ইনর্জীগী জি.দবল্যু. ৪৫০ -২০৩০ ফাওবদা জি.দবল্যু. ৪৫০গী তার্গেৎ অমা থমখ্রে। মসিগী মনুংদা জি.দবল্যু. ১০০গী তার্গেৎ অমদি সেদ্যুল তৌখিবগী মাংওইননা ভারতনা ফংবা ঙমখ্রে।
৫৮. চহি চা কয়া ৱারেপ লৌবা ঙমদদুনা লৈরম্বা সবজেক্ত এরিয়া কয়া ঙসিদি ভারত ৱারেপ লৌবা ঙম্লে। আর্তিকল ৩৭০ লৌথোকখিবগী পুৱারি ওইরবা ৱারেপ্পু ওইরো, তেক্সশিংগী ইথক্তগী লৈবাক অসিবু মনিং তমহন্নবা সিস্তেম অমা ওইরিবা জি.এস.তি. হৌদোকপবু ওইরো, ঐখোয়গী মরুপ লান্মীশিংগী ৱান রেঙ্ক ৱান পেন্সনগা মরী লৈনবা ৱারেপ্পু ওইরো রামগী পোক্নফমগী ৱাথোক্তা শান্তি লৈনা ৱারেপ লৌখিববু ওইরো, চহি খরা অসিদা ঐখোয়না উবা ফংখ্রে।
৫৯. চহি দেকেদ কয়াগী মতুংদা ত্রিপুরাদা ইনখিবা ব্রু-রিয়াং এগ্রিমেন্তবু ওইরো, ও.বি.সি. কম্মিসন্দা কন্সতিত্যুস্নেল স্তেতসপু ওইরো নত্ত্রগা নিংতম্লবা মতুংদা অহানবা ওইনা জম্মু অমসুং কশ্মীরদা বি.দি.সি অমসুং দি.দি.সি. মীখলশিং পাংথোকখিববু ওইরো ফীরেপ খুদিংমক্তা ভারতকী ভারতকী শক্তি অদু উবা ফংলে।
৬০. মালেমগা লৈনরিবা মওং মতৌ অসি অনিশুবা লাঞ্জাওগী মতুংদা অহোংবা লাক্লে। কোরোনাগী মতুংদা অনৌবা মালেমগী ওর্দর অমগী ওইথোকপা য়াবা লৈরে। মালেম অসিনা কোরোনাগী তমদা ভারতনা লৌখিবা থৌদাংশিং অদু উবা ফংলদুনা থাগৎপা ফোঙদোক্লক্লি। ঙসিদি মালেম অসিনা ভারত্তা অনৌবা পর্সপেক্তিব অমদা য়েংবা হৌরে। মসিগী অনৌবা পর্সেপ্সন অসিগী মরুওইবা হীরম অনি লৈ- অমনা তেরোরিজ অদুগা অতোপ্পা অমনা এক্সপান্সনিজম। ভারতনা হায়রিবা শিংনবা অনিমক্তগী মায়োক্নরি অদুগা নীংহন্নবা লৈতনা অকনবা মওংদা মায়োক্নরি। করিগুম্বা ভারতনা মশগী থৌদাংশিং মতিক চানা পাংথোক্কে হায়রবদি ঐখোয়গী ঙাকশেল শেম শারিবা অসি মপাঙ্গল কলহনবা মথৌ তাই।
৬১. ঐখোয়গী নহারোলশিং অসি মতিক ময়াই চেনবা চারোলশিংনি, মখোয়না মখোয়গী ৱাখলদা তৌগে খনখিবা খুদিংমক তৌবা ঙম্মি। ঐখোয়না ঙসি পাংথোক্লিবা থবক্না তুংলমচৎকী মশক তাক্কদৌরিবনি। ঐখোয়গী ঙসিনা ভারতকী নিংখাতম্বগী চহি ১০০শুবগী নুংগী ওইবা ৱারোল লেপকদৌরিবনি।
৬২. ঐহাক তুংলমচৎ লেপ্পা ঙম্বা মীশক নত্তে, ঐহাক্না হোৎনজমনগী মহৈদা থাজবা থম্মি। ঐহাক্না লৈবাক অসিগী নহারোলশিংদা থাজবা থম্মি, ঐহাক্না লৈবাক অসিগী ইচেল ইচলশিং অমসুং ইচানুপীশিংদা থাজবা থম্মি, লৈবাক অসিগী লৌমীশিং অমসুং প্রোফেস্নেলশিংদা থাজবা থম্মি। মসিগী তৌবা ঙম্বা চারোল অসিনা ৱাখলনা লাম্বা ফংদবা পান্দম খুদিংমক ফংবা ঙমলগনি।
৬৩. ২১শুবা চহিচাদা ভারতকী মংলান অমসুং অনীংবা অপাম্বশিং থুংহনবদা অয়েৎপা অমত্তনা অথিংবা পীবা ঙম্মোই। ঐখোয়গী পাঙ্গলদি ঐখোয়গী থৌনানি, ঐখোয়গী পাঙ্গলদি অমত্তা ওইবগী মতৌনি, ঐখোয়গী থৌনাদি ইরৈবাক্না মাংদা- মতমচুপদা মাংদা হায়বা ৱাখল্লোন্নি। মসি পুন্না মংলানশিং শাগৎমিন্নবগী মতমনি, মসি পুন্না ফীরেপশিং লৌমীন্নবগী মতমনি, মসি পুন্না হোৎনমিন্নবগী মতমনি, অদুগা মসি মাই পাকপগী লম্বেলদা চংশিনবগী মতমনি।
৬৪. ঙসি অসি লৈবাক অসিগী মমিং লৈরবা থিঙ্কর, শ্রী ওরবিন্দোগী মপোক কুমওন্নি। মহাক্কী ১৫০শুবা মপোক কুমওন ২০২২দা পাংথোক্লগনি। শ্রী ওরবিন্দো অসি ভারতকী মঙাল লৈরবা তুংলমচৎকী ভিজনরী অমনি। মহাক্না ঐখোয় মমাংদা অমুক্তা ওইখিদ্রিবা মওংদা শক্তি লৈগদবনি হায়না হায়বীরম্মি। ঐখোয়না ঐখোয়গী হৈনবী হোংদোক্কদবনি। ঐখোয়না ঐখোয় ইশাবু অমুক মীকপ থোকহনগদবনি।
৬৫. স্বামী ভিবেকানন্দনা ভারতকী তুংলমচৎকী মতাংদা হায়বা মতমদা, মহাক্কী মিৎমাংদা ইমা ভারতকী তৌবা ঙম্বশিং অদু উবা ঙম্বা মতমদা মহাক্না হায়বীরম্মি- হৌখিবা মতমদা য়াইবমখৈ চংশিন্দুনা য়েংগদবনি। অনৌবা ইফুৎশিংদা তারকপা ঈশিং থক্কদবনি অদুগা মদুগী মতুংদা মাংলোমদা য়েংগদবনি। মাংলোমদা চংশিন্দুনা ভারত অসি হান্নদগী মঙাল লৈবা অমসুং অফবা ওইহনগদবনি। মসিগী নিংখা তম্বগী চহি ৭৫ শুবা অসিদা লৈবাক অসি শিংথানীংঙাই ওইরবা তৌবা ঙম্বা অদুবু থাজদুনা মাংলোমদা চংশিনবা হায়বসি হৈখোয়গী ইথৌদাংনি। ঐখোয়না অনৌবা চারোলগী ইনফ্রাস্ত্রকচরগী ঐখোয় পুন্না থবক পাইখৎপা তাই; ঐখোয়না কত্তিং এজ ইনোবেসনশিংগী ঐখোয় পুন্না থবক পাইখৎপা তাই; ঐখোয়না অনৌবা য়ুগকী তেক্নোলোজীগী ঐখোয় পুন্না থবক পাইখৎপা তাই।


text:
লখিপুরওনলাইন দিজিতেল দেস্কঃ নহারোল খোরিরোল সিল্লুপ আসামনা সিন্দুনা সেপ্তেম্বরগী ৩০ সগোলশেন নুমিত্তা সাউথ বরাক হোল বিন্নাকান্দিদা ১২৫ শুবা লময়ানবা হিজম ইরাবত নীংশিং কুমওন থৌরম পাঙথোক্লগনি। সিল্লুপকী প্রেসিদেন্ট য়ুম্নাম ইলাবন্তনা মীফম মপু ওইদুনা পাঙথোক্কদবা অফোঙবা মীফমদা সোর্ত স্তোরি সোসাইতগী প্রেসিদেন্ট ইঙুদম বিনোদনা মীথুংলেন অদুগা প্লেরাইত য়ুম্নাম ইন্দ্রবাবু অমসুং সাহিত্য একাদেমী নিউদেল্লিগী মেম্বর থোকচোম বিশ্বনাথনা মীথুং ওইবিগনি। খুনাই সেমগৎপদা হিজম ইরাবতকী থৌদাং হায়বা নিংথৌজম বিরচন্দ্রনা ইবা লাইরিক অমসু মাইখুম হাংদোক্কনি।
নুমিৎসিগী থৌরমদা লাইহুই, ইম্ফাল তকিজ অমসুং সিওমগা খুৎশম্নদুনা লৌমী লূপ আসামনা পুথোকপা অখু চীংঙাংবম, চাওবা থীয়াম অমসুং মংকা ময়াংলম্বম না শকপা থোকচোম ঙৌবনা শৈরেংবা মঙানসনা ময়াংলম্বমনা কম্পোজ তৌবা ইপুগী লম ইবেনগী লৌ হায়না শৈহৌবা লৌমীঈশৈ ওনলাইনগী খুৎথাংদা রিলিজ তৌরগনি। থৌরম অসি লখিপুরওনলাইনগী ফেসবুক পেজতা লাইব শন্দোক্কনি। লাইভ ওইনা শন্দোক্কদবা থৌরমসিদা লাইহুইগী দিরেক্তর মঙানসনা ময়াংলম্বম লোয়ননা শৈশকপশিং অখু চীঙাংবম, চাওবা থীয়াম অমসুং মংকা ময়াংলম্বম শরুক য়াগনি।


text:
২০১৯, নবেম্বর ০৩দা অসিয়ান-ইন্দিয়া সমিৎ মমাংদা প্রধান মন্ত্রী নরেন্দ্র মোদীনা ম্যান্মারগী স্তেত কাউন্সিল্লর ওং সান সু চিগা উনখ্রে। ২০১৭কী সেপ্তেম্বরদা মহাক্না ম্যান্মারদা চৎলুবা অমসুং ২০১৮গী জনুৱারীদা অসিয়ান-ইন্দিয়া কম্মেমোরেতিব সমিৎ শরুক য়ানবা স্তেত কাউন্সিল্লরনা ভারত্ত লাক্লম্বা অদু নীংশিংলদুনা লৈবাক অনিগী মরক্তা লৈনবা মরি ফগৎলক্লিবা অসিদা লুচিংবশিংনা অপেনবা ফোংদোকখি।
ভারতকী এক্ত ইস্ত পোলিসীদা ম্যান্মার অসি মরুওইনা লৌরিবা অদু প্রধান মন্ত্রীনা থমখি। লম্বী, হিথাংফমশিং অমসুং অতোপ্পা মচাকশিং শেমগৎতুনা ম্যান্মার ফাওরগা খা-নোংপোক এসিয়া লৈবাকশিংগা শম্ননবা ভারতনা লেপ্তনা হোৎনরিবা অদু মহাক্না পনখি। ভারতনা মখা তানা ম্যান্মারগী পুলিস, মিলিতরী, সিবিল সর্বেন্ত, মহৈরোইশিং অমসুং মীয়াম মতেং পাংগনি। মী চৎথোক-চৎশিন হেনগৎহনবা অমসুং লৈবাক অনিগী মরক্তা নোংথক্কী লম্বী পাকথোক-চাউথোকহনবা অমসুং ২০১৯গী নবেম্বরদা য়াঙ্গুনদা ভারত সরকারনা য়ুম্বু ওইদুনা কম্বোদিয়া, লাউজ, ম্যান্মার অমসুং ভিয়েতনামগী ললোন-ইতিক্কী থৌরম অমা পাংথোকপা লুচিংবশিংনা য়ানখি।
মহাক্কী সরকারগা ভারতকা মরূপ ওইবগী মরুওইবা অদু স্তেত কাউন্সিল্লর দাউ সু চিনা অমুক হন্না থমখি অমসুং ম্যন্মারদা গনতন্ত্র চাউখৎনবা অমসুং ম্যান্মার চাউখৎনবা ভারতনা লেপ্তনা মতেং পাংবগীদমক মহাক্না থাগৎখি।
অপুনবগী মরি ফগৎহনবদা শান্তি লৈবা অমসুং তংদু-লৈতাবা ঙমখৈ অমা লৈহনবা হায়না লুচিংবা অনিনা য়ানখি। ভারত-ম্যান্মার ঙমখৈদা থবক তৌনবা লালহৌলুপশিংগী মফম অমা পীদনবা ম্যান্মারনা মতেং পীনবা প্রধান মন্ত্রীনা তকশিনখি।
হান্না পানখৎলবা য়ুম ২৫০ শানবা ভারতকী প্রোজেক্ত মপুং ফাদুনা চহি অসিগী জুলাইদা ম্যান্মার সরকারদা শীন্নখ্রে। রাখিনেদা ভারতনা অহেনবা মতেংশিং পীনবা থৌরাং তৌরি হায়না প্রধান মন্ত্রীনা ফোংদোকখি। বঙ্গলাদেশতা লৈরিবা লাঞ্জেন্নরকপা মীওইশিং অশোই-অঙাম য়াওহন্দনা মখোয়গী ময়ুম রাখিনে স্তেত্তা হনখিনবা প্রধান মন্ত্রীনা তকশিনখি।
লাক্লিবা চহিদা অৱাংবা থাক্কী মীফমশিং পাংথোক্নবা লুচিংবা অনিনা য়ানখি অমসুং হিরম খুদিংমক্ত মতেং পীনবা অসি লৈবাক অনিমক্কী মরুওইবা অপাম্বনি হায়বা য়ানখি।
When Act East & Neighborhood First converge— Raveesh Kumar (@MEAIndia) November 3, 2019
PM @narendramodi had a constructive meeting with Myanmar’s State Counsellor Daw Aung San Suu Kyi to enhance cooperation in capacity building, connectivity and people-to-people ties, among other areas. pic.twitter.com/WmlEmmYF4t


text:
ৱেবসাইটকী পোলিসিশিং
শীজিন্নগদবা টর্মশিং
উখ্রূল ডিষ্ট্রিক এডমিনেসন্না ৱেবসাইটকী হীরম অসি মেনেজ তৌবনি৷ অদুম ওইনমক ৱেবসাইটকী হীরমশিংগী তৌবা ঙম্বা ইফোর্ট পুম্নমক চপ চানা চুম্না তৌগদবনি অমসুং চৎনহনগদবনি, লোগী ওইনা শেম শাবা তৌরোইদবনি নত্রগা লোগী ওইনসু করিগুম্বা অমত্তা শীজিন্নরোইদবনি৷
পোর্টেল অসি শীজিন্নবনা নাকোইননা নত্রগা তুংগী ওইনা শেল চংহনবা, অরেপ্পা লৈতনা মাংহন-তাকহনবদা উখ্রূল ডিষ্ট্রিক এডমিনেসন্না করিসু তৌনিংঙাই লৈতে৷
মীয়ামগী খুদোং চানবা পোর্টেল অসি অতোপ্পা ৱেবসাইটকা মরি লৈনহনবনি৷ অদুবু মতম পুম্নমক্তা ঐখোয়না ফংগনি হায়বগী গারেন্টি তৌবদি ঙমদে।
মসিগী টর্মশিং অসিগী চৎন-কাংলোন পুমনমক ইন্দিয়াগী লোগী মতুং ইন্না শেম শাগদবনি৷ টর্ম অমদি চৎন-কাংলোনদা চয়েৎনরবদি ইন্দিয়া কোর্টকি মনুংদমক ওইগনি।
কোপিরাইট পোলিসি
মেলগী খুথাংদা অয়াবা লৌরগা ৱেব অসিগী মচাকশিং লেমনা লৌরগা অমুক হন্না পুথোকপা য়াগনি। অদুম ওইনমক মচাকশিং অসি নিয়ম চুম্না অমুক হন্না পুথোকপা তৌগদবনি অমসুং চাং হন্থবা নত্রগা অরানবা মওংদা শিজিন্নরোইদবনি। করিগুম্বা ফোংদোকপা নত্রগা অতোপ্পদা পীবদা মদুগী লৌথোকফম ময়েক শেংনা খংহনগদবনি। অদুম ওইনমক, মচাকশিং অসি লৌনবগী অয়াবা লৌবদা থার্দ পার্টিগী শকখংলবা কোপিরাইট ওইরবদি অতোপ্পা মচাকশিং য়াওরোইদবনি। অসিগুম্বা মচাকশিং অসি অমুক হন্না পুথোকপদা ডিপার্টমেন্টশিং/কোপিরাইট হোলডরশিংগী অয়াবা লৌগদবনি।
প্রাইবেসি পোলিসি
ৱেবসাইট অসিনা নঙোনদগী অককনবা নশাগী ওইবা মরি লৈনবা ইনফোরমেসন লৌরোই (মিং, ফোন নম্বর নত্রগা ই-মেল)। নংগা শকখংনরবদি ঐখোয়না মদু য়াগনি। ৱেবসাইট অসিনা নশাগী ইনফোরমেসন পিয়ু হাইরকলবদি নঙোন্দা মদুগী শিজিন্নফমগী মরমদা খংহনলক্কনি; খুদম ওইনা ফিডবেক্কী ওইবা মওং অমসুং নংগী ওইবা ইনফোরমেসন ঙাক শেন্নবা লৌখৎনবা অসিনচিংবনি।
ঐখোয়না নশাগী ওইবা শকখংলবা ইনফোরমেসনশিং অদু ৱেবসাইটকী থার্দ পার্টি (মীয়াম/লনাই)শিংদা য়োনবা নত্রগা পুনশিন্নবা তৌরোই। ৱেবসাইটনা পিরিবা ইনফোরমেসনশিং অদু মাংহনবা, লান্না শিজিন্নবা অয়াবা লৌদনা শিজিন্নবা নত্রগা ফোংদোকপা, ওনথোক-ওনসিন তৌবা নত্রগা থুগাইবনচিংবদগী ঙাক শেনগনি।
ঐখোয়না শিজিন্নরিবাশিংসিগী অককনবা ইনফোরমেসনগা পুনশিন্নগনি; হায়বদি ইনটরনেট প্রোটোকোল (আই পি), এদ্রেসশিং, ডোমেনশিং, ব্রাউজর টাইপ, ওপেরেটিং সিসটেম, য়েংবগী তাং, মতম অমসুং য়েংবগী পেজশিং অসিনি। ঐখোয়না সাইট অসিবু মাংহন- তাকহনবা ফংদ্রবদি ঐখোয়গী ভীজিটীং সাইট অসিদা এদ্রেশিং অদু লিঙ্ক তৌরোই।
হাইপর লিঙ্কিং পোলিসি
মপানগী ৱেবসাইট/পোর্টেলশিংগা লিঙ্ক তৌবা ৱেবসাইট অসি মফম অমাদগী হেক্তা নংনা অতোপ্পা ৱেবসাইট/পোরটেলশিংগী লিঙ্ক তৌবা ফংগদবনি। মসিগী লিঙ্ক অসি নংগী খুদোং চাবা ফংনবনি। ঐখোয়না মসিগী লিঙ্ক অসি মতম পুম্নমক্তা থবক তৌবা য়াগনি হায়বদি হায়বা ঙমলোই অমসুং ফংলিবা লিঙ্ক পেজশিং অদু ঐখোয়গী মখাদা থম্বসু ঙমলোই।


text:
ব্রোডকাষ্ট সেবা (BS) পোর্টেলনা, মিনিষ্ট্রি ওফ ইনফোর্মেসন এন্ড ব্রোডকাষ্টিং (MIB)না ব্রোডকাষ্টকা মরি লৈনবা থবক-থৌরমশীংগীদমক্তা ইসু তৌবা পর্মিসন, রেজিষ্ট্রেসনশীং, লাইসেন্সশীং অসিনচিংবা কয়াগীদমক্তা ষ্টেকহোল্ডর অমসুং এপ্লিকান্ট কয়ানা মখোয়গী এপ্লিকেসনশীং পীশিন্নবগী সিঙ্গল পোইন্ট ফেসিলিটি অমা পীরি। মসিনা ব্রোডকাষ্ট সেক্টরগী গ্রোথ অমসুং মেনেজমেন্টকীদমক্তা ইফিসিএন্ট অমসুং ত্রান্সপরেন্ট ওইবা রেজিম (regime) অমা পীরি।
পীরিবা সর্ভিসশীং
হৌজিক্কী ওইনা মখাদা পীরিবা মোদ্যুল মরি অসি লাইভ ওইরে।
- দেটাবেজ ইনষ্টিট্যুসনশীং–কম্যুনিটি রেদিও ষ্টেসনশীং, DTH ওপরেটরশীং, HITS ওপরেটরশীং, MSOশীং, ন্যুজ এজেন্সিশীং, প্রাইভেট FM চেনেলশীং, সেটলাইট TV চেনেলশীং, টেলেপোর্টশীং, TRP এজেন্সিশীং অসিনচিংবা।
- TV চেনেলশীং/ টেলেপোর্টশীংগীদমক্তা এন্যুএল পর্মিসন ফি পীবা।
- লাইভ ইভেন্টশীংগী টেম্পরেরি অপলিঙ্ককী এপ্লিকেসন অমসুং প্রোসেস গাইদলাইনশীং।
- কম্যুনিটি রেদিও ষ্টেসনশীং লিংখৎনবগী এপ্লিকেসন অমসুং প্রোসেস গাইদলাইনশীং।
- মল্টি-সিষ্টেম ওপরেটর ওইনা রেজিষ্টর তৌনবগী এপ্লিকেসন অমসুং প্রোসেস গাইদলাইনশীং।
মতৌ করম্না এক্সেস তৌগদগে?
ব্রোডকাষ্ট সেবা পোর্টেল এক্সেস তৌনবদমক্তা, মফমসিদা ক্লিক তৌবীয়ু।
ইনষ্টিট্যুসনশীংগী দেটাবেজ এক্সেস তৌনবগীদমক্তা, মরি লৈনবা লিঙ্কশীং অসিদা ক্লিক তৌবীয়ু।
অতৈ সর্ভিস পূম্নমক এক্সেস তৌনবগীদমক্তা, য়ুজর অমনা রেজিষ্টর তৌবা মথৌ তাই। ওনলাইন রেজিষ্ট্রেসন তৌনবগীদমক্তা, মফমসিদা ক্লিক তৌবীয়ু।
হেল্প দেস্ক কন্টেক্টকী অকুপ্পা মরোলশীং
সপোর্টকা মরি লৈনবা ইনফোর্মেসন অমসুং ৱাহংগীদমক্তা, 18001804343দা কন্টেক্ট তৌবীয়ু নত্ত্রগা support-broadcastseva@gov.inদা ইবীয়ু।
সোর্স: ব্রোডকাষ্ট সেবা
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
ঐহাক্না তাইম্স নাউ গ্রুপকী ভাবকশিং, থৌমীশিং, ফিল্দ অমসুং দেস্ককী জর্নেলিস্ত পুম্নমক, কেমেরা অমসুং লোজিস্তিক্কা মরী লৈনরিবা মরূপ পুম্নমকপু মীফম অসিগীদমক নুঙাইবা ফোংদোকচরি। মসি তাইম্স নাউগী অহানবা মীফম্নি। ময়াম পুম্নমকপু হন্না-হন্না য়াইফ-পাউজেল পীজরি।
মরূপশিং,
হন্দক্কী থিম অসি অদোম্না ইন্দিয়া এক্সন প্লান ২০-২০ হায়না থম্লি। ঙসিগী ভারতনা দিকেদ পুম্বগী এক্সন প্লান্দা থবক তৌরি। হোয়, থৌওংদি ২০-২০গী ওইবা মওংনি অদুগা ইন্তেন্সন্না সেরিজ পুম্বদা অফবা পর্ফোমেন্সকী, অনৌবা রেকোর্দ শেম্বগী অমসুং সেরিজ অসিবু ভারতকী সেরিজ ওইহনবগীনি। মালেমগী খ্বাইদগী নহা লৈবা লৈবাক অসি হৌজিক খোংজেল য়াংনা শান্নবগী মুদতা লৈরি। শুপ্নতংগী থা নিপালগী সরকারনা ৱারেপ লৌবগী সেঞ্চুরী শেম্লিবা অসি মমাংদা থোকখিদ্রিবা মওংনি। অদোম্না নুঙাইবা ফাওবিরমগনি, অদোম্না চাউথোকপা ফাওবিরমগনি মদুদি অথুবা মতমদা ৱারেপ লৌরি, খোংজেল য়াংনা থবক তৌরি।
• লৈবাক্কী লৌমী খুদিংমকপু পি.এম. কিসান য়োজনাগী মনুংদা কোন্সিন্নবা ৱারেপ- লৌখ্রে
• লৌমী, শিন্মী, দুকান ফম্বশিংবু পেন্সন পীনবা স্কিম- হৌদোক্লে
• ঈশিংগুম্লবা মরুওইবা হিরমদা সিলোস লোইশিন্নবা জলশক্তি মন্ত্রালয় লিংখৎপা- পাংথোক্লে
• মিদল ক্লাসকী মপুং ফাদ্রিবা য়ুমশিংবু মপুং ফানা লোইশিন্নবগীদমক লুপা কোতি লিশিং ২৫গী স্পিসিয়েল ফন্দ- কায়থোক্লে
• দিল্লীগী প্রজা লাখ ৪০বু য়ুমশিংদা অধিকার পীগদবা আইন- শেম্লে
• তলাক অহুমলক হায়বগা মরী লৈনবা আইন- শেম্লে
• চাইল্দ এব্যুজকী মায়োক্তা অকনবা চৈরাক পীনবা আইন- শেম্লে
• ত্রান্সজেন্দর মীওইশিংবু অধিকার পীগদবা আইন- শেম্লে
• চিৎফন্দ স্কিম্বু মীনম্বদগী কনগদবা আইন- শেম্লে
• নেস্নেল মেদিকেল কম্মিসন এক্ত- চৎনহল্লে
• কোর্পোরেত তেক্সতা পুৱারী ওইনা হন্থবা- পাংথোক্লে
• লম্বীগী এক্সিদেন্তশিং হন্থহন্নবা অকনবা আইন- শেম্লে
• চিফ ওফ দিফেন্স স্তাফ- শেম্লে
• লৈবাক্তা নেক্স জেনরেসন ফাইতর প্লেনগী দিলিবরী- য়ারে
• বোরো পিছ একোর্দ- পাংথোক্লে
• ব্রু-রিয়াং পর্মনেন্ত সেতলমেন্ত- পাংথোক্লে
• অচৌবা রাম মন্দির শানবগীদমক ত্রস্ত শেম্বগী থবক- পায়খৎলে
• আর্তিকল-৩৭০ লৌথোক্নবা ৱারেপ- লৌরে
• জম্মু কাশ্মির অমসুং লদাখপু য়ুনিয়ন তেরিতোরী শেম্নবা ৱারেপ- লৌরে
অমসুং
• সিতিজনশিপ এমেন্দমেন্ত এক্তসু- চৎনরে
ঐহাক্না করিগুম্বা কান্দা তাইম্স নাউদা য়েংই, ন্যুজ ৩০, মিনিৎ খরদা অসুক য়ামখ্রবা পাউশিং। অদুগা মসিসু সেম্পলমক্নি। সেম্পল অসিদা অশেংবা এক্সনদি মসিদা হৌরে হায়না অদোম্না লৌরমগনি। ঐহাক্না লেপ্পা লৈতনা অসিগুম্লবা ৱারেপ কয়া অমসু মশিং থিহনবা য়াই। সেঞ্চুরী খক্তা নত্তনা দবল সেঞ্চুরী ফাওবা য়ৌবা য়াই। অদিবু ৱারেপ অসি মশিং থিহন্দুনা, ঐহাক্না অদোম্বু পুনিংলিবা পোইন্ত অদু কংবসু দরকার ওই।
মরূপশিং,
ঙসি লৈবাক অসিনা দিকেদ কয়া কুইরবা সমস্যাশিং সোলুসন পুরক্তুনা ২১শুবা চহীচাদা খোংজেল য়াংনা মাংলোমদা চংশিল্লি। মালেমগী খ্বাইদগী নহাশিং লৈবা লৈবাক্না খোংজেল য়াংনা থবক তৌবা দরকার ওইরিবা অদুমক ঐখোয়না তৌরি। হৌজিক ভারতনা মতম মাংহল্লরোই। হৌজিক ভারতনা খোংজেল য়াংনসু চৎলগনি অমদি অনৌবা সেল্ফ-কনফিদেন্সকা লোয়ননা মাংদসু চংশিল্লগনি। লৈবাক অসিদা ওইরক্লিবা অহোংবশিং অসিনা সমাজকী থাক খুদিংমক্তা অনৌবা ইনর্জী পোকহল্লে, মদুবু সেল্ফ-কনফিদেন্সনা থলহল্লে।
ঙসিদি লৈবাক্কী লাইরবদসু সেল্ফ-কনফিদেন্স অসি লাক্লে মদুদি মশাগী পুন্সিগী থাক ফগৎহনবা ঙম্লে, মশাগী লাইরবা মুত্থৎপা ঙম্লে। ঙসিদি লৈবাক্কী লাইরবশিংদা সেল্ফ-কনফিদেন্স অসি লাক্লে মদুদি জোব ক্রিয়েতর ওইবা য়াই, মশানা হোৎনদুনা অনৌবা শিংনরকপশিং লান্থোকপা ঙমগনি। ঙসিদি লৈবাক্কী নুপীশিংদা সেল্ফ-কনফিদেন্স অসি লাক্লে মদুদি মখোয়না লম খুদিংমক্তা মখোয়গী থৌনা অদু উৎপা ঙমগনি, অনৌবা রেকোর্দ শেম্বা ঙমগনি। ঙসিদি লৈবাক্কী লৌমীশিংদা সেল্ফ-কনফিদেন্স অসি লাক্লে মদুদি মখোয়না লৌউবগা লোয়ননা মখোয় মশাগী শেন্থোক হেঙ্গৎহন্নবগীদমক লৌউবগা মরী লৈনবা অতোপ্পা ওপ্সনশিংদা থবক তৌবা ঙমগনি। ঙসিদি লৈবাক্কী ইন্তরপ্রিনরশিংদা, ললোন-ইতিক তৌবশিংদা সেল্ফ-কনফিদেন্স অসি লাক্লে মদুদি মখোয়না অফবা বিজিনেস এনবাইরনমেন্ত অমদা মখোয়গী ললোন-ইতিক তৌবা ঙমগনি, মখোয়গী কারবার হেঙ্গৎহনবা ঙমগনি।
ঙসিগী ভারতনা, ঙসিগী ন্যু ইন্দিয়ানা মশাগী ওইবা সমস্যা কয়া অমা মনিংদা থমলম্লে। নিংতম্বদগী চহী ৭০গী মতুং ফাওবসু ঐখোয়গী লৈবাক্কী মীওই কোতি কয়া বেঙ্কিং সিস্তেমগা শম্নরমদে, মীওই কোতি কয়াগী নাক্তা গ্যাস কনেক্সন লৈরমদে, য়ুমশিংদা তোইলেৎ লৈরমদে। অসিগুম্লবা খুদোং চাদবা কয়া অমা লৈরম্মি মদুদা লৈবাক্কী মীয়াম অমসুং লৈবাক অসি তৌফম খংদনা লৈরম্মি। হৌজিক্তি অসিগুম্লবা অৱাবা কয়া অমা লাপথোকখ্রে। হৌজিক্তি ভারতকী পান্দম অসি মথংগী চহী মঙাদা ইশাগী ইকোনোমী অসি দোলর ত্রিলিয়ন ৫ ফাওবা য়ৌহনবনি। পান্দম অসি, অরাইবা নত্তে, অদুবু ফংবা ঙম্লোয় হায়বা অদুমক্তি নত্তে।
মরূপশিং,
ঙসি ভারতকী ইকোনোমী অসি চাউরাক্না দোলর ত্রিলিয়ন ৩গীনি। মফম অসিদা ইনফোর্ম ওইবা মীওই কয়া অমা লৈরি। ঐহাক্না অদোমদা ৱাহং অমগা হংগে। লৈবাক অসিদা করিগুম্বা কান্দা দোলর ত্রিলিয়ন ৩গী ইকোনোমী ফাওবগী পান্দম থমখি হায়বা অদোম্না তাখিবা লৈব্রা। তাখিদেকো। ঐখোয় চহী ৭০দা দোলর ত্রিলিয়ন ৩ ফাওবা য়ৌরে। মতম অসুক য়াম্না চংখিবা করিগীনো হায়না কনানসু হংখিদে অদুগা কনানসু পাউখুম পীখিদে। হৌজি ঐখোয়না পান্দম থম্লে, ৱাহংশিংসু মায়োক্নরি অদুগা পান্দম অসি ফংনবগীদমক থৱাই হকচাং য়াওনসু হোৎনরি। মসিসু মমাংগী সরকারশিং অমসুং ঐখোয়গী সরকারগী থবক তৌবগী খেৎনবা অদুনি। মায়কৈ খংদনা মাংলোমদা চংশিনবদগীদি অরুবা পান্দম থমদুনা মদু ফংনবা হোৎনবনা হেন্না ফৈ। হৌজিক হন্দক্তা পুথোকখিবা বজেত অদুনা লৈবাক অসিবু পান্দম অসি ফংবদা, দোলর ত্রিলিয়ন ৫গী ইকোনোমী ওইহনবদা মতেং ওইরগনি।
মরূপশিং,
পান্দম অসি ফংনবগীদক্তা য়াম্না দরকার ওইরিবা অদুদি ভারত্তা মেনুফেকচরিং হেঙ্গৎহনবা, এক্সপোর্ত হেঙ্গৎহনবনি। মসিগীদমক সরকারনা ৱারেপ কয়া অমা লৌরে। লৈবাক পুম্বদা ইলেক্ত্রোনিক, মেদিকেল দিভাইস অমসুং তেক্নোলোজী ক্লস্তর শেম্নবা ৱারেপ লৌরে। নেস্নেল তেক্নিকেল তেক্সতাইল মিসনদগীসু মসিনা মতেং ফংলগনি। ঐখোয়না এক্সপোর্ত তৌগদৌরিবা অদু ক্বালিতী লৈহন্নবগীসু পোলিসীগা লোয়ননা ৱারেপশিং লৌরে।
মরূপশিং,
মেক ইন ইন্দিয়া, ভারতকী ইকোনোমীবু, লৈবাক্কী পিকপদগী পিক্লবা ইন্তরপ্রিনরশিংগীদমক য়াম্না চাউবা মতেং পাংলি। অখন্ননা ইলেক্ত্রোনিক্স আইতেমশিংগী মেনুফেকচরিংদদি ভারতনা মমাংদা অমুক্তা ওইখিদ্রিবা মওংদা খুমাং চাওশিল্লে। চহী ২০১৪দা লৈবাক অসিদা লুপা কোতি লাখ ১ লিশিং ৯০গী ইলেক্ত্রিক আইতেমশিং পুথোকখি। মমাংগী চহীদা মসি হেঙ্গৎতুনা লুপা কোতি লাখ ৪ লিশিং ৬০ ফাওবা য়ৌখ্রে। খন্দুনা য়েংবীয়ু, ২০১৪দা ভারত্তা মোবাইল শাবা কম্পেনী অনি খক্তমক লৈরম্মি। ঙসিদি ভারত মালেমগী অনিশুবা খ্বাইদগী চাউবা মোবাইল পুথোকপা লৈবাক ওইরে।
মরূপশিং,
৫ ত্রিলিয়ন দোলরগী পান্দম্বু ফংবদা ইনফ্রাস্ত্রকচরদা ১০০ ত্রিলিয়ন দোলরগী পান্দম্বু ফংবদা ইনফ্রাস্ত্রকচরদা লুপা কোতি লাখ ১০০গী ইনবেস্তমেন্তদগীসু অচৌবা মতং ফংলগনি। লৈবাক পুম্বদা ৬৫০০দগী হেনবা প্রোজেক্তশিংদা পায়খৎলিবা থবক্না মদুগী মনাক্তা লৈবা লমদমদা ইকোনোমী হেঙ্গৎহল্লগনি। হোৎনরিবশিং অসিগী মরক্তা, মসিমসু অচুম্বনি মদুদি ভারতকুম্লবা ইমর্জিং ইকোনোমীগুম্বা লৈবাক্কী মাংদা শিংনরকপসু য়াম্মি। অকা-অকুমসু লাকই অদুগা গ্লোবেল কন্দিসনগী ইম্পেক্তসু হেন্না মায়োক্নবা তাই। ভারতনা মতম পুম্নমক্তা অসিগুম্লবা ফিভমশিংবু নান্থোক্তুনা লাক্লি অদুগা তুংদসু তৌদুনা লৈগনি। ঐখোয়না ফিভমশিং ফগৎহল্লি, লেপ্পা লৈতনা ৱারেপ লৌরি। বজেতকী মতুংদসু ফাইনান্স মিনিস্তর নির্মলা জীনা লেপ্পা লৈতনা তোঙান-তোঙানবা শহরশিংদা স্তেকহোল্দরশিংগা উন্নরি। মসিগী মরমদি ঐখোয়না পুম্নক্কী সজেসনশিং লৌরি, পুম্নমকপু পুরদুনা চৎমিন্নরি।
মরূপশিং,
ইকোনোমীবু মপাঙ্গল কনখৎহন্নবা হোৎনরিবশিংগা লোয়ননা মসিগা শম্নরিবা মরুওইবা হিরম অমগা লৈরি, লৈবাক অসিদা ইকোনোমিক এক্তিবিতীগী মথি ফোংলক্লিবা অনৌবা সেন্তরশিং। অনৌবা সেন্তরশিং অসি করিনো? মসিগী সেন্তরশিং অসিদি ঐখোয়গী অপিকপা শহর, তায়র-২, তায়র-৩ শহরশিংনি। লাইরবা মশিং য়াম্না শহরশিং অসিদা লৈরি, খ্বাইদগী য়াম্বা মিদল ক্লাস শহরশিং অসিদা লৈরি। ঙসি লৈবাক অসিগী দিজিতেল ত্রেঞ্জেক্সন তঙ্খাই হেন্না অপিকপা শহরশিংদা তৌরি। ঙসি লৈবাক অসিদা রেজিস্তার তৌরিবা স্তার্তঅপ পুম্নমক্কী তঙ্খাই হেন্না তায়র-২, তায়র-৩ শহরশিংদনি। মরম অসিনা অহানবা ওইনা সরকার অমনা অপিকপা শহরশিংগীসু ইকোনোমিক গ্রোথতা পুক্নিং চংলি। অহানবা ওইনা সরকার অমনা অসিগুম্লবা অপিকপা শহরশিংগী অচৌবা মংলানশিংবু ইকায় খুম্নরি। ঙসি, অপিকপা শহরশিংগী অচৌবা মংলানশিংবু, অনৌবা নেস্নেল হায়ৱে অমসুং এক্সপ্রেসৱেনা মতোল লোমহল্লি। উরানগী মখাদা শেমগৎলিবা অনৌবা এয়ারপোর্ত, অনৌবা এয়ার রুতশিংনা মখোয়বু এয়ার কনেক্তিবিতীগা শম্নহল্লি। শহরশিং অসিদা মশিং থিঙমদ্রবা পাসপোর্ত সেবা কেন্দ্র হাংদোকহল্লে।
মরূপশিং,
লুপা লাখ ৫ ফাওবগী চাগাদা জীরো তেক্সকী কানবসু অপীকপা শহরশিংনা খ্বাইদগী য়াম্না ফংলি। এম.এস.এম.ই.শিংবু হেঙ্গৎহন্নবগীদমক, ঐখোয়না লৌখিবা ৱারেপ অদুগী কানবসু শহরশিং অসিগী ইন্তরপ্ররিনরশিংনা খ্বাইদগী য়াম্না কানবা ফংলি। হৌজিক বজেত্তা সরকারনা অনৌবা মেদিকেল ইনফ্রাস্ত্রকচরগা মরী লৈননা লাউথোকখিবা অদুদসু খ্বাইদগী য়াম্না কানগদৌরিবা অসি শহর মচাশিং অসিদনি।
মরূপশিং,
ঐখোয়গী লৈবাক্তা লম অমা লৈরি মদুদা খুৎ থিংজিনবদা সরকারশিং য়াম্না নীংজিং-মাংজিন্নরি। মদুদি তেক্স সিস্তেম অসিনি। চহী কয়াদগী মসিদা করিগুম্বা মখল অমত্তগী অহোংবা লৈত্রি। হৌজিক ফাওবদা ঐখোয়গী লমদম অসিদা প্রোসেস সেন্ত্রিক তেক্স সিস্তেম খক্তমক চৎনরক্লি। হৌজিক মদু পিপল সেন্ত্রিক ওন্থোক্লি। ঐখোয়না হোৎনরিবা অসি তেক্স/জি.দি.পি. রেসিওদা হেঙ্গৎলকপগা লোয়ননা মীয়ামদা তেক্সকী পোৎলুম হন্থহনবসুনি। জি.এস.তি., ইনকম তেক্স অমসুং কোর্পোরেৎ তেক্স, মায়কৈ খুদিংদা ঐখোয়গী সরকারনা তেক্সতা ককথরে। হান্নদি গুদস এন্দ সর্বিসেস তেক্স রেৎ ১৪.৪ পর্সেন্ত ওইরম্মি, মদু ঙসিদি হন্থদুনা ১১.৮ পর্সেন্ত ওইরে।
মরূপশিং,
তেক্সপেয়র চার্তর চৎনহনবা খনগৎলবা লৈবাক খরদা ভারত শরুক য়ারগনি। চার্তর অসিনা তেক্সপেয়রগী অধিকারশিং ময়েক শেংনা দিফাইন তৌগনি। হৌজিক ভারত্তা তেক্স হরাসমেন্ত হৌখ্রবা মতমগী ৱাফম ওইরগনি। অনৌবা তেক্নোলোজীগী মতেংনা হৌজিক লৈবাক অসি তেক্স এনকরেঞ্জমেন্তকী মায়কৈদা মাংলোমদা চংশিল্লি। সরকারনা লৈবাক অসিবু তেক্স কম্পিয়েন্ত সোসাইতী ওইহন্নবগীদমক লেপ্পা লৈতনা হোৎনরি। হৌখিবা চহী ৪-৫দা লৈবাক অসিনা মসিদা খুমাং য়াম্না চাউশিল্লে অদুবু য়াম্না শাংনা চৎকদবা ৱাৎলি।
মরূপশিং,
সরকারনা ফংলিবা তেক্স অসি লৈবাক অসিদা মীয়ামগী কান্ননবা স্কিমশিংদা শিজিন্নরি, ইনফ্রাস্ত্রকচর ফগৎহনবদা শিজিন্নরি। তেক্সকী পৈশা অসিনা লৈবাক অসিদা অনৌবা এয়ারপোর্তশিং শেমগৎলি, অনৌবা হায়ৱেশিং শেমগৎলি, মেত্রোগী থবক পায়খৎলি। লায়রবশিংদা লেম্না গ্যাস কনেক্সন, লেম্না মৈগী কনেক্সন, অহোংবা মমলদা রেসন, গ্যাস সবসিদী, পেত্রোল দিজল সবসিদী, স্কোলরশিপ, পুম্নমক অসি সরকারনা তৌবা ঙম্লি, মরমদি লৈবাক অসিগী রেস্পোন্সিবল সিতিজন খরনা পুকচেল শেংনা তেক্স পীরি। মরম অসিনা, লৈবাক অসিগী মীওই খুদিংমক্না মখোয়গী থৌদাং অদু লৌবা য়াম্না দরকার ওই। তেক্স থিবা য়াবা মীওইশিংনা পুকচেল শেংনা তেক্স থিগদবনি।
২০২২দা নিংতম্বগী ৭৫শুবা চহী পালন পাংথোক্লগনি। ইশাগী সংকল্প অসিগুম্লবা অথোইবা কুমহৈ অসিগা শম্নহনবীয়ু, ইশাগী থৌদাংশিং অদু অসিগুম্লবা অথোইবা থৌরম অসিগা শম্নহনবীয়ু। ঐহাক্না মীদিয়া জগৎতসু হায়জরি। নিতম্লবা ভারত শেনগৎপদা মীদিয়াগী য়াম্না চাউবা থৌদাং লৈরি। হৌজিক চাউখৎপা ভারত শেমগৎপদসু মীদিয়ানা মখোয়গী থৌদাং হেন্না পাকথোক চাউথোকহনগদবনি। মীদিয়ানা স্বচ্ছ ভারত, সিঙ্গল য়ুজ প্লাস্তিক্তা এৱ্যারনেস কেম্পেন চত্থখিবা অদুগুম্না লৈবাক্কী শিংনরকপশিং, দরকার ওইবশিংগী মরমদসু কেম্পেন চত্থদুনা লৈগদবনি।
মরূপশিং,
২১শুবা চহীচাবু ভারতকী চহীচা ওইহনবদা য়াম্না চাউবা থৌদাং লৈরি, ইশা-ইশাগী থৌদাং লৌনবগী। নাগরিক অমা ওইনা লৈবাক অসিনা ঐখোয়দা থম্লিবা থাজবা অদু মপুং ফাহনবা মতমদা লৈবাক অসিনসু অনৌবা থৌনা, অনৌবা ইনর্জী ফংলি। অনৌবা ইনর্জী অসিনা, অনৌবা থৌনা অসিনা ভারতপু দিকেদ অসিদসু অনৌবা অৱাংবা থাক্তা পুখৎলগনি। দিকেদ অসি ভারতকী স্তার্তঅপকী ওইরগনি। দিকেদ অসি ভারতকী গ্লোবেল লিদরশিংগী ওইরগনি। দিকেদ অসি ভারত্তা ইন্দস্ত্রী ৪.০গী অচেৎপা নেতৱার্ক্কী ওইরগনি। দিকেদ অসি, রিন্যুয়েবল ইনর্জী শিজিন্নদুনা চৎলিবা ভারতকী ওইরগনি। দিকেদ অসি ৱাতর ইফিসেন্ত অমসুং ৱাতর সফিসেন্ত ভারতকী ওইরগনি। দিকেদ অসি ভারতকী শহর মচাশিংগী ওইরগনি, ঐখোয়গী খুঙ্গংশিংগী ওইরগনি। দিকেদ অসি, মংলান কোতি ১৩০গীনি, এস্পিরেসনশিংগীনি। ঐহাক্না থাজৈ মদুদি দিকেদ অসিবু ভারতকী দিকেদ ওইহন্নবগীদমক সজেসন কয়া অমা তাইমস নাউগী অহানবা মীফমদগী ফংলগনি। অহেনবা ক্রিতিসিজমগা লোয়ননা, সজেসনশিংগা লোয়ননা, ৱাফম খরা ইথৌদাংসু ওইরগনি।
ময়াম পুম্নমকপু অমুক হন্না য়াইফ-পাউজেল পীজরি।
হন্না-হন্না থাগৎচরি।


text:
রিছার্স অমসুং ইন্নোভেসন
অসি খুন্নাইদা মীয়ামনা মায়োক্নরিবা সমস্যাশিং কোকহন্নবগী লমদা চংশিনগদবনি হায়না
প্রধান মন্ত্রী নরেন্দ্র মোদিনা হায়খ্রে। ঙসি (মার্চ ১৬, ২০১৮ইং) মনিপুর
ইউনিভার্সিতিদা ১০৫ শুবা ইন্দিয়ান সাইন্স কংগ্রেস হৌদোকপগী থৌরমদা প্রধান
মন্ত্রীনা মীফম অসিগী থীম “রিচিং দি অনরিচ্ থ্রু সাইন্স এন্দ টেক্নোলোজি” অসি
য়াম্নমক চান্নরবা অমনি হায়খি। লৈখিদ্রবা বিজ্ঞানিকশিংদা ইকায় খুম্নবা উৎপগা লোয়ননা
মহাক্না হায় অসিগুম্বা মীফম অসি অৱাং নোংপোক লমদমদা অনিরকশুবা ওইনা মনিপুর
ইউনিভার্সিতিদা পাঙথোকপা অসিনা ইউনিভার্সিতি অসি অৱাং নোংপোক লমদমগী বিজ্ঞানগী
মপুং ওইবা সেন্তর অমা ওইহল্লগনি।
হৌজিক্কী মতমদা
চাওখৎনবগীদমক থিজিন খোৎচিনবগী লমদা চংশিনবগী মতম ওইরে হায়রদুনা শ্রী মোদিনা
বিজ্ঞানগী পাম্বৈনা মীওইবগী নুংঙাই য়াইফবা অমদি চাওখৎপা পুরক্নবা বিজ্ঞানিকশিংদা
আপিল তৌখি। অৱাং নোংপোক লমদমগী রাজ্য ৭তা স্টেত ক্লাইমেত চেঞ্জ সেন্তরশিংনা
রাজ্যশিং অসিদা অকোয়বগী অইং অশাগী ফিভমদা অহোংবা লাক্লিবা অসি য়েংশিনগনি। লুপা
কোতি ৫০০ চংনা লিৎখৎলিবা নেস্নেল বেম্বু মীসনগী কান্নবা অৱাং নোংপোক রাজ্যশিং
অসিদসু ফংলগনি হায়খি।
থৌরমদা ৱা ঙাংবদা
কেন্দ্রগী সাইন্স এন্দ টোক্নোলোজি মন্ত্রী ডাঃ হর্স বর্ধননা হায় – বিজ্ঞানিক ওইবা
ৱাখল্লোন অসি লৈবাক অসিদা মহৌশদগী লৈরক্লবা অমনি। ঙসিদি ভারত্তা বিজ্ঞানগী থাক অসি
খ্বাইদগী ৱাংবা মওংদা লৈদুনা বিজ্ঞানগী ওইবা লম কয়াদা মালেমগী লুচিংবা ওইরি হায়না
প্রধান মন্ত্রীনা মখা তানা ফোংদোকখি।
প্রধান মন্ত্রীনা তোঙান
তোঙানবা প্রোজেক্ট মরি শঙ্গাবগা লোয়ননা নেস্নেল স্পোর্টস্ ইউনিভার্সিতি য়াওনা
প্রোজেক্ট ৭ কী য়াত্রা হুনখি। মদুগী মমাংদা প্রধান মন্ত্রীনা তোঙান তোঙানবা বিভাগ
৮ না পুথোকপা প্রোগ্রেসিব মনিপুর কৌবা চাউখৎ থৌরামগী থবকশিং উৎপা মেলা অমসু য়েংখি।
প্রধান মন্ত্রীনা ইম্ফালগী
লুৱাংশংবমদা লুৱাংপোকপা মলতি স্পোর্টস্ কমপ্লেক্সতা মীয়ামদা ৱা ঙাংবদা মনিপুরগী
নেস্নেল হায়ৱে অমসুং অতৈ লম্বীশিং শেমগৎনবগীদমক লাক্লিবা চহী অহুম মরি অসিদা
কেন্দ্রনা লুপা কোতি লিশিং কুন্থ্রাগী শেনফম থাদগনি হায়খি।
মতুংদা প্রধান মন্ত্রী
ঙসি (মার্চ ১৬) নুংথিল ইম্ফাল এয়ারপোর্টকী অখন্নবা প্লেন অমদা দিল্লি পাঙখি।
সোর্সঃ এআইআর ইম্ফাল
লখিপুরওনলাইন গী ফেসবুক পেজ লাইক তৌবিউ।